എന്റെ കഥ | True Copy Webzine\nഉന്മാദിനിയെപ്പോലെ നടക്കുന്ന കാലമാണ്. മൂന്നാം ഗര്‍ഭത്തിന്റെയും പ്രസവത്തിന്റെയും സകല കുറകളും വന്ന്, വിഷാദം വന്ന്, ഹൃദ്രോഗം വന്ന് ഭര്‍ത്താവിനാല് പൂര്‍ണമായി അവഗണിയ്ക്കപ്പെട്ട്, മരണം ഒരു കാമുകനെപ്പോലെ അവന്റെ കാമക്കണ്ണുകള് വിടര്‍ത്തി എനിക്ക് പിറകില് നടന്നിരുന്ന കാലമായിരുന്നു അത്\nഅത്യധികം മെലിഞ്ഞ്, അതി ദുര്‍ബല ശരീരിയെന്നു തോന്നും വിധം ഉടലാകൃതി. കഷ്ടി അഞ്ചടി രണ്ട് ഇഞ്ച്.\nഇരുനിറത്തില് തിളക്കമോ പ്രത്യേകിച്ച് പ്രത്യേകതകളോ ഇല്ലാത്ത ചര്‍മ്മം. സാധാരണ ഒരാളായിരുന്നു കാഴ്ചയില് എന്റെ അച്ഛന്.\nമെലിഞ്ഞു കനം കുറഞ്ഞ മുടിയുടെ പഴയ രീതി വെട്ടലും വളര്‍ത്തലും കവിളിലേക്ക് നീണ്ട വീതികൃതാവും മെലിഞ്ഞ കഴുത്തിലെ രസഗുള കൃകാടികയും അദ്ദേഹത്തെ ഏറെയേറെ പഴഞ്ചനാക്കി. വെളുത്ത ഖാദി ഉടുപ്പുകളില് വെള്ളമുണ്ടുകളുടെ തെളിമയില് അദ്ദേഹം കൂടുതല് നിസ്സഹായനായ ഒരു മനുഷ്യനെപ്പോലെ നിലകൊണ്ടു.\nവള്ളിക്കാട്ട് തറവാട്ടിലെ മരുമക്കളില് നിറംകൊണ്ടും ഉയരം കൊണ്ടും ശരീര സൗന്ദര്യം കൊണ്ടും സമ്പത്തുകൊണ്ടും ഒട്ടും കൊള്ളാത്ത ഒരുത്തനായിരുന്നു അമ്മവീട്ടുകാര്‍ക്ക് എന്റെ അച്ഛന്.\nകുട്ടിക്കാലത്തൊക്കെ ""മാഷ് കറുത്തിട്ടാണ്'' എന്ന് അമ്മയും ""സത്യേടെ മാഷ് കറത്തിട്ടല്ലെ?'' എന്ന് ബന്ധുജനങ്ങളും പറയുന്നതുകേട്ടാണ് ഞാന് വളര്‍ന്നത്. എന്റെ തൊലിയ്ക്കും പൊന്‍നിറമുണ്ടായിരുന്നില്ല.\nഎനിക്കെന്റെ അച്ഛന്റെ നിറമായിരുന്നു.\nഎനിക്കൊപ്പമുണ്ടായിരുന്ന എന്റെ കസിന്‍സ്സായ അനൂപ്, അമ്മിണി, വിമലുവാവ എന്നിവര് വെളുത്ത് വെളുത്ത് ഗോതമ്പിന്റെ സ്വര്‍ണനിറത്തില് ഊതിക്കാച്ചിത്തിളങ്ങി. അവര്‍ക്കിടയില് ചുരുണ്ട സ്പ്രിംഗാകൃതിയുള്ള കാപ്പിരിയന് മുടിയും ആഫ്രിക്കന് ജനിതകശരീരവും ഇരു നിറവുമുള്ള ഞാന് നിറമില്ലാത്തവള് എന്നും അതിനു കാരണം എന്റെ അച്ഛന്റെ ഉടല് നിറമെന്നും വിലയിരുത്തപ്പെട്ടു.\n""ഞാന് മങ്ങാട്ടെ കുരിടിയച്ചിയുടെ മകനാണ്. ആ നിറമേ കാണൂ'' എന്നച്ഛന് മരിച്ചുപോയ അമ്മയെ പ്രതി അഭിമാനത്തോടെ പറഞ്ഞു കേട്ടു.\nഎനിക്ക് മങ്ങാട്ടെ കുരിടിയച്ചി കുഞ്ഞിക്കുട്ടിപ്പിള്ളയമ്മയോട് ദേഷ്യം തോന്നി.\n""അച്ഛമ്മ കാരണല്ലെ?'' ഞാന് പരിഭവിക്കുമ്പോള്\n""എന്തിനാ''? അച്ഛനെന്നെ ആശ്വസിപ്പിച്ചു.\n""എന്റെമ്മ അത്ര നിറമില്ലായിരുന്നു. ഉയരവും കുറവ്. അതൊക്കെ നമ്മള് തീരുമാനിക്കുന്നതാണോ? അല്ല. ഞാനും കൃഷ്ണങ്കുട്ടിയണ്ണനും എന്റെ അമ്മയുടെ പോലെയാണ്. ബാക്കിയൊള്ളോരെ നീ കണ്ടിട്ടില്ലെ?''\nശരിയാണ്, അച്ഛന്റെ സഹോദരങ്ങളില് ഒരാളൊഴികെ ബാക്കിയെല്ലാവരും നല്ല വെളുത്ത തൊലിക്കാരാണ്.\n""എന്റെമ്മ എനിക്ക് തൊലി മാത്രമല്ല അമ്മയുടെ സംഗീതവും തന്നു. നമ്മള് ജീവിക്കുന്നത്, നമ്മള് ഉടുക്കുന്നത് ഒക്കെ എന്റെ അമ്മ തന്ന സംഗീതത്തിനെ ഔദാര്യമാണ്.'' അച്ഛന്റെ മുഖം അഭിമാനപൂര്‍ണമായി.\nഞാന് എട്ടാം ക്ലാസ്സില് വെച്ച് സന്യാസം സ്വീകരിച്ചു. പൗഡര്, ആഭരണങ്ങള്, മറ്റ് ആര്‍ഭാടങ്ങള് ഒക്കെ ഉപേക്ഷിച്ചു. ഇസ്തിരിയുപേക്ഷിച്ചു. വെള്ള, സന്യാസി സാഫ്രോണ്, പിങ്ക് അങ്ങനെ മൂന്നേ മൂന്ന് പാവാടകളായിരുന്നു അക്കാലത്ത് ധരിച്ചിരുന്നത്\nബോഡി ഷെയിമ്മിങ്ങിനെ പറ്റിയോ ശരീരത്തിന്റെ നിറം സൃഷ്ടിക്കുന്ന ആഭിജാത്യങ്ങളെപ്പറ്റിയോ ഒന്നും അറിയാത്ത പ്രായത്തില് ഞാന് അമ്മയോട് കലഹിച്ചു കൂട്ടി: ""ആ വാവയെപ്പോലെ എന്നയാക്കാമായിരുന്നില്ലെ. അമ്മൂനെപ്പോലെ വെളുപ്പിക്കാമാരുന്നില്ലെ? എന്റെ ചുണ്ടിനു ഇത്തിരി നിറം കൂടിത്തരാമായിരുന്നില്ലെ?''\n""വലുതാകട്ടെ നീ അമ്മയെപ്പോലെയാകും'' എന്ന് ആരും പറഞ്ഞില്ല.\n""നീ ഉയരമില്ലാത്ത കുള്ളിയായി ജീവിക്കും. നീ നിറം കെട്ട തൊലിയുമായി ജീവിക്കും, ഒഹ്, നിന്നെക്കാണാന് എന്തിനു കൊള്ളും'' എന്റെ ഹൃദയം ചളുങ്ങി. ഞാന് എട്ടാം ക്ലാസ്സില് വെച്ച് സന്യാസം സ്വീകരിച്ചു. പൗഡര്, ആഭരണങ്ങള്, മറ്റ് ആര്‍ഭാടങ്ങള് ഒക്കെ ഉപേക്ഷിച്ചു. ഇസ്തിരിയുപേക്ഷിച്ചു. വെള്ള, സന്യാസി സാഫ്രോണ്, പിങ്ക് അങ്ങനെ മൂന്നേ മൂന്ന് പാവാടകളായിരുന്നു അക്കാലത്ത് ധരിച്ചിരുന്നത്. മറ്റുടുപ്പുകള് അലമാരയില് അങ്ങനെ ഇരുന്നു. കെട്ടാത്ത, എണ്ണ പാറാത്ത, അലസമായി കെട്ടിയ മുടിയില് ഭംഗിയില്ലാത്ത ഞാന് ലോകത്തോട് എന്റെ പ്രതിഷേധം അറിയിച്ചു കൊണ്ടേയിരുന്നു.\nഒരു ചെറിയ ഹൃദയത്തിനു താങ്ങാനാകുന്നതിലധികമായിരുന്നു അതിസുന്ദരിയായ അമ്മയ്ക്ക് പിറക്കുന്ന ശരാശരി ഉടല്‍പ്പെണ്മകള്‍പ്പട്ടം.\nഒട്ടും ഭംഗിയില്ലാത്ത ഒരു ഭര്‍ത്താവും ആ ഭര്‍ത്താവിനെ പകര്‍ന്നു കിട്ടിയ മകളും ചിലപ്പോള് നാട്ടുകാര്‍ക്ക് അന്യരായി.\nപൗഡറിട്ടില്ലെങ്കിലും പൊട്ടുതൊട്ടില്ലെങ്കിലും തിളങ്ങുന്ന മുഖമുള്ള അമ്മയെ ഞാന് കണ്ണിമയ്ക്കാതെ നോക്കി. ചെറുപ്പകാലത്ത് കാണാന് നല്ല രസമുണ്ടെന്നു കണ്ട് എന്റെ സ്‌കൂളിലെ കുട്ടികള് എന്റെ അമ്മയെ നോക്കി ""സെരിക്കും?'' എന്നത്ഭുതം കൂറി.\n""യെന്ത്ത്തും ലങ്കി മറച്ചിലാണ്ടോ?'' എന്ന് തൊലിയെപ്രതി കമന്റുകളുതിര്‍ത്തു.\n""ശരിക്കും എന്റെയാ. എന്റെയമ്മയാ. വാടേയ്ക്ക് എടുത്തതേ അല്ല'' എന്ന് അവരെ വിശ്വസിപ്പിക്കുവാന് ഞാനേറെ പ്രയാസപ്പെട്ടു.\nചെറുപ്പകാലത്ത് ഞാന് വളരെനന്നായി ആശാരിപ്പണിയും ലോഹപ്പണിയും ചെയ്യുമായിരുന്നു. അമ്മയും അച്ഛനും സ്‌കൂളില് പോകുമ്പോള് അഞ്ച് വയസ്സുമുതല് എന്നെ നോക്കുന്നത് ഊട്ടുന്നത്, ഒരുക്കുന്നത്, ഉറക്കുന്നത് ഒക്കെ അപ്പുട്ടന് ആശാരിയെന്ന ആശാരിമാമയും ഭാര്യ ദേവകി വെല്ല്യമ്മയുമായിരുന്നു. വീടുമുറ്റത്തിരുന്നു ആശാരിമാമനൊപ്പം ഉളിയും ചിപ്പിലിയും അറക്കവാളുമൊക്കെ പ്രയോഗിച്ച് ഞാനും നന്നായിത്തന്നെ ആശാരിപ്പണി സ്വായത്തമാക്കി.\nമാപ്പിള സ്‌കൂളായതിനാല് വെള്ളിയാഴ്ചകളില് അവധിയായിരുന്നു.\nദൂരെ നഗരത്തിലെ സ്‌കൂളിലേക്ക് പോകുന്ന അമ്മയ്ക്ക് ആശാരിമാമയും കുടുംബവും താങ്ങായി.\nആ ദേശത്തെ ഗുണ്ട ബിനുവായ എന്നെ രാവിലെ തന്നെ അമ്മ ആശാരിമാമയുടെ വീട്ടിലേയ്ക്ക് കൊണ്ടാക്കി. അമ്മയെയും എന്നെയും കാണുന്ന നിമിഷം ആശാരിമാമനൊപ്പം പണിയെടുക്കുന്നവര് ഗൂഢഭാവത്തോടെ പരസ്പരം നോക്കി സംവദിച്ചു.\nഎനിക്കുള്ള പരിഹാസമാണത് എന്നറികെ ഞാന് പല്ലിറുമ്മി.\nഎന്ത് ഫലം, അമ്മ പോയിക്കഴിയുമ്പോള് തുടങ്ങും. തോട്ടിലൊഴുകി വന്ന ആശാരിച്ചിക്കുട്ടിയാണു ഞാനെന്ന് ഒടുവിലവര് നിസ്സംശയം എന്റെ ജന്മരഹസ്യം വെളിപ്പെടുത്തും.\n""ഏട്ന്ന് നിച്ചണ്ടാകാനാ ഉളി പിടിക്കലു? വെല്ല്യാശ്ശാരിയ്‌ക്കെന്നെ ഭയങ്കര കാര്യല്ലേ? ദൊക്കെ ആശാരിച്ചികള്‍ക്കേ പറ്റൂ'' അവര് കട്ടായമായി പറയും.\n""ആശാരിക്കുട്ടി തന്നെ'' അതൊരു കോളനി ജീവിതമായിരുന്നു. സാധാരണക്കാരായ മനുഷ്യര്. ഭൂദാനപ്രസ്ഥാനത്തിലൂടെ സൗജന്യഭൂമികിട്ടിയവര്. ഉള്ളോട്ടു പോകും തോറും കൂലിപ്പണിയും അവയല്‍പ്പണിയും ചെയ്തു ജീവിക്കുന്ന അസംഖ്യം മനുഷ്യര്. അതിനിടയില് കുഞ്ഞു രണ്ട് മുറികളുള്ള വരാന്തയും മരജനാലകളും ചാണകം തേച്ച തറയുമുള്ള കറന്റില്ലാത്ത വീട്- ഇന്ദു ഭവന്. തൊഴില് എടുക്കുകയും സ്‌നേഹിക്കുകയും ചെയ്യുന്ന ആ മനുഷ്യര്‍ക്കിടയില് ഞാന് ആശാരിയോ ചെട്ട്യാറോ ഒഴുക്കി വിട്ട തവിട് പെണ്‍കുട്ടിയായി.\nഞാന് ആശാരിമാമ പഠിപ്പിച്ചു തന്നതൊക്കെ വൃത്തിയായും ശരിയായും തന്നെ ചെയ്തിരുന്നു.\nകിറുകൃത്യമായി ചിപ്പിലിയൊരതി മരങ്ങളുടെ വളവ് നീര്‍ത്തി.\nമരത്തിന്റെ മുടിയിഴകളായിരുന്നു ചിപ്പിലിയുരതുമ്പോള് വെളിക്കു വരുന്നതെന്ന് ഞാന് വിശ്വസിച്ചു. എന്റെ കൂടെയുള്ള പെണ്‍കുട്ടികള് ചെറിയ കട്ടര് കൊണ്ട് പെന്‍സില് കൂര്‍പ്പിക്കെ മനോഹരമായ മരച്ചുരുള് വരുന്നത് എടുത്ത് വെയ്ക്കുമായിരുന്നു.\nഅവയുടെ ഓര്‍മ്മയില് ഞാനാകട്ടെ മരമുടിച്ചുരുളുകള് സൂക്ഷിച്ച് വെച്ചു. നിറം പിടിപ്പിച്ചു. അവരെ അസൂയപ്പെടുത്തി. മയിലിന്റെ പീലിയും മരത്തലപ്പുകളും പൂവുകളും കുഞ്ഞു വിശറികളും വിടര്‍ന്നു.\nആശാരിമാമന് തന്ന ചെറിയുളിയായിരുന്നു എന്റെ പ്രധാന ആയുധം. മരക്കുട്ടികളായിരുന്നു എനിക്കേറ്റവും ഇഷ്ടപ്പെട്ടവ.\nമരം കൊണ്ടുള്ള ഉരുളന് ബൊമ്മക്കുട്ടികള്. അവ ഞാന് തന്നെ അളവു തെറ്റാതെ ഉണ്ടാക്കി. കയ്യും കാലും കൊത്തിയെടുത്തു. പക്ഷെ മുഖം! മുഖഡീറ്റെയിലിങ്ങിനായി ഉളിവെയ്ക്കുമ്പോള് തന്നെ മൂക്ക് ചെത്തിയും കണ്ണ് കുഴിഞ്ഞും അതിന്റെ പരിപൂര്‍ണ്ണത നഷ്ടപ്പെട്ടിരുന്നു. മുഖം കുരങ്ങന്റെയോ കരടിയുടേയോ പോലെ വികൃതമായി. ആശാരിമാര് എന്നിട്ടും ആവോളം അഭിനന്ദിച്ചു. കുട്ടികള് പരിഹസിച്ചു.\nമൊച്ചങ്കുട്ടിക്കൊരങ്ങന്'' അവര് താളത്തില് പാടി. മനുഷ്യമുഖം ഉണ്ടാക്കാന് എനിക്കൊരിക്കലും കഴിഞ്ഞതേയില്ല. ഒടുവില് മുഖത്ത് ഉളിതൊടാതെ വരച്ച് ചേര്‍ക്കാമെന്നു ഞാന് തീരുമാനിച്ചു. കണ്ണുകളില്ലാത്ത ചുണ്ടുകളും മുഖവുമില്ലാത്ത എന്റെ മരപ്പാവകള് തുണിക്കടകളിലെ മാനിക്ക്യൂന് പോലെയായി തീര്‍ന്നു.\nമോന്തയില്ലാത്ത ബൊമ്മകളെ നിര്‍മ്മിച്ച് കുട്ടികള്‍ക്കിടയില് മോശം പേരും ആശാരിമാര്‍ക്കിടയില് നല്ല പേരും ഞാന് സമ്പാദിച്ചു. മുഖമില്ലാത്ത മരബൊമ്മകള്‍ക്ക് വാട്ടര് കളറോ സ്‌കെച്ച് പെന്‍സിലോ വെച്ചു മുഖമുണ്ടാക്കിയാല് എങ്ങനുണ്ടാകും. ഒട്ടും ഭംഗിയുണ്ടാവില്ല.\n""അന്നെപ്പോലെ തന്നെ'' ഏട്ടമ്മ കുത്തുവാക്കുകള് പറഞ്ഞു. ഞാന് നോക്കി മങ്ങിയ മുഖം. അല്‍പ്പം കൂടി കളറ് കിട്ടാന് ഞാന് റെയ്‌നൊള്‍ഡ്സ് പേനയുടെ നിബ്ബ് ഊരി മഷി ഊതിയുറ്റിച്ച് അത് തേച്ചു ബൊമ്മമുഖങ്ങളുണ്ടാക്കി നോക്കി. കുട്ടികള് കളിയാക്കി. എന്നാലും ആശാരിമാമന്റെ പേരക്കുട്ടി ബിന്ദു പൊട്ടിപ്പൊട്ടിച്ചിരിച്ചു\n""അന്റെ ഒലക്കമ്മലെ മരക്കുട്ടി. മോന്തകണ്ടാ മതി. ഔ ബളെ''\nഎത്ര പരിഹസിച്ചാലും ബിന്ദുവിനേക്കാളും ഭേദമായിരുന്നു ഞാന്.\nഅവള്‍ക്ക് ഒരു ആശാരിപ്പണിയും അറിയുമായിരുന്നില്ല. താത്പര്യവുമുണ്ടായിരുന്നില്ല. അവള് ഏറെ സുന്ദരിയായിരുന്നു.\nഎന്റെമ്മയുടെ മകളാണവളെന്നു പറഞ്ഞാല് ആരും വിശ്വസിക്കുമായിരുന്നു. അവള് വെളുത്ത് തുടുത്ത് നല്ലയുടുപ്പുകളിട്ട് മുടിയില് കനകാംബരമോ ചക്കമുല്ലപൂവോചൂടി നിന്നു. ഹൈസ്‌ക്കൂള് പൂര്‍ത്തിയാകുന്ന അന്ന് അവള് കല്യാണം കഴിക്കുമെന്ന് എനിക്കറിയാമായിരുന്നു. ഞാനോ ട്രൗസറിട്ട് ചുരുണ്ട സ്പ്രിങ് മുടി രാവണന് കോട്ട പോലെ വളര്‍ത്തി. ഉളിപിടിച്ചും തട്ടാന്റാലയില് ഊതി പൊന്നുരുക്കിയും കൊല്ലന്‍സുരന്റെ ആലയില് ഇരുമ്പടിച്ച് പരത്തിയും നടന്നു. ഉളികൊണ്ട് മീന്മുറിക്കാനും ഇറച്ചികാശാപ്പുനടത്താനും കറിമൂസയോ പച്ചക്കറിയോ ചെത്താനും കശുവണ്ടി കീറി പരിപ്പെടുക്കാനും എനിക്കറിയാമായിരുന്നു. ഒഴിവു സമയങ്ങളില് പള്ളിക്കണ്ടികളും പണിക്കന്മാരുടെയും ചെറുമക്കളുടെയും ശ്മശാനങ്ങളെയും സന്ദര്‍ശിച്ചു. ഞാനങ്ങനെ തോട്ടിലൊഴുകി വന്ന ആശാരിച്ചിയായും തവിടു കൊടുത്ത് ശാന്തയും സുരനും വാങ്ങിയ പെങ്കുട്ട്യായായും ഗണപതിച്ചെട്ട്യാറെ ചീരു ചെട്ടിച്ചിയ്ക്ക് ദൈവം കൊടുത്ത പൈതയായും അവലിടിയുമ്മയുടെ ഇണ്ണിയായും നാട്ടില് വിളങ്ങി.\nമുലപ്പാല് കടം കൊണ്ടൊരാള്\nവളര്‍ന്നപ്പോള് എനിക്ക് സത്യം ബോധ്യപ്പെട്ടു; എന്റെ അച്ഛന് വിരൂപനേ അല്ല. ഞാനുമല്ല. മെലിഞ്ഞ് ഊര്‍ജ്ജ്വസ്വലനായ ആരോഗ്യവാനായ ഇരു നിറക്കാരനായ ഒരു സാധാരണ മനുഷ്യന്. എന്നാല് കല കൊണ്ട് അസാധാരണക്കാരനായവന്. ഇപ്പോള് 74 വയസ്സിലും യൗവ്വനകരമായ ശബ്ദം കൊണ്ട് അനുഗ്രഹിക്കപ്പെട്ടവന്. അമ്മവീട്ടുകാരുടെ ഗര്‍വ്വിനും അഹന്തയ്ക്കും അച്ഛനോടുള്ള ഈ അവജ്ഞയ്ക്കും കൃത്യമായ ഒരു കാരണം അവര്‍ക്കുണ്ടായിരുന്നു. എന്തായാലും എന്തിന്റെ പേരിലായാലും അച്ഛനെ ഇങ്ങനെ വിരൂപനാക്കുന്നതില് എനിക്ക് കലശലായ എതിര്‍പ്പു തോന്നി. എന്തുകൊണ്ട് അമ്മ അത് എതിര്‍ക്കുന്നില്ല? എന്തുകൊണ്ട് അമ്മ അതില് പ്രതി അച്ഛനു വേണ്ടി സംസാരിക്കുന്നില്ല എന്ന് ഞാന് കലഹിച്ചു.\n1979 ലാണ് അവരുടെ വിവാഹനിശ്ചയം കഴിഞ്ഞത്.\nശേഷം ഒരു ദിവസം അമ്മയുടെ അയല്‍വാസിയായ അച്ച്വേട്ട മാമ അച്ഛനെ ബസ്സില് നിന്ന് കണ്ടു. കാറ്റത്ത് നീണ്ടമുടിയിഴ അനങ്ങിയപ്പോള് അവിടവിടെയായി അകാലനര തിളങ്ങി. എന്തു കൊണ്ടോ ആ നരപിടിച്ചില്ല മൂപ്പര്‍ക്ക്, എന്റെയച്ഛനെയും. വന്നയുടനെ ചോദിച്ചു.\n""എന്തിനാണു സത്യ മുടി നരച്ച ആളെ കെട്ടാന് പോകുന്നത്?'' എന്തോ മഹത്വം ചെയ്ത ത്യാഗിയെപ്പോലെ അമ്മ നിന്നു.\n""ഇരട്ടത്താപ്പാണ് അമ്മ. സുന്ദരനെ വേണെമെങ്കില് അന്ന് കല്യാണം കഴിക്കാരുന്നല്ലോ. പിന്നെന്തിനു എന്റെ അച്ഛനെ കെട്ടി?''\n""എന്റച്ഛന് പറഞ്ഞു നീ ഇയാളെ കല്യാണം കഴിച്ചൊന്ന്. അതുകൊണ്ട് ഞാന് കെട്ടാന് തീരുമാനിച്ചു'' ത്യാഗി മാത്രമല്ല സൽസ്വഭാവികൂടിയായ പുത്രിയാണ് താനെന്നതു പോലെ അമ്മ നിന്നു. നിന്നെപ്പോലെ തര്‍ക്കുത്തരം പറയുന്ന, അച്ചനമ്മമാരെ ചോദ്യം ചെയ്യുന്ന നിഷേധിയല്ലെടീ ഞാന് എന്ന ധ്വനിയില് മൂക്കുയര്‍ത്തി, അമ്മ ഗര്‍വിയായ്.\n""എന്റച്ഛനു സുഖമില്ലാത്ത സമയമായിരുന്നു. ഞാന് കല്യാണം കഴിക്കണമെന്ന് മൂപ്പര്‍ടെ ആശയായിരുന്നു'' അമ്മച്ഛന്റെ രോഗകാലത്ത് അമ്മ അച്ഛന്റെ സന്തോഷത്തിനായി ചെയ്ത കല്യാണം. സത്യത്തില് രോഗിയായ അച്ചന്റെ ഗതികേടാണെന്ന് അമ്മ മനസ്സിലാക്കിയിട്ടുണ്ടായിരുന്നില്ല. സുന്ദരിയായ എന്നെ ലോട്ടറിയടിച്ച അമ്പട മാഷെ എന്ന ലൈനില് മൂപ്പത്തിയാര് ചെത്തി.\nപലപ്പോഴും ഇത് തുടര്‍ന്നുകൊണ്ടേയിരുന്നു. ഒരു സുന്ദരനല്ലാത്ത മെലിഞ്ഞ മനുഷ്യനെ, കോലോന്തൊടിയിലെ അതിസുന്ദരി കല്യാണം കഴിച്ചതില് പലര്‍ക്കും ചങ്കെരിഞ്ഞു. സ്ത്രീകള്‍ക്ക്, കുട്ടികള്‍ക്ക്, വയസ്സന്മാര്‍ക്ക്, ചെറുപ്പക്കാര്‍ക്ക് പ്രത്യേകിച്ചും.\nഎന്റെ അച്ഛന് അതീവ ശാന്തനായ മനുഷ്യനായിരുന്നു.\nഎന്നിട്ടു പോലും ഈ അധിക്ഷേപങ്ങളുടെ മാരക മൂര്‍ച്ചയില് ഇടയ്‌ക്കൊക്കെ അദ്ദേഹം ക്ഷുഭിതനായി. അത്രമേല് അധിക്ഷേപം അദ്ദേഹത്തിനു കിട്ടി. അദ്ദേഹമാകട്ടെ സൗന്ദര്യം, പണം, പദവി എന്നിവയിലൊന്നും അഭിരമിക്കുന്ന ഒരാളുമല്ലായിരുന്നു. നാട്ടില് പറഞ്ഞുവെച്ച സ്വന്തം മുറപ്പെണ്ണ്, തന്റെ കല്യാണനായിക മറ്റൊരാളെ പ്രേമിക്കുന്നെന്നറിഞ്ഞപ്പോള് അവര്‍ക്ക് വേണ്ടി വീട്ടില് സംസാരിച്ച് സ്വയം മാറിനിന്നത്ര പാവമാണ് എന്റെയച്ഛന്. കലാകാരന്റേതായ ചില ശുണ്ഠികള് മാറ്റിനിര്‍ത്തിയാല് അദ്ദേഹം പരമസാധുവുമാണ്. മനുഷ്യരെ പറ്റി നല്ലത് വിശ്വസിക്കുകയും പറയുകയും ചെയ്യുക. ആരെക്കണ്ടാലും കൊണ്ടു പോയി ചായയും ഭക്ഷണവും വാങ്ങി നല്‍കുക (ഒരു പക്ഷെ അവര് വിശന്നിട്ടായിരിക്കും വരിക. അതൊന്നും മനുഷ്യര് നമ്മോട് പറയില്ല. പക്ഷെ നമ്മളത് അറിഞ്ഞ് ചെയ്യണം). വളരെ ബുദ്ധിമുട്ടി കോളേജില് പഠിക്കുന്ന കാലത്ത് അച്ഛനും റൂമേറ്റായ സുകുസാറിനും പൈസയൊന്നും ഇല്ലായിരുന്നുവെത്രെ. സുകുസാറിന് കിട്ടുന്ന ചെറിയ സ്‌റ്റൈപ്പന്‍ഡ് തുകയാണ് അച്ഛന്റെയും അന്നം. അത് മാസപ്പകുതിയില് തീര്‍ന്ന ശേഷം മുറിയില് മിക്കപ്പോഴും പട്ടിണിയാണ്. ശേഷം അച്ഛന്റെയും സഹമുറിയന്റെയും കാര്യം വളരെ പരിതാപകരവുമായിരുന്നു. ഇടയ്ക്ക് പരിചയക്കാര് വരുമ്പോള് ""എടെ വിക്രമാ ബാടെ ഒരു ചായ അടിക്കാടെ'' എന്നു പറയുമ്പോള് സഹമുറിയനൊപ്പം പോയി ചായയും ബണ്ണും കഴിച്ച ഓര്‍മകളാണ് അദ്ദേഹത്തിന്റെ ഈ യുക്തിക്കാധാരം). പോകുമ്പോള് ആളുകള്‍ക്ക് വണ്ടിക്കൂലി നല്‍കുക, ഉടുപ്പുകള് വാങ്ങി നല്‍കുക എന്നിവ അച്ഛന്റെ നിര്‍ബന്ധമായിരുന്നു. എവിടേയ്ക്ക് പോകുമ്പോഴും ""പൈസയുണ്ടോടെ? ചില്ലറയിരിക്കട്ടെ'' എന്ന് നിര്‍ബന്ധം പറഞ്ഞ് അച്ഛന്റെ പണം നീട്ടി. എല്ലാര്‍ക്കും. എനിക്കുമതേ, അച്ഛന്റെ കയ്യില് നിന്ന് 10 രൂപ വാങ്ങിക്കുകയെന്നത് ഒരു സുഖശീലമായിരുന്നു. വളരെക്കാലം ഞാനത് തുടരുകയും ചെയ്തിരുന്നു. ജോലികിട്ടിയിട്ടും നല്ല ശമ്പളമുണ്ടായിട്ടും കാറില് സഞ്ചാരം പതിവാക്കിയിട്ടും ഇറങ്ങുമ്പോള് ""അച്ഛാ പൈസ'' എന്നു കൈനീട്ടി 10 രൂപ വാങ്ങുന്ന ആ സുഖമൊന്നു വേറെയായിരുന്നു.\n""യെന്തിനീ പുല്ല് പെണ്ണ് ഇങ്ങനെ കൈനീട്ടുന്നു. അതും പത്തു രൂവയ്ക്ക്?'' എന്നച്ഛന് അപ്പോഴല്ലെ അമ്മയോട് ആധിപൂഴും\n""മാഷ് പഠിപ്പിച്ച് വിട്ട ശീലം അല്ലാതെന്താണ്?'' അമ്മ അച്ഛനെ കളിയാക്കും\n""എടെ സത്യേ ഇയ്യാടെ മോക്ക് ശമ്പളവൊന്നുവില്ല്യോ?'' എന്ന് ചോദിച്ച് കൂലങ്കുഷമായ് ചിന്തിക്കും\n""യെല്ലാം അടിച്ച് പൊട്ടിച്ച് കാണും കേട്ടാ'' അച്ഛന് തന്നെ ഉത്തരവും പറയും. നന്നായി കളിയാക്കുകയും നല്ല നര്‍മ്മം സൂക്ഷിക്കുകയും ചെയ്യുന്ന ആള്കൂടിയാണദ്ദേഹം. പെന്‍ഷന്, ഡി.എ. അരിയറൊക്കെ കിട്ടുമ്പോള് അദ്ദേഹം എന്നെ കളിയാക്കാറുണ്ട്.\n""വ്വ്വൊ ഇതപ്പടീം തീര്‍ക്കണൊങ്കി ഒറ്റ വഴിയേ ഒള്ള്. ഇയ്യാടെ മോളോട് കടം വാങ്ങാമ്പറ. തമാമാക്കിത്തരും''\nഇപ്പോഴും വീട്ടില് നിന്നും പുറത്തു പോകുമ്പോള് ഒരു പത്തുരൂപ കിട്ടുമോ എന്ന് ഞാന് ഓര്‍മകള്‍ക്ക് പതര്‍ച്ചയും വിഷാദരോഗത്തിന്റെ നിഴലുകളുമുള്ള അച്ഛനോട് വെറുതെ ചോദിക്കും.\nമരക്കുട്ടിയുടെ പോലെ നിര്‍മ്മമായ മുഖത്ത് ചിരി തെളിയും. സ്‌കൂള് കാലത്ത് മകള്‍ക്ക് പൈസ നീട്ടുന്ന അതേ വാത്സല്യപ്പച്ചയില് കണ്‍പീലി നരകള് ഇളകും. കൈ വിറഞ്ഞു പറയും.\n""ഒപ്പിട്ട് തരാം പെന്‍ഷനീന്ന് എടുത്തോളൂ''\nഈ കളിയാക്കലൊപ്പം ഇരട്ടപ്പേരടിക്കുന്ന സ്വഭാവവും അദ്ദേഹത്തിനുണ്ടായിരുന്നു. എല്ലാം രഹസ്യമയമാണ്. അമ്മയോട് മാത്രമേ അതൊക്കെ പറയൂ സംസാരിക്കൂ. ശക്തിദുര്‍ഗ്ഗ, മെത്ത, പാച്ചു കോവാലന്, കാക്കി, കണ്മഷി, ക്യാപ്‌റ്റെന്, മിതവാദി, ഭഗത് സിങ്ങ്, ദുല്‍ക്കർ, ചിങ്കാരി എന്നിങ്ങനെ ഇരട്ടപ്പേരുകള് സ്വാഭാവികമായി തട്ടിവിടും. ദുല്‍ക്കര് എന്റെ അനുജത്തിയുടെ ഭര്‍ത്താവിനെയാണ്. അവനെ പെട്ടന്നു കണ്ടാല് അച്ഛന് ദുല്‍ഖര് സല്‍മാനെ ഓര്‍മവന്നു കൊണ്ടിരുന്നു. അച്ഛന്റെ പേരുകള് ഒട്ടും നെഗറ്റീവായിരുന്നില്ല, അവ ഏറെ പോസിറ്റീവ് ആയിരുന്നു. നര്‍മവും വിമര്‍ശവുമായിരുന്നു അതിന്റെ കാതല്\nഅച്ഛന് പൊതുവെ മിതഭാഷിയാണ് ആരോടും അധികം സംസാരിക്കില്ല. പാട്ടുപാടുന്ന സമയത്ത് കൂടുതല് കര്‍ക്കശമാകും. കട്ട മൗനവൃതം. നിശബ്ദമായിരിക്കും. ആരും അച്ഛനോട് സംസാരിക്കാന് പാടില്ല. ആരും ഉറക്കെ സംസാരിക്കാന് പാടില്ല. അമ്മയും ഞങ്ങളുമല്ലാതെ മറ്റൊരാളും ആ ജീവിതത്തില് ഉണ്ടായിരുന്നില്ല. അതുകൊണ്ട് നിശബ്ദ കര്‍ഫ്യൂ വീട്ടിനകത്ത് സുശക്തമായി. വലിയ സ്ഥായിയിലെ ഒച്ചയുള്ള എനിക്ക് ഇത് വലിയ ബുദ്ധിമുട്ടായിരുന്നു. ഞങ്ങള് വര്‍ത്തമാനം പറയുന്നതിന് അച്ഛനെന്താ? എന്ന വിപ്ലവം എന്നെ ദേഷ്യക്കാരിയാക്കി. അമ്മ സമവായം വെച്ചു. മിണ്ടിക്കോളൂ പക്ഷെ അച്ഛനോട് വേണ്ട. ഇപ്പോള് വര്‍ഷങ്ങള്‍ക്കിപ്പുറം, ജോലി കഴിഞ്ഞു വരുമ്പോള് എന്റെ ശിരസ്സ് ശബ്ദങ്ങള് തട്ടി ദയാരഹിതമായ് പിളര്‍ന്നു. ചെന്നിക്കുത്തു കണ്ണുകളില് ചെന്നിനായകം കലക്കിയൊഴിച്ചു. എനിക്ക് കാഴ്ച കയച്ചു. നെറ്റി ഞരമ്പ് പിണഞ്ഞുയര്‍ന്നു. പ്രത്യേകിച്ച് എന്റെ ശബ്ദം കടം കൊണ്ട് മകന് കുഞ്ഞൂട്ടന്റെ കലപില. ചെവിക്കകത്ത് കയറിയുണ്ടാക്കുന്ന ബഹളങ്ങള്. മകളുടെ ശബ്ദം. ഉയ്ശ്ശ്. അച്ഛനു കൊടുത്തത് കാലം തിരികെത്തരുന്നു.\nവസ്ത്രത്തിലും അച്ഛന്റെ ഹൃദയ നൈര്‍മ്മല്യവും ലാളിത്യവും പ്രകടമായിരുന്നു. വെളുത്ത ഖദറുടുപ്പുകളാണു ധരിക്കുക വെള്ളമുണ്ടും. ചിലപ്പോള് ഇളം സന്ന്യാസി സാഫ്രോണ്, മരനിറം പോലുള്ള ചില നരച്ചനിറങ്ങളുമുള്ള വലിയ ജുബ്ബ ധരിയ്ക്കും. അതിനുള്ളില് കാറ്റടിച്ചാല് അച്ഛന് പറന്നുപോകുമെന്നു തോന്നത്തക്ക വിധം കൃശഗാത്രമിളകി. തോളില് ചെറിയ കള്ളികളുള്ള കൈമുണ്ട് ഇടും. അതും ഖാദി തന്നെ. കുട്ടിക്കാലത്ത് അച്ഛന് അമ്മയെപ്പോലെ പാവാട ഉടുക്കാത്തതെന്ത് എന്ന് ഞാന് വ്യഥപൂണ്ടു.\n""നിഴലടിക്കുന്നു. ഇതു വീണു പോകാമല്ലോ?'' പലവിധ ആധികളുണ്ടെനിക്ക്. ആര്‍ഭാടങ്ങളില്ലാത്ത പട്ടങ്ങള് പോലെ നീളവാലുള്ള ലംഗോട്ടിയും അതിനുമീതെ മുട്ടുതൊടുന്ന വെള്ള ഖാദി ട്രൗസറും മുണ്ടുരിഞ്ഞാല് വെളിപ്പെടില്ലെ എന്നു ഞാന് ഭയപ്പെട്ടു. ഒമാനില് പോകാനാണു മൂപ്പരാദ്യായിട്ട് പാന്റിട്ട് കണ്ടത്.\nഅച്ഛന്റെ ഭക്ഷണം അതിനേക്കാള് ലളിതമാണ്. ജീവിതത്തില് ഇറച്ചിയോ മീനോ കഴിച്ചിട്ടില്ല. എന്തിനു പാലു പോലും മര്യാദയ്ക്ക കുടിച്ചിട്ടില്ല. അച്ഛനെ പിറകൊണ്ട അറുപതാം ദിവസം അച്ഛന്റെ അമ്മ, കുഞ്ഞിക്കുട്ടിയമ്മ ചെന്നിവന്ന് മരണപ്പെട്ടതാണ്.\n""അമ്മയെ അച്ഛന് അടിച്ചിരുന്നു. പ്രസവിച്ച് പത്തോ പതിനഞ്ചോ ദിവസത്തില്. മരിച്ചുകിടക്കുന്ന ഫോട്ടോയില് നീരു വീങ്ങി വീര്‍ത്ത മുഖം കാണാമായിരുന്നു'' ഇടയ്‌ക്കെപ്പോഴോക്കെയോ അച്ഛന് സങ്കടപ്പെട്ടു പറഞ്ഞു.\nഅമ്മവീട്ടുകാര് അച്ഛനെ എടുത്തപ്പോള് അപ്പൂപ്പന് ഇലവുമ്മൂട്ടില് ശിവരാമപിള്ള കടുമ്പിടുത്തം പിടിച്ചു. അഹങ്കാരവും ഗര്‍വ്വും കലര്‍ന്ന സ്വരത്തില് അമ്മവീട്ടുകാര്‍ക്ക് അച്ഛനെ നിഷേധിച്ചു.\n""വെല്ല്യപെങ്ങളേ, ഇവനെക്കൊണ്ടു പോ'' കരയുന്ന കുഞ്ഞിനെ വലിച്ചെടുത്ത് മൂത്തസഹോദരിയായ കാര്‍ത്ത്യാനിപ്പിള്ളയമ്മയ്ക്ക് കൊടുത്തു.\n""പിന്നെ ഇവന്റെ പേര് വിക്രമന്. കൊണ്ട് പൊയ്‌ക്കോ'' അങ്ങനെ അച്ഛന്റെ വല്യപ്പച്ചിയും അവരുടെ മകളും അച്ഛന്റെ മുറപ്പെണ്ണുമായ നാണിക്കുട്ടിയമ്മയും ചേര്‍ന്നാണു പിന്നെ അച്ഛനെ വളര്‍ത്തിയത്.\nഅതിലും ഒരു കഥയുണ്ട് 55 വയസ്സായ കാര്‍ത്ത്യായനിയമ്മയുടെ ജാതകം നോക്കിയ മാതുക്കണിയാന് വാപൊളിച്ച് ഇരുന്നു.\n"'ഒന്നുവില്ല അമ്മ'' അയാള് നിശബ്ദനായി. വീണ്ടും വീണ്ടും ജാതകം നോക്കി. പിന്നെ മടിച്ച് മടിച്ച് പറഞ്ഞു.\n""അമ്മാ അമ്മയ്‌ക്കൊരു പുത്രയോഗവുണ്ട്''\n""ഹഹ'' കേട്ടു നിന്നവര് ഉറക്കെ ചിരിച്ചു\n""പോഹ് പുല്ല്.'' കാര്‍ത്ത്യായനിയമ്മ ചൊടിച്ചു.\n""അല്ലമ്മാ. ഇതിനകത്ത് അമ്മയ്‌ക്കൊരു പുത്രയോഗം കാണുന്നുണ്ട്''\nമാതുക്കണിയാനെ അന്ന് തല്ലാതെ വിട്ടത് ഭാഗ്യംമാത്രം\n""ഉയ്യോ കവ്ടീം എടുത്ത് ഇല്ല അയ്യത്തൂടെ ഓടി'' നാണിക്കുട്ടിയമ്മ കാതിലെ തോടയിളക്കി ചിരിച്ചു\n""യെന്തുവാര്ന്ന് അമ്മയ്ക്ക് ദേഷ്യം വന്നിട്ട്'' നാണിക്കുട്ടിപ്പിള്ളയമ്മയുടെ ചുവന്ന ഒറ്റക്കല് നക്ഷത്രമൂക്കുത്തി തിളങ്ങി. അടുപ്പിലേയ്ക്ക് വിറക് നീക്കിവെയ്‌ക്കെ മുറുക്കിന്റെ ചോപ്പില് നിന്ന ചുണ്ടുകള് തൊണ്ടിപ്പഴമായി\nനാണിക്കുട്ടിയമ്മ. ഞങ്ങളുടെ പ്രിയപ്പെട്ട അച്ഛമ്മ. ചുവന്ന കല്ല് മൂക്കുത്തിയും റൗക്കയും ചുരുണ്ടമുടിയും നീണ്ട് തിളങ്ങുന്ന കണ്ണുകളും ഓര്‍മ്മവരും. അലിവിന്റെ ആള്‍രൂപമാണു. കൊതുമ്പ് അടുപ്പില് തള്ളി ചൂടോടെ ദോശയുണ്ടാക്കുമ്പോള് ഇടയ്ക്കിടെ ചിരിക്കുകയോ ഓടിവന്നു ഉമ്മതരികയോ ചെയ്യും. ഒപ്പം ഓമനിച്ച് വിളിയാണു ഇന്ദുപ്പിള്ളയമ്മോ എന്ന്.\n"ആടിനെ അമ്മാവന് വാങ്ങിച്ച് തന്നൊന്നുവല്ല. പിന്നേ ഇത് നല്ല കഥ. ' എന്റെയച്ഛനെ വേണ്ടത് പോലെ നോക്കാത്തതിനു അച്ഛന്റെയച്ഛനോട് വലിയ ദേഷ്യമായിരുന്നു. ആ നാണിക്കുട്ടിയമ്മ അമ്മാവന്റെ മകനു കൊടുക്കാന് മുലപ്പാലില്ലാത്തതിനാലാണു ആടിനെ വാങ്ങിച്ചത്. മങ്ങാട്ടഴികത്തെ സ്ത്രീകള് എല്ലാം കൂടി അലിവോടെ പാലുകറന്ന് അലിവോടെ അമ്മമരിച്ച കുഞ്ഞിന്റെ വിശപ്പാറ്റി. ആ ആടിനെ വില്‍ക്കാന് ശ്രമിച്ച അമ്മാവനോട് വഴക്കുണ്ടാക്കിയും അക്കാലത്ത് പ്രസവിച്ച മറ്റൊരു മുറപ്പെണ്ണായ സരോജിനിയക്കയുടെ അടുത്ത് എടുത്തുകൊണ്ട് പോയ് കുഞ്ഞിനെപ്പാലൂട്ടിയും എന്റെ അച്ഛമ്മ അച്ഛനെ വളര്‍ത്തി. കടംകുടിച്ച മുലപ്പാല്.\n""ഞാനെന്തൊരു പാപിയാണ്, അമ്മയെ കണ്ടിട്ടുപോലുമില്ല.''\nഇടയ്‌ക്കെല്ലാമച്ഛന് സങ്കടത്തോടെ പറഞ്ഞു കൊണ്ടിരുന്നു. അമ്മയും ഞങ്ങള് മക്കളും സംഗീതവുമല്ലാതെ അച്ഛനൊന്നും ഇല്ലായിരുന്നു. ഒന്നും.\nജീവിതം ഒരു വലിയ ചക്രമാണ്. കൊണ്ടത് കൊടുത്തും കൊടുത്തത് കൊണ്ടും നമ്മളിലത് വിരസമായി ആവര്‍ത്തിക്കുന്നു. അച്ഛന് ആരോടോ കടം കൊണ്ട മുലപ്പാലിന്റെ കണക്ക് പിന്നീട് എന്റെ ജീവിതം കൊണ്ട് എനിക്ക് കൊടുത്ത് കണക്ക് തീര്‍ക്കേണ്ടിവന്നു.. മക്കളല്ലാത്ത മൂന്നാലു കുട്ടികള്‍ക്ക് പലസന്ദര്‍ഭങ്ങളിലായി എനിക്ക് മുലപ്പാലു കൊടുക്കേണ്ടി വന്നു...ഒരാള്‍ക്ക് നിത്യവും. അവള് ദത്തെടുക്കപ്പെട്ട ഒരു പെണ്‍കുഞ്ഞായിരുന്നു. മൂന്നര ദിവസം പ്രായമുള്ളത്. ടിന്‍പാലും പശുപ്പാലും അലര്‍ജിയുള്ളവള്. അവളുടെ അപ്പിയില് ചോരവാര്‍ന്നു വന്നു. ഡോക്ടര്‍മാര് മുലപ്പാലു കിട്ടുമോ എന്നന്വേഷിക്കാനാണ് പറഞ്ഞത്. അതേ ഡോക്ടെര്‍മാര് തന്നെയാണ് എന്റെ ഹൈപ്പെര് ലാക്‌റ്റേഷന് സിന്‍ഡ്രോമിനെക്കുറിച്ചും അവരോട് പറഞ്ഞത്.\nമുലപ്പാല് അധികമായി ഉത്പാദിപ്പിക്കുന്ന ഹോര്‍മോണ് വ്യതിയാനത്തില് പെട്ട് ഉന്മാദിനിയെപ്പോലെ നടക്കുന്ന കാലമാണ്. മൂന്നാം ഗര്‍ഭത്തിന്റെയും പ്രസവത്തിന്റെയും സകല കുറകളും വന്ന് വിഷാദം വന്ന്, ഹൃദ്രോഗം വന്ന് ഭര്‍ത്താവിനാല് പൂര്‍ണമായി അവഗണിയ്ക്കപ്പെട്ട് , മരണം ഒരു കാമുകനെപ്പോലെ അവന്റെ കാമക്കണ്ണുകള് വിടര്‍ത്തി എനിക്ക് പിറകില് നടന്നിരുന്ന കാലമായിരുന്നു അത്.\nആ പെണ്‍കുട്ടിയുടെ വീട്ടുകാരുടെ വിചിത്രമായ ആവശ്യം കേട്ട് എന്റെ അമ്മയുമച്ഛനും അന്ധാളിച്ചു.\n""തീരുമാനം നിന്റെയാണ് ഇന്ദൂ'' അച്ഛന് പറഞ്ഞു. അദ്ദേഹത്തിന്റെ കണ്ണുകള് തിളങ്ങി. കേട്ടകഥകളുടെ ഓര്‍മയായിരിക്കണം.\n""നിന്റെ അച്ഛനും ഒരു കാലത്ത് ഇങ്ങനെ യാചിച്ച് നിന്നിട്ടുണ്ട്'' അച്ഛന്റെ വാക്കുകള് കേട്ടപ്പോള് ഉള്‍ക്കിടിലമുണ്ടായി\n""അതിനെയും വാരിപ്പിടിച്ച് അതിന്റെ തള്ള യാചകിയെപ്പോലൊരു നില്‍പ്പുണ്ട് കണ്ടാല് സഹിക്കില്ല.''\nഅച്ഛന്റെ തൊണ്ടയിടറി. അവളെ ഞാന് മകളായി സ്വീകരിച്ചു. ഓരോദിവസവും ഓരോതവണയും ആ കുഞ്ഞിനെയും അമ്മയേയും കാണുമ്പോള് എന്റെ അച്ഛമ്മയേയും അച്ഛനേയും ഞാനോര്‍ത്തു. എന്റെ അച്ഛനെയും പേറി വെയിലത്ത് നടന്ന് മുറപ്പെണ്ണിന്റെ അടുക്കല് പോയി മുലപ്പാല് കടം വാങ്ങുന്ന എന്റെ അച്ഛമ്മ. അമ്മാവന്റെ മകനോടുള്ള സ്‌നേഹം മാത്രമായിരുന്നില്ല അത്. അമ്മാവിയും സമപ്രായക്കാരിയുമായ കുഞ്ഞുക്കുട്ടിയമ്മയ്ക്ക് രോഗകാലത്ത് നല്‍കിയ വാക്കായിരുന്നു അത്.\nമുലപ്പാല് പോലും കടംകൊണ്ട് ജീവിച്ചതിന്റെ നിസ്സഹായതയായിരുന്നു ജീവിതത്തിലുടനീളം എന്റെച്ചന് പുലര്‍ത്തിയ എളിമയുടെ കാതല്. ജീവിതമെന്നാല് ചുറ്റുമുള്ളവരുടെ കേവല ഔദാര്യമാണെന്നും ലോകത്തെ നാം ഗൗരവമായ് കാണണമെന്നും അച്ഛന് വിശ്വസിച്ചു. മുലപ്പാല് കടം കൊണ്ടൊരാള്‍ക്ക് ലോകത്തോട് അലിവും കനിവും മാത്രം പോരാ അതിലുമേറേയെന്തൊക്കെയോ ചെയ്തു തീര്‍ക്കുവാനുണ്ടെന്ന് അച്ഛനെപ്പോഴും പറഞ്ഞു കൊണ്ടേയിരുന്നു.▮


തൊട്ടുതൊട്ട് പട്ടണ പ്രവേശം | Business Boom | Dealership Business\nപി.കിഷോർ September 28, 2020 08:32 AM IST\nഹൈവേകളിൽ കൂടി വണ്ടിയോടിക്കാൻ വയ്യ. ഏതെങ്കിലും ലോറിയുടെയോ ടാങ്കറിന്റെയോ പിറകേ പെട്ടുപോയാൽ കിലോമീറ്റേഴ്സ് ആൻഡ് കിലോമീറ്റേഴ്സ് വെറും 25 കിലോമീറ്റർ സ്പീഡിൽ ഓടിക്കേണ്ടിവരും. സഹികെട്ട് വണ്ടി കൊണ്ട് ഇടിക്കാൻ തോന്നും. പോരെങ്കിൽ5മിനിറ്റ് കൂടുമ്പോൾ ഒരു ടൗൺ വരും... കേരളത്തിലെ ഏതു ഹൈവേയെയും പറ്റി നാട്ടുകാർ തന്നെ പറയുന്ന പരാതിയാണിത്. ഇതിൽ അവസാനം പറഞ്ഞത് കമ്പനികളുടെ കാതിനു ഹരമാകുന്നു.5മിനിറ്റ് കൂടുമ്പോൾ ടൗൺ..? അപ്പോൾ അവിടെയൊരു ഡീലർഷിപ്? ഏജൻസി? കൂടുതൽ ടാർഗറ്റ്...കൂടുതൽ കച്ചവടം...?? ഹായ്...!!\nകേരളത്തിൽ എത്ര പട്ടണങ്ങളുണ്ട്?. കൃത്യമായൊരു കണക്ക് ഇല്ലെങ്കിലും 1600 എണ്ണമുണ്ടെന്നാണ് പ്രമുഖ റീട്ടെയിൽ ശൃംഖലയുടെ ടോപ് എക്സിക്കുട്ടൻ പറഞ്ഞത്. ഇവിടെല്ലാം വേണ്ടേ ഏജൻസികളും ഫ്രാഞ്ചൈസികളും ഡീലർഷിപ്പുകളും..? ദൂരെയെങ്ങോ വിജയിച്ച ചായക്ക‍ടയുടെ പേരിൽ പോലും ഫ്രാഞ്ചൈസി എടുക്കാൻ ഇമ്മാതിരി ചെറു പട്ടണങ്ങളിൽ ആളുണ്ടെന്നതാണു സത്യം. മേൽപ്പറഞ്ഞ ടൗണുകളിലൊന്നിൽ അങ്ങനെ ഫ്രാഞ്ചൈസി എടുത്ത് \_ലോക്ഡൗൺ കാലത്ത് പൊട്ടിയതോടെ ഒന്നരക്കോടി ആവിയായിപ്പോയ ഉദാഹരണമുണ്ട്.\nപ്രമുഖ ഫാൻ–ലൈറ്റ് കമ്പനി കേരളത്തിലെ 700 ടൗണുകളിൽ ഡീലർഷിപ് കൊടുത്തിട്ടുണ്ട്. ഉപഭോക്തൃ ഉൽപന്നങ്ങളുടെ കമ്പനികൾ അതിന്റെ ഇരട്ടി കൊടുക്കേണ്ടി വരുന്നു. മിക്കവരും ടാർഗറ്റ് വച്ചിട്ടാണു കൊടുക്കുന്നത്. മാസം ഒരു ലക്ഷം രൂപ മിനിമം വിൽപന നടക്കണമെന്നതൊക്കെ നിസ്സാരം. മാസം കോടികളുടെ ലക്ഷ്യം കാണേണ്ടതുണ്ട് വൻകിട ഉൽപന്നങ്ങളുടെ ഡീലർഷിപ് തുടരാൻ.\nഅങ്ങനെ കാശുമുടക്കി കൊച്ചു പട്ടണത്തിൽ ഡീലർഷിപ് എടുത്ത് കച്ചവടം ശകലം പച്ചപിടിക്കുമ്പോൾ ദേ വരുന്നു5കിമീ മാത്രം ദൂരെയുള്ള അടുത്ത പട്ടണത്തിൽ അതേ കമ്പനിയുടെയോ എതിരാളിക്കമ്പനിയുടെയോ വേറൊരു കട. ഇവിടെ കണ്ടിട്ട് അനുകരിക്കാൻ അവിടെ തുടങ്ങിയതാണ്. അതോടെ ഉപയോക്താക്കൾ സ്മാർട്ടാകുന്നു. രണ്ടിടത്തെയും വിലകൾ താരതമ്യം ചെയ്യും.\nപുതിയ കക്ഷിയെ പൊളിക്കാൻ ആദ്യ കക്ഷി അണ്ടർ കട്ടിങ് നടത്തുന്നു. എന്നുവച്ചാൽ സ്വന്തം ലാഭ മാർജിൻ കുറച്ച് വില താഴ്ത്തുകയാണ്. പുതിയ കക്ഷിയും അതു തന്നെ പിന്തുടരും. ഇരു കൂട്ടരും സ്വാഹാ...\nഒടുവിലാൻ∙ ഗൾഫിൽ നിന്നു സമ്പാദ്യവുമായി തിരികെ എത്തുന്നവരാണ് ഈ അബദ്ധത്തിൽ ചെന്നു ചാടുന്നതിലേറെയും. ഗൾഫുകാരനായ സ്ഥിതിക്ക് ലേശം പത്രാസ് ഇരിക്കട്ടെയെന്നു കരുതി, കാശുമുടക്കി കട പോഷ് ആക്കും. മൽസരം കടുക്കുമ്പോൾ കാശ് പോക്ക്.\nEnglish Summary : English Summary : Business Boom : Dealership Business trend in Kerala


5ജി സാങ്കേതിക വിദ്യയ്‌ക്കൊപ്പം സ്ലൈഡിംഗ് ക്യാമറയും; എംഐ മിക്‌സ്2അവതരിച്ചു - Kerala Vision Online\n5ജി സാങ്കേതിക വിദ്യയ്‌ക്കൊപ്പം സ്ലൈഡിംഗ് ക്യാമറയും; എംഐ മിക്‌സ്2അവതരിച്ചു\n5ജി സാങ്കേതിക വിദ്യയ്‌ക്കൊപ്പം സ്ലൈഡിംഗ് ക്യാമറ സംവിധാനവുമായി എംഐ മിക്‌സ്2പുറത്തിറങ്ങി. ചൈനയില് നടന്ന ചടങ്ങിലാണ് ഷവോമി എംഐ മിക്‌സ്2പുറത്തിറക്കിയത്. ക്യുവല്‍കോം സ്നാപ്ഡ്രാഗണ് 845 പ്രോസ്സസറാണ് ഷവോമി എംഐ മിക്സ് 3ക്ക് കരുത്തേകുന്നത്. ഒപ്പോ ഫൈന്‍ഡ് എക്സ് മാതൃകയിലാണ് എംഐ മിക്സ് 3യും. സ്ലൈഡിങ് ക്യാമറയുമായിട്ടാണ് ഷവോമിയുടെ എംഐ മിക്സ്3വിപണിയില് എത്തുന്നത്.\nക്യാമറയാണ് എംഐ മിക്‌സ്2വിന്റെ പ്രധാന സവിശേഷതകളിലൊന്ന്. ഇരട്ട പിന് ക്യാമറയില് 960 ഫ്രെയിംസ് പെര് സെക്കന്‍ഡ് സ്ലോ മോഷന് ക്യാമറയും ആര്‍ട്ടിഫിഷ്യല് ഇന്റലിജന്‍സ് എന്നീ സൗകര്യങ്ങളുണ്ട്. 24 മെഗാപിക്സലിന്റെ പ്രൈമറി ലെന്‍സും2മെഗാപിക്സലിന്റെ സെക്കന്ററി ലെന്‍സ് മുന് ക്യാമറയും ഉണ്ട്. മാനുവലായി നിയന്ത്രിക്കാവുന്ന സ്ലൈഡറിനുള്ളിലാണ് എം.ഐ മിക്സിലെ സെല്‍ഫി ക്യാമറ ഉള്‍ക്കൊള്ളിച്ചിരിക്കുന്നത്. എന്നാല്, ഒപ്പോയിലെ പോലെ ഓട്ടോമാറ്റിക്കല്ല മിക്സ് 3യിലെ സ്ലൈഡിങ് ക്യാമറ.\n5ജി അതിവേഗ ഇന്റര്‍നെറ്റിനൊപ്പം ഫാസ്റ്റ് ചാര്‍ജിങ് സപ്പോര്‍ട്ട് ചെയ്യുന്ന 4,000 എംഎഎച്ച് ബാറ്ററിയും ഫോണിനുണ്ട്. ഷവോമി എംഐ മിക്സ് 6ജിബി റാം 128 ജിബി സ്റ്റോറേജ് സൗകര്യമുളള ഫോണിന് ഇന്ത്യന് വിപണിയില് ഏകദേശം 34,700 രൂപ വില വരും. 8 ജിബി റാം 128 സ്റ്റോറേജ് മോഡലിന് 37,900 രൂപയും. 8ജിബി റാം 256 ജിബി സ്റ്റോറേജിന് 42,200 രൂപ വരെയുമാണ് പ്രതീക്ഷിക്കുന്ന വില.\nRelated Items:featured, mi mix, REDMI, xaomi\nറെഡ്മി നോട്ട്6നാളെ ഓണ്‍ലൈനില് പുറത്തിറങ്ങും\nറെഡ്മി 6,6പ്രൊ മോഡലുകള് പുറത്തിറക്കി\nകാത്തിരിപ്പിന് വിട; ഷവോമി Mi A2 ജൂലൈ 24ന് പുറത്തിറങ്ങും\nസ്‌കൂള് കായികമേള; അഭിനവും ആന്‍സിയും വേഗമേറിയ താരങ്ങള്\nശബരിമല സംഘര്‍ഷം: അറസ്റ്റിലായവരുടെ എണ്ണം 3,345 ആയി


വൈദ്യുതി നിരക്ക് വര്‍ധന പിന്‍വലിക്കില്ല: മുഖ്യമന്ത്രി | No change in power tariff hike: Antony - Malayalam Oneindia\nവൈദ്യുതി നിരക്ക് വര്‍ധന പിന്‍വലിക്കില്ല: മുഖ്യമന്ത്രി\nആലപ്പുഴ: എന്തൊക്കെ സമ്മര്‍ദ്ദങ്ങളുണ്ടായാലും വൈദ്യുതി നിരക്ക് വര്‍ധന പിന്‍വലിക്കുന്ന പ്രശ്നമില്ലെന്ന് മുഖ്യമന്ത്രി ആന്റണി. ആഗസ്ത് 30 വെള്ളിയാഴ്ച വാര്‍ത്താലേഖകരോട് സംസാരിക്കുകയായിരുന്നു അദ്ദേഹം.\nവേറെ നിവൃത്തിയില്ലാത്ത സാഹചര്യത്തിലാണ് വൈദ്യുതി ചാര്‍ജ്ജ് വര്‍ധിപ്പിക്കേണ്ടിവന്നത്. ഈ വര്‍ധന നടപ്പില്‍വരുത്തിയില്ലെങ്കില് വൈദ്യുതി ബോര്‍ഡിന്റെ 100 കോടിയുടെ പ്രതിമാസ നഷ്ടം അവിടെ കിടക്കും. - ആന്റണി പറഞ്ഞു.\nവൈദ്യുതി ബോര്‍ഡിനെ കാര്യക്ഷമമാക്കാന് അടിമുടി മാറ്റങ്ങള് വരുത്തും. വൈദ്യുതി വിതരണ രംഗത്ത് തല്ക്കാലം സ്വകാര്യനിക്ഷേപകരെ കൊണ്ടുവരാന് ഉദ്ദേശിക്കുന്നില്ല. അതേ സമയം വൈദ്യുതോല്പാദന രംഗത്ത് സ്വകാര്യമേഖലയെ പ്രോത്സാഹിപ്പിക്കും. - അദ്ദേഹം അഭിപ്രായപ്പെട്ടു.\nസഭാതര്‍ക്കം പരിഹരിക്കാന് ഇരുപക്ഷവും ഒത്തുതീര്‍പ്പുചര്‍ച്ചയ്ക്ക് തയ്യാറായാല് മധ്യസ്ഥത വഹിക്കാന് തയ്യാറാണ്. വ്യാജരേഖാക്കേസില് കുറ്റം ചെയ്തവരെ സമൂഹമധ്യത്തില് കൊണ്ടുവരാനുള്ള ശ്രമങ്ങള് ക്രൈംബ്രാഞ്ച് നടത്തുന്നുണ്ടെന്നും അദ്ദേഹം പറഞ്ഞു.\nപമ്പാനദിയില് നിന്നും ആലപ്പുഴജില്ലയില് കുടിവെള്ളം എത്തിക്കാനുള്ള ഹഡ്കോ സഹായത്തോടെയുള്ള 77 കോടിയുടെ പദ്ധതിനിര്‍മ്മാണോദ്ഘാടനം മുഖ്യമന്ത്രി എ.കെ. ആന്റണി നേരത്തെ നിര്‍വഹിച്ചു.


ശമ്പളം കൊണ്ട് അടിച്ചുപൊളിക്കാന് കഴിയുന്നില്ല, മാലപൊട്ടിക്കുന്നത് പതിവാക്കിയ സിവില് എന്‍ജിനീയര് അറസ്റ്റില്\nആഡംബര ജീവിതത്തിനായി മാലപൊട്ടിക്കുന്നത് പതിവാക്കിയ സിവില് എന്‍ജിനീയര് അറസ്റ്റില്. മഹാരാഷ്ട്രയിലാണ് സംഭവം. നാസിക്ക് സ്വദേശിയായ ഉമേഷ് പാട്ടീലിനെ(27) ആണ് അറസ്റ്റ് ചെയ്തത്. ഇയാളുടെ സഹായിയായിരുന്ന തുഷാര് ദിഖ്ലെ(30)നേയും മാല വില്‍ക്കാന് സഹായിച്ചിരുന്ന നാല് ആഭരണ വ്യാപാരികളേയും പൊലീസ് കസ്റ്റഡിയിലെടുത്തിട്ടുണ്ട്.\nഉമേഷ് നിരവധി മാല മോഷണക്കേസുകളിലെ പ്രതിയാണ്. ആഡംബര ജീവിതത്തിനായി 2019 മുതലാണ് ഉമേഷ് മാല പൊട്ടിക്കല് പതിവാക്കിയത്. ഇതിനോടകം 56 കേസുകളില് പ്രതിയാണ് ഇയാള്. 2015ലാണ് ഉമേഷ് എന്‍ജിനീയറിങ് പഠനം കഴിഞ്ഞ് പുറത്തിറങ്ങിയത്.\nഅതിന് ശേഷം ഒരു കരാറുകാരന് കീഴില് ജോലി ചെയ്തു വരികയായിരുന്നു. ഇവിടെ നിന്നുളള ശമ്പളം കുറവായതിനാലാണ് മോഷണത്തിനിറങ്ങിയതെന്നാണ് പ്രതിയുടെ മൊഴി. എന്നാല് കാമുകിയ്ക്കൊപ്പം അടിച്ചു പൊളിക്കാനും ആഡംബര ജീവിതത്തിനുമായാണ് എന്‍ജിനീയറായ പ്രതി മാല പൊട്ടിക്കല് പതിവാക്കിയതെന്നാണ് പൊലീസ് പറയുന്നത്.\nഇയാള്‍ക്ക് എതിരെയുളള 56 കേസുകളില് 26 എണ്ണവും സഹായിയായ തുഷാറിനൊപ്പമായിരുന്നു നടത്തിയത്. പിന്നീട് ഇവര് തെറ്റി പിരിയുകയായിരുന്നു. പ്രദേശത്ത് മാല പൊട്ടിക്കല് വ്യാപകമായതോടെ ആണ് ഗംഗാപൂര് പൊലീസ് അന്വേഷണം ശക്തമാക്കിയത്. തുടര്‍ന്ന് ചില ഇടങ്ങളില് പട്രോളിങ് വ്യാപിപ്പിച്ചിരുന്നു. ഉമേഷിന്റെ വീട്ടില് നടത്തിയ പരിശോധനയില് 27 സ്വര്‍ണ മാലകളും രണ്ടര ലക്ഷം രൂപയും പിടിച്ചെടുത്തിട്ടുണ്ട്.\nTags: arrestchain theftcivil engineer


വൃക്കമാറ്റിവയ്ക്കലിനുശേഷം ശ്രദ്ധിക്കേണ്ട കാര്യങ്ങൾ : Deepika.com Fitness News | deepika helth\nമനുഷ്യശരീരത്തിലെ മാലിന്യത്തെ പുറന്തള്ളുന്ന അദ്ഭുത പ്രക്രിയ നിർവഹിക്കുന്ന പ്രധാന അവയവമാണ് വൃക്ക അഥവാ കിഡ്നി. ഇതുകൂടാതെ ശരീരത്തിലെ രക്തസമ്മർദം, വെള്ളത്തിന്‍റെ അളവ്, ധാതുലവണം ഇവയുടെ അളവ് ഇതെല്ലാം നിയന്ത്രിക്കുന്നു. രണ്ടു വൃക്ക മനുഷ്യശരീരത്തിൽ ഉണ്ടെങ്കിലും ഒന്നുകൊണ്ടും ഈ പറഞ്ഞ പ്രക്രിയകൾ ശരീരത്തിന് നടത്താൻ സാധിക്കുന്നു. ഇതിന്‍റെ പ്രവർത്തന തകരാർ ഗുരുതരമായ രോഗാവസ്ഥയ്ക്കും മരണത്തിനും വരെ ഇടയാക്കിയേക്കാം.\n* മരുന്ന് ഒരു കാരണവശാലും നിർത്തരുത്. ഇതിന്‍റെ കാര്യത്തിൽ ശ്രദ്ധ വേണം. ഒരു ദിവസം മുടക്കുക, നിർത്തുക ഇവ എന്തെങ്കിലും ഉണ്ടായാൽ വൃക്ക പ്രവർത്തനം തകരാറിലാകും.\n* മരുന്ന് തീരുന്നതുവരെ കാക്കാതെ ആവശ്യത്തിനു സ്റ്റോക്ക് ചെയ്യുക. ഏതെങ്കിലും കുറിപ്പടിയോ മറ്റു മരുന്നുകളോ പരീക്ഷിക്കരുത്. രക്തസമ്മർദം, മൂത്രത്തിന്‍റെ അളവ്, തൂക്കം, രക്തത്തിലെ പഞ്ചസാര ഇതെല്ലാം അളന്ന് രേഖപ്പെടുത്തുക.\n*ഡോക്ടറെ കാണുക, മൂത്ര - രക്തപരിശോധന നടത്തുക.\n* മറ്റൊരു ഡോക്ടറെ സമീപിക്കേണ്ടിവരുന്പോൾ ആദ്യംതന്നെ വൃക്കമാറ്റിവയ്ക്കലിനു വിധേയനായ വിവരം പറയുക.\n* ലാബ് റിപ്പോർട്ടുകൾ ശരിയല്ല എന്നു തോന്നിയാൽ മറ്റൊരു ലാബിൽ കൂടി പരിശോധിക്കാം. * ദിവസം3ലിറ്റർ വെള്ളമെങ്കിലും കുടിക്കണം. ഭക്ഷണനിയന്ത്രണം കുറവാണെങ്കിലും സമീകൃതാഹാരം കഴിക്കാൻ ശ്രദ്ധിക്കുക.\n* അന്നജം, ഉൗർജം എന്നിവ ഉൾപ്പെടുത്തിയതും ഉപ്പും എണ്ണയും കുറഞ്ഞതുമായ ആഹാരം\n* നാര് അടങ്ങിയ ഭക്ഷണവും ഇതിൽ ഉൾപ്പെടണം. ഭാരം നിയന്ത്രിക്കാൻ ഇത് സഹായിക്കും.\nവ്യായാമം നിർബന്ധമാക്കുക. കഠിനമായ ശാരീരിക അധ്വാനം ഒഴിവാക്കുക. ഉദാ. ബോക്സിംഗ്, ഫുട്ബോൾ. പുകവലി, മദ്യപാനം ഇവയെല്ലാം ഒഴിവാക്കുക.


നൃത്തം ചെയ്യാതെ ഉറങ്ങി കിടന്നു! മൃഗശാലയിൽ എത്തിയ സന്ദർശകർ കംഗാരുവിനെ കല്ലെറിഞ്ഞ് കൊന്നു... | kangaroo stoned to death in chinese zoo - Malayalam Oneindia\nPublished: April 23 2018, 15:40 [IST]\nബീജിങ്: മൃഗശാലയിലയിലെത്തിയ സന്ദർശകർ കംഗാരുവിനെ കല്ലെറിഞ്ഞു കൊന്നു. ചൈനയിലെ ഫുഷോവു മൃഗശാലയിലാണ് ദാരുണമായ സംഭവമുണ്ടായത്. ടിക്കറ്റ് എടുത്ത് മൃഗശാലയിൽ പ്രവേശിച്ച സന്ദർശകർക്ക് മുന്നിൽ കംഗാരു നൃത്തം ചെയ്തില്ലെന്ന് പറഞ്ഞാണ് ജനക്കൂട്ടം കംഗാരുവിനെ കല്ലെറിഞ്ഞ് കൊലപ്പെടുത്തിയത്.\nതെക്ക് കിഴക്കൻ ചൈനയിലെ ഫുജായ്ൻ പ്രവിശ്യയിൽ സ്ഥിതി ചെയ്യുന്ന ഫുഷോവു മൃഗശാലയിലെ രണ്ട് കംഗാരുക്കളെയാണ് സന്ദർശകർ ആക്രമിച്ചത്. കഴിഞ്ഞ ഫെബ്രുവരിയിലായിരുന്നു സംഭവം. എന്നാൽ വിവിധ ചൈനീസ് മാധ്യമങ്ങൾ കഴിഞ്ഞദിവസമാണ് ഇതുസംബന്ധിച്ച വാർത്ത പുറത്തുവിട്ടത്. തുടർന്ന് ന്യൂയോർക്ക് ടൈംസ് അടക്കമുള്ള അന്താരാഷ്ട്ര മാധ്യമങ്ങളും ദാരുണമായ സംഭവം റിപ്പോർട്ട് ചെയ്തു.\nദിനംപ്രതി ഒട്ടേറെ സഞ്ചാരികളെത്തുന്ന ചൈനയിലെ അതിപ്രശസ്തമായ മൃഗശാലയാണ് ഫുഷോവു. തെക്ക് കിഴക്കൻ ചൈനയിലെ ഫുജായ്ൻ പ്രവിശ്യയിലാണ് ഫുഷാവു മൃഗശാല സ്ഥിതി ചെയ്യുന്നത്. വംശനാശം നേരിട്ടുകൊണ്ടിരിക്കുന്ന ഒട്ടേറെ പക്ഷിമൃഗാദികളെ സംരക്ഷിച്ചു പോരുന്ന മൃഗശാലയിലാണ് കംഗാരുവിനെ കല്ലെറിഞ്ഞ് കൊലപ്പെടുത്തിയ സംഭവമുണ്ടായത്. കഴിഞ്ഞ മാസം ഫെബ്രുവരിയിലുണ്ടായ സംഭവത്തെക്കുറിച്ച് കഴിഞ്ഞദിവസമാണ് ചൈനീസ് മാധ്യമങ്ങൾ റിപ്പോർട്ട് ചെയ്തത്.\nമൃഗശാലയിലെത്തിയ ചില സന്ദർശകരാണ് 12 വയസുള്ള പെൺ കംഗാരുവിനെ കല്ലെറിഞ്ഞ് കൊലപ്പെടുത്തിയത്. കംഗാരു എഴുന്നേറ്റ് നിൽക്കുന്നില്ലെന്നും, നൃത്തം ചെയ്തില്ലെന്നും ആരോപിച്ചായിരുന്നു സന്ദർശകരുടെ ആക്രമണം. സംഭവസമയത്ത് മൃഗശാലയിലെ രണ്ട് കംഗാരുക്കളും ഉറങ്ങുകയായിരുന്നു. തുടർന്ന് സന്ദർശകർ ഉറക്കെ ബഹളം വച്ച് കംഗാരുക്കളെ എഴുന്നേൽപ്പിക്കാൻ ശ്രമിച്ചെങ്കിലും ഫലംകണ്ടില്ല. ഇതിനുപിന്നാലെയാണ് ചിലർ കല്ലെറിയാൻ തുടങ്ങിയത്.\nആദ്യത്തെയാൾ കല്ലെറിഞ്ഞതിന് പിന്നാലെ മറ്റുള്ളവരും ഇതാവർത്തിച്ചു. അതിനിടെ മറ്റു ചിലരാകട്ടെ ഭീമൻ കോൺക്രീറ്റ് സ്ലാബുകളാണ് കംഗാരുക്കൾക്ക് നേരെ വലിച്ചെറിഞ്ഞത്. സന്ദർശകരുടെ ആക്രമണത്തിൽ വേദന കൊണ്ട് പുളഞ്ഞ കംഗാരുക്കളെ കണ്ട് സന്ദർശകർ പൊട്ടിച്ചിരിക്കുകയായിരുന്നു. 12, അഞ്ച് വയസുള്ള രണ്ട് കംഗാരുക്കളാണ് സംഭവസമയത്ത് മൃഗശാലയിലുണ്ടായിരുന്നത്. രണ്ട് കംഗാരുക്കൾക്ക് നേരെയും സന്ദർശകർ രൂക്ഷമായ കല്ലേറാണ് നടത്തിയത്.\nആളുകളുടെ ബഹളവും കല്ലേറും കണ്ട് സുരക്ഷാ ജീവനക്കാർ ഓടിയെത്തിയെങ്കിലും സന്ദർശകർ ക്രൂരവിനോദം അവസാനിപ്പിച്ചില്ല. സുരക്ഷാ ജീവനക്കാർ സന്ദർശകരെ പിന്തിരിപ്പിക്കാൻ ശ്രമിച്ചെങ്കിലും ആരും പിരിഞ്ഞുപോയില്ല. ഇതിനിടെ കൂട്ടിലുണ്ടായിരുന്ന 12 വയസുള്ള കംഗാരു മരിച്ചുവീണിരുന്നു. പിന്നീട് കൂടുതൽ സുരക്ഷാ ജീവനക്കാരെത്തിയാണ് സന്ദർശകരുടെ അക്രമം അവസാനിപ്പിച്ചത്.\nവെറ്റിറനറി ഡോക്ടർമാരെത്തി കംഗാരുക്കളെ പരിശോധിച്ചെങ്കിലും 12 വയസുള്ള പെൺ കംഗാരുവിന്റെ മരണം സംഭവിച്ചിരുന്നു. അഞ്ച് വയസുള്ള കംഗാരുവിന് ആക്രമണത്തിൽ ഗുരുതരമായി പരിക്കേറ്റിട്ടുമുണ്ട്. കിഡ്നിയുടെ ഭാഗത്തുണ്ടായ ആഘാതവും കല്ലേറിലുണ്ടായ ആന്തരിക രക്തസ്രാവവുമാണ് പെൺ കംഗാരുവിന്റെ ജീവനെടുത്തതെന്ന് ഡോക്ടർമാർ അറിയിച്ചു. ദിവസങ്ങൾക്ക് ശേഷം സംഭവം മാധ്യമങ്ങളിൽ വാർത്തയായതോടെ ചൈനയ്ക്കെതിരെ ശക്തമായ പ്രതിഷേധം ഉയർന്നു.\nചൈനയിലെ മൃഗശാലയിൽ മൃഗങ്ങളെ എങ്ങനെ സംരക്ഷിക്കുന്നു എന്നതിന്റെ ഉദാഹരണമാണ് ഫുഷോവിലെ സംഭവമെന്ന് മൃഗസ്നേഹികൾ കുറ്റപ്പെടുത്തി. സംഭവത്തിൽ കുറ്റക്കാർക്കെതിരെ കർശന നടപടി സ്വീകരിക്കണമെന്നും ലോകത്തിന്റെ വിവിധ ഭാഗങ്ങളിലുള്ള മൃഗസ്നേഹികൾ ആവശ്യപ്പെട്ടു. അതേസമയം, കംഗാരുവിനെ കല്ലെറിഞ്ഞ് കൊന്നത് ചൈന-ഓസ്ട്രേലിയ തർക്കമായും ഉടലെടുത്തിട്ടുണ്ട്. ഓസ്ട്രേലിയയുമായി വിവിധതലത്തിലുള്ള തർക്കങ്ങൾ നിലനിൽക്കുന്ന സമയത്താണ് ഓസ്ട്രേലിയയുടെ ദേശീയ മൃഗമായ കംഗാരുവിനെ ചൈനയിൽ കല്ലെറിഞ്ഞത് കൊലപ്പെടുത്തിയത്.\nഇതിനുമുൻപും ചൈനയിലെ മൃഗശാലകളിൽ സമാനരീതിയിലുള്ള സംഭവങ്ങളുണ്ടായിട്ടുണ്ട്. 2003ൽ ബീജിങിലെ മൃഗശാലയിൽ ഒരു സർവകലാശാല വിദ്യാർത്ഥി കരടികൾക്ക് നേരെ ആസിഡ് ആക്രമണം നടത്തിയത് വലിയ വാർത്തയായിരുന്നു. വംശനാശ ഭീഷണി നേരിടുന്ന ധ്രുവക്കരടിയെ ചൈനയിലെ ഒരു മാളിൽ പ്രദർശനത്തിന് വച്ചതും വിവാദമായി. ഇതെല്ലാം ചൂണ്ടിക്കാട്ടിയാണ് ചൈനയിൽ മൃഗങ്ങൾക്ക് നേരിടേണ്ടി വരുന്ന ക്രൂരതയെക്കുറിച്ച് മൃഗസ്നേഹികൾ വാചാലരാകുന്നത്. ഫുഷോവിലെ മൃഗശാലയിൽ കൊല്ലപ്പെട്ട കംഗാരുവിനെ മൃഗശാലയിൽ സ്റ്റഫ് ചെയ്ത് സൂക്ഷിച്ചിരിക്കുകയാണ്. മൃഗശാലയിൽ വരുന്ന സന്ദർശകർക്ക് ഇതിലൂടെ ബോധവൽക്കരണം നൽകാനാവുമെന്നാണ് അധികൃതരുടെ പ്രതീക്ഷ.\nആനയെക്കാളും വേഗത്തിൽ ഓടിയാല് പട്ടി ആനയാകുമോ.. ബജാജിന് ബുള്ളറ്റ് ഫാൻസിൻറെ കിടുക്കാച്ചി മറുപടി!!\nanimal death zoo attack china world മൃഗം മരണം ആക്രമണം മൃഗശാല ചൈന ലോകം\nkangaroo stoned to death in chinese zoo.


» 14ന് പരാതി കിട്ടി, 15ന് പരാതിക്കാരിയെ വിളിച്ചു, 16ന് ശശിയെ വരാന് ആവശ്യപ്പെട്ടു: പീഡന പരാതിയിലെ പാര്‍ട്ടി അന്വേഷണത്തെ കണക്കിന് പരിഹസിച്ച് അഡ്വ. ജയശങ്കര്\nസിപിഎമ്മിലെ വനിതാ സഖാവ് പീഡിപ്പിക്കപ്പെട്ടെന്ന പരാതി പാര്‍ട്ടി തന്നെ അന്വേഷിക്കുന്നതിനെതിരെ അനേകം പേര് ഇതിനകം രംഗത്തെത്തിക്കഴിഞ്ഞു. വളരെ ഗുരുതരമായ പരാതിയാണ് ഡി.വൈ.എഫ്.ഐ നേതാവ് കൂടിയായ യുവതി ഉന്നയിച്ചിരിക്കുന്നത് എന്നതിനാല് ഇത് മറച്ചു വയ്ക്കുന്ന പാര്‍ട്ടി നേതാക്കള്‍ക്കെതിരെ കടുത്ത വിമര്‍ശനമാണ് ഉയരുന്നത്. ലൈംഗീക പീഡന പരാതിയലെ പാര്‍ട്ടി അന്വേഷണത്തെ പരിഹസിച്ച് പ്രമുഖ എഴുത്തുകാരന് അഡ്വ. ജയശങ്കറും രംഗത്തെത്തി. ഫേസ്ബുക്കിലെ തന്റെ കുറിപ്പിലാണ് ജയശങ്കര് പാര്‍ട്ടിവൃത്തങ്ങളെ കളിയാക്കുന്നത്.\nനിങ്ങള്‍ക്ക് ഈ പാര്‍ട്ടിയെ കുറിച്ച് ഒരു ചുക്കും അറിയില്ല.\nഓഗസ്റ്റ് 14ന് പരാതി കിട്ടി. 15നു പുലര്‍ച്ചെ പരാതിക്കാരിയെ വിളിച്ചു കാര്യം തിരക്കി. 16നു വൈകീട്ട് സഖാവ് ശശിയെ ഫോണില് വിളിച്ച് തിരുവനന്തപുരത്തേക്കു വരാന് ആവശ്യപ്പെട്ടു. ഉരുള്‍പൊട്ടലും മലവെള്ളവും വകവെക്കാതെ 18നു തന്നെ സഖാവ് തലസ്ഥാനത്തെത്തി. തമ്പാനൂര് സ്റ്റേഷനില് നിന്ന് ഓട്ടോറിക്ഷ വിളിച്ച് ഏകെജി സെന്ററില് എത്തി. തല്‍ക്ഷണം വിശദീകരണം എഴുതിവാങ്ങി.\nഅതുകഴിഞ്ഞ് പാര്‍ട്ടി സംസ്ഥാന സെക്രട്ടേറിയറ്റ് വിളിച്ചുകൂട്ടി വിഷയം ചര്‍ച്ച ചെയ്തു. രണ്ടംഗ അന്വേഷണ കമ്മറ്റിയെ നിയോഗിച്ചു. അന്വേഷണം പൊടിപൂരമായി പുരോഗമിക്കുന്നു. റിപ്പോര്‍ട്ട് ഉടനെ കിട്ടും, കിട്ടിയാല് ഉടനെ നടപടി ഉണ്ടാകും. സംശയം വേണ്ട, സ്ത്രീ സുരക്ഷയുടെ കാര്യത്തില് ഒരു വിട്ടുവീഴ്ചക്കും പാര്‍ട്ടി തയ്യാറല്ല.\nകന്യാസ്ത്രീകളെ യഥാശക്തി പീഡിപ്പിക്കാനുമുളള അവകാശം ദൈവദത്തമാണ്.മെത്രാനുളളത് മെത്രാന്, പാർട്ടിക്കുളളത് പാർട്ടിക്ക്!!അതിൽ സർക്കാർ ഇടപെടില്ല. മനിതികള് ജീവനും കൊണ്ടോടുന്നത് കാണുമ്പോള് കരുണാകരനെ ഓര്‍മ്മവരുന്നു; ലീഡറുടെ ഓര്‍മ്മദിനത്തില് വ്യത്യസ്തമായ ഒരു കുറിപ്പ് കൈക്കുഞ്ഞുമായി കാവ്യാമാധവൻ വനിതാ മതിലിൽ അണിചേരും; മഞ്ജു വാര്യരെ പരിഹസിച്ച് അഡ്വക്കേറ്റ് ജയശങ്കർ സഖാവ് സരിതയ്‌ക്കൊപ്പമാണ് നമ്മൾ അതിജീവിക്കുന്നത് !..സാലറി ചലഞ്ചും ബ്രൂവറി ചലഞ്ചും പൊളിഞ്ഞു ശബരിമല ചലഞ്ചിനു മുമ്പിൽ പകച്ചു നില്ക്കുന്ന പിണറായി സർക്കാരിനു കൈത്താങ്ങായി വീണ്ടും സരിത-അഡ്വ. ജയശങ്കർ പി.ടി തോമസ് മത-രാഷ്ട്രീയ കൂട്ടുകെട്ടിന്റെ കല്ലേറിന്റെ ഇര.കെ.പി.സി.സിയും കെ.സി.ബി.സിയും ഇനിയെങ്കിലും ഈ മനുഷ്യപുത്രനോട് മാപ്പുപറയണം


വായനയും നിരീക്ഷണങ്ങളും: പേലിനും പാര്‍ട്ടി കണ്‍വെന്‍ഷനും ഒബാ‍മയെ പോളുകളില് സഹായിക്കുന്നു | അമേരിക്കന് പ്രസിഡന്റ് തിരഞ്ഞെടുപ്പ്\nPosted by t.k. formerly known as thomman at 9/01/2008 09:03:00 PM\nഒരു മാസത്തെ സമനിലയ്ക്കു ശേഷം അഭിപ്രായവോട്ടെടുപ്പുകളില് ഇപ്പോള് ഒബാമ മുന്നില്.\nഗ്യാലപ്പ് പോളില് ഇന്ന് ഒബാമ-മക്കെയിന് 50%-42% എന്ന നിലയിലാണ്. ആദ്യമായിട്ടാണ് സ്ഥാനാര്‍ഥികളിലൊരാള്‍ക്ക് പ്രധാനപ്പെട്ട ഒരു അഭിപ്രായവോട്ടെടുപ്പില് 50% പിന്തുണ കിട്ടുന്നത്.\nറിപ്പബ്ലിക്കന് കണ്‍വെന്‍ഷനില് സാറ്റലൈറ്റ് വഴി പ്രത്യക്ഷപ്പെടാനേ ബുഷ് ധൈര്യം കാണിച്ചുള്ളൂ. ഇന്നത്തെ പ്രധാന പ്രഭാഷണങ്ങള് ജോ ലീബര്‍മന്നിന്റെയും ഫ്രെഡ് തോം‌പ്‌സന്റെയും ആയിരുന്നു.\nഇതൊന്നും മതിയാകുമെന്നു തോന്നുന്നില്ല. തൊമ്മന് തന്നെ മുന്‍പ് സൂചിപ്പിച്ച, ഒബാമ വിജയകരമായി മാനേജ് ചെയ്ത പ്രൈമറി ക്യാമ്പെയ്നിന്റെ ചിത്രം തന്നെ നോക്കൂ. അന്തരം ഒന്നാന്തരമാണെങ്കില് ഒബാമ ജയിക്കുന്നു. ശക്തമായ പോരാട്ടമാണെങ്കില് കഥമാറും. ഇഞ്ചോടിഞ്ചു പോരാട്ടം നടന്ന എത്ര പ്രൈമറികള് ഒബാമ വിജയിച്ചു? മരുന്നിനുപോലുമില്ല ഒരെണ്ണം. അതുകൊണ്ട് അഭിപ്രായ സര്‍വേകള് ഒബാമയ്ക്ക് ഒരു പത്തു പതിനഞ്ചു പോയിന്റ് ലീഡ് സ്ഥിരമായി തരട്ടെ എന്നു പ്രാര്‍ത്ഥിച്ചോളൂ.\nഒറ്റ ഉദാഹരണം മതിയെങ്കില് വിസ്ക്കോന്‍സിന് തരാം :-)\nപക്ഷേ, മന്‍ജിത്ത് പറയുന്നതില് കാര്യമുണ്ട്. പൊതുവേ, പോളുകള് പ്രവചിച്ച നമ്പറുകളില് കുറവാണ് ഒബാമയ്ക്ക് യഥാര്‍ഥത്തില് പ്രൈമറികളില് കിട്ടിയത്. (ഒരു തരം ബ്രാഡ്‌ലി ഇഫക്റ്റ്.) അതുകൊണ്ട് പോളുകളില് നല്ല ലീഡ് ഇല്ലെങ്കില് അവ യാഥാര്‍ഥ്യമായിക്കൊള്ളണമെന്നില്ല.\nതന്നെയുമല്ല, ഇലക്ടറല് കോളജിലെ നിലയാണ് ശരിക്കും നോക്കേണ്ടത്. ദേശീയതലത്തിലുള്ള പോളുകള് popular vote-ന്റെ ഗതി അറിയാനേ സഹായിക്കുകയുള്ളൂ. Rasmussen Reports-ന്റെ Balance of Power Calculator അത്തരം വിവരത്തിന് നല്ലൊരു ശ്രോതസ്സാണ്.\nകുറച്ചുമുമ്പ് മിന്യാസോട്ടയിലെ സെന്റ് പോളില് നടന്നുവന്നിരുന്ന റിപ്പബ്ലിക്കന് പാര്‍ട്ടി കണ്‍വെന്‍ഷന് ജോണ് മക്കെയിന്റെ വലിയ കുഴപ്പമില്ലാത്ത പ്രസംഗത്തോടെ സമാപിച്ചു.\nഇന്നലെ സാറാ പേലിന്റെ പ്രസംഗമാണ് ശരിക്കും പാര്‍ട്ടിക്കാരെ ആവേശം കൊള്ളിച്ചത്. മിക്കവാറും പാതിയോ, മുഴുവനോ അസത്യങ്ങള് നിരത്തി അവര് നടത്തിയ പ്രസംഗം ഒബാമയെ പുച്ഛിക്കാനാണ് അധികവും വിനിയോഗിച്ചത്. എന്തായാലും അവര് attack dog-ന്റെ റോള് ഗൌരവമായിത്തന്നെ എടുത്തിട്ടുണ്ട്.\nപുതിയ പോളുകള് പ്രകാരം, കണ്‍വെന്‍ഷന് ശേഷം ഒബാമയ്ക്ക് പോളുകളില് കിട്ടിയ മുന്നേറ്റം റിപ്പബ്ലിക്കന് കണ്‍വെന്‍ഷന് ശേഷം ഇല്ലാതായിരിക്കുന്നതായിട്ടാണ്. മക്കെയിനാണ് ഇപ്പോള് നേരിയ ഭൂരിപക്ഷം.\nSeptember 07, 2008 6:09 PM


കേരളത്തില് തീവ്രവാദ സംഘടനകള് ശക്തമാവുന്നു | Terrorism spreading in kerala - Malayalam Oneindia\n56 min ago ഹരിയാണയിൽ ബിജെപിയും കോൺഗ്രസും തമ്മിൽ ഇഞ്ചോടിഞ്ച് പോരാട്ടമെന്ന് ഇന്ത്യാ ടുഡേ എക്സിറ്റ് പോൾ\nകേരളത്തില് തീവ്രവാദ സംഘടനകള് ശക്തമാവുന്നു\nകേരളത്തിലേയ്ക്ക് കണക്കില്ലാതെ പണം എത്തുന്നുണ്ട്. ഇതില് കൂടുതലും ഹവാല പണമാണം. കേരളത്തിലെ പല കേന്ദ്രങ്ങളില് നിന്നും ലക്ഷക്കണക്കിന് പണം പൊലീസ് കണ്ടെത്തിയിട്ടുണ്ട്. കേരളത്തിലേയ്ക്ക് 320 കോടിയിലേറെ രൂപ ചില ബാങ്കുകള് വഴി വന്നതും തീവ്രവാദ പ്രവര്‍ത്തനത്തിനാണെന്നാണ് രഹസ്യാന്വേഷണ വിഭാഗത്തിന്റെ അനുമാനം.\nബാങ്കുകള് വഴി മാത്രമല്ല ദിവസവും കേരളത്തിലേയ്ക്ക് വന്നുപോകുന്ന സ്വകാര്യ ബസുകള് വഴിയും ലക്ഷക്കണക്കിന് രൂപ കേരളത്തിലെത്തുന്നുണ്ട്. പലതവണയായി പൊലീസ് ഇത്തരം ബസുകളില് നിന്ന് 20 കോടിയിലേറെ രൂപയാണ് പിടിച്ചെടുത്തത്. ഇത്തരം ബസ് സര്‍വീസുകള് നടത്തുന്ന ചില സ്ഥാപനങ്ങളേയും രഹസ്യാന്വേഷണ വിഭാഗത്തിന് സംശയമുണ്ട്. ഈ സ്ഥാപനങ്ങള്‍ക്ക് തീവ്രവാദ സംഘടനകളുമായോ തീവവാദികളുമായോ ബന്ധമുണ്ടോയെന്ന് പൊലീസ് അന്വേഷിയ്ക്കുകയാണ്. കേരളത്തിലേയ്ക്ക് ഇത്തരം ബസ്സുകള് വഴി സ്പിരിട്ടാണ് മുമ്പ് കടത്തിയിരുന്നത്. എന്നാല് ഇന്ന് സ്പിരിട്ടിനേക്കാള് കൂടുതല് ഇത്തരം ബസ്സുകള് വഴി ഹവാല പണമാണ് കേരളത്തില് എത്തുന്നത്. ഈ പണം എവിടെയാണ് എത്തുന്നതെന്ന് അറിയില്ല. എന്നാല് ഇത് തീവ്രവാദ ബന്ധമുളളവരുടെ കൈയിലെത്തുന്നെന്നാണ് രഹസ്യാന്വേഷണ വിഭാഗം കരുതുന്നത്.\nകേരളത്തിന് ഗള്‍ഫ് രാജ്യങ്ങളുമായുള്ള അടുത്ത ബന്ധവും ഇത്തരം സംഘടനകള്‍ക്ക് കേരളത്തില് വേരോടിയ്ക്കാന് അനുകൂലമാവുന്നുണ്ട്. ഗള്‍ഫില് നിന്നും കേരളത്തിലേയ്ക്ക് ഇത്തരം പ്രവര്‍ത്തനങ്ങള്‍ക്കായി പണം എത്തുന്നുണ്ട്. നേരിട്ട് കേരളത്തില് എത്തുന്നതിന് പുറമേ മുംബൈയില് എത്തുന്ന പണമാണ് വിവിധ മാര്‍ഗ്ഗങ്ങളില് കൂടി റോഡ് വഴി കേരളത്തിലെത്തുന്നത്.\nനിരോധിയ്ക്കപ്പെട്ട പല സംഘടനകളും മറ്റ് ചില പേരുകളില് ഇപ്പോള് കേരളത്തില് പ്രവര്‍ത്തിയ്ക്കുന്നുണ്ട്. മാറാട് നടന്ന കൂട്ടക്കൊലയുടെ പിന്നില് പ്രവര്‍ത്തിച്ചത് നിരോധിയ്ക്കപ്പെട്ട സിമി എന്ന സംഘടനയില് പ്രവര്‍ത്തിച്ചിരുന്ന അഞ്ച് പേരാണെന്നാണ് പൊലീസ് കരുതുന്നത്.\nഇത്തരം തീവ്രവാദ സംഘങ്ങളുമായി ബന്ധമുള്ള പലരും കേരളത്തില് എസ് ടി ഡി ബൂത്തുകളും കൂറിയര് കമ്പനികളും നടത്തുന്നുണ്ട്. ഇത് അവരുടെ പ്രവര്‍ത്തനത്തിന് അനുകൂലമായ സാഹചര്യം സൃഷ്ടിയ്ക്കുന്നുണ്ട്.\nmarad malayalam news kerala news kerala culture ndf juma masjid


ജമ്മുകശ്മീര്, ഝാര്‍ഖണ്ഡ് നിയമസഭകളിലേക്കുള്ള ആദ്യഘട്ട വോട്ടെടുപ്പ് പുരോഗമിക്കുന്നു :: Janmabhumi Daily\nTuesday 25 November 2014 10:31 am IST\nന്യൂദല്‍ഹി: ജമ്മുകശ്മീര്, ഝാര്‍ഖണ്ഡ് നിയമസഭകളിലേക്കുള്ള ആദ്യഘട്ട വോട്ടെടുപ്പ് തുടങ്ങി. ഝാര്‍ഖണ്ഡിലെ പതിമൂന്നും മണ്ഡലങ്ങളിലെ വോട്ടര്‍മാരാണ് ഇന്ന് വിധിയെഴുതുക. ജമ്മു കാശ്മീരിലും നിയമസഭയിലേക്കുള്ള ആദ്യഘട്ടതെരഞ്ഞെടുപ്പ് തുടങ്ങി . എട്ട് മണി മുതലാണ് പോളീംഗ് തുടങ്ങിയത്. പതിനഞ്ച് മണ്ഡലങ്ങളിലെ വോട്ടര്‍മാരാണ് ബൂത്തിലെത്തുക. കനത്ത സുരക്ഷാവലയമാണ് ഇവിടെ ഒരുക്കിയിരിക്കുന്നത്. അഞ്ച് ഘട്ടങ്ങളായിട്ടായിരിക്കും വോട്ടെടുപ്പ് നടക്കുക. 87 മണ്ഡലങ്ങള് ഉളള ജമ്മു കശ്മീരില് ആദ്യ ഘട്ടത്തില് 15 മണ്ഡലങ്ങളില് പതിനൊന്ന് ലക്ഷത്തോളം വരുന്ന വോട്ടര്‍മാര് വിധി നിര്‍ണയിക്കും . 81 മണ്ഡലങ്ങളുളള ഝാര്‍ഖണ്ഡില് ആദ്യ ഘട്ട വോട്ടെടുപ്പില് 34 ലക്ഷത്തോളം വോട്ടര്‍മാര് വിധിയെഴുതും. 199 സ്ഥാനാര്‍ത്ഥികളാണ് 13 മണ്ഡലങ്ങളിലായി മത്സരരംഗത്തുളളത്.മാവോയിസ്റ്റ് സ്വാധീനമുളളതടക്കമുളള 13 മണ്ഡലങ്ങളിലാണ് ഝാര്‍ഖണ്ഡില് ഇന്ന് വിലയിരുത്തല്. 13 ല് ഏഴും സംവരണ മണ്ഡലങ്ങളാണ്.\nയുപിയില് അഞ്ചാംഘട്ട വോട്ടെടുപ്പ് പുരോഗമിക്കുന്നു\nയുപിയില് ആറാംഘട്ട വോട്ടെടുപ്പ് പുരോഗമിക്കുന്നു\nഹിമാചല്‍പ്രദേശില് വോട്ടെടുപ്പ് പുരോഗമിക്കുന്നു


600 കോടിയുമായി മുങ്ങിയ, ബി.ജെപി നേതാക്കള് കൂടിയായ 'ഹെലികോപ്ടര് സഹോദര'ന്മാരുടെ വീട്ടില് റെയ്ഡ്\nചെന്നൈ: 600 കോടി രൂപമായി മുങ്ങിയ 'ഹെലികോപ്ടര് സഹോദരന്മാര്' എന്നറിയപ്പെടുന്ന ബി.ജെപി നേതാക്കളുടെ വീട്ടില് റെയ്ഡ്. ഇവരുടെ തഞ്ചാവൂരിലെ ഓഫിസിലും വസതിയിലുമാണ് റെയ്ഡ് നടത്തിയത്.\n12 ആഡംബര കാറുകളും പണമിടപാടുമായി ബന്ധപ്പെട്ട നിരവധി രേഖകളും പിടിച്ചെടുത്തു. ഫിനാന്‍സ് കമ്ബനി മാനേജരായ ശ്രീകാന്തിനെ (56) പൊലിസ് കസ്റ്റഡിയിലെടുത്തിട്ടുണ്ട്.\nപണമിരട്ടിപ്പ് വാഗ്ദാനം ചെയ്താണ് തഞ്ചാവൂര് കുംഭകോണം ശ്രീനഗര് കോളനിയിലെ സഹോദരങ്ങളായ എം.ആര്. ഗണേഷ്, എം.ആര്. സ്വാമിനാഥന് എന്നിവര് പൊതുജനങ്ങളില്‍നിന്ന് പണം തട്ടിയെടുത്തത്. ഒരു വര്‍ഷം കൊണ്ട് ഇരട്ടിയാക്കി നല്‍കാമെന്ന് പറഞ്ഞാണ് നാട്ടുകാരില്‍നിന്ന് പണം കൈപ്പറ്റിയിരുന്നത്.\nരാജകീയ ജീവിതമായിരുന്നു ഇരുവരും നയിച്ചിരുന്നത്. ബി.ജെ.പിയുടെ പ്രധാന നേതാക്കളുമായി ഉറ്റബന്ധം പുലര്‍ത്തിയിരുന്നു.\nബി.ജെ.പി വ്യാപാരി വിഭാഗം ഭാരവാഹികളാണിവര്. നിക്ഷേപകര് പരാതി നല്‍കിയതോടെ ഇരുവരും ഒളിവില് പോവുകയായിരുന്നുവെന്നും പൊലിസ് പറഞ്ഞു.\n15 കോടി രൂപയുടെ നിക്ഷേപം നടത്തി വഞ്ചിക്കപ്പെട്ട ദുബൈയിലെ വ്യാപാരികളായ ജാഫറുല്ല-ഫിറോസ്ബാനു ദമ്ബതികളാണ് ആദ്യം പരാതിയുമായി രംഗത്തെത്തിയത്. പരാതിയുടെ അടിസ്ഥാനത്തില് തഞ്ചാവൂര് ജില്ല ക്രൈംബ്രാഞ്ച് വഞ്ചന, വിശ്വാസലംഘനം, ക്രിമിനല് ഗൂഢാലോചന എന്നീ വകുപ്പുകള്‍പ്രകാരം കേസ് രജിസ്റ്റര് ചെയ്തു. തുടര്‍ന്നാണ് പ്രതികളുടെ വസതികളിലും ധനകാര്യ സ്ഥാപനത്തിലും പൊലിസ് റെയ്ഡ് നടത്തിയത്.\nതിരുവാരൂര് സ്വദേശികളായ ഗണേഷും സ്വാമിനാഥനും ആറു വര്‍ഷം മുന്‍പാണ് കുഭകോണത്തേക്ക് താമസം മാറ്റിയത്. ക്ഷീരോല്‍പന്ന കമ്ബനിയായിരുന്നു ആദ്യം തുടങ്ങിയത്. പിന്നീട് വിക്ടറി ഫിനാന്‍സ് എന്നപേരില് ധനകാര്യ സ്ഥാപനവും 2019ല് അര്‍ജുന് ഏവിയേഷന് പ്രൈവറ്റ് ലിമിറ്റഡ് എന്ന പേരില് വ്യോമയാന കമ്ബനിയും തുടങ്ങി. ഗണേഷിന്റെ കുട്ടിയുടെ പിറന്നാളിന് സ്വന്തം ഹെലികോപ്റ്ററില്‍നിന്ന് പുഷ്പവൃഷ്ടി നടത്തിയതോടെയാണ് ഇരുവരും ഹെലികോപ്റ്റര് ബ്രദേഴ്‌സ് എന്ന് അറിയപ്പെടാന് തുടങ്ങിയത്.


‘അമ്മ’യില് കലാപം; സിദ്ദീഖിന്റെ പരാമര്‍ശങ്ങള് സ്ത്രീവിരുദ്ധമെന്ന് ജഗദീഷ്\nആക്രമിക്കപ്പെട്ട നടിക്ക് അവസരം നിഷേധിച്ചതിന് പുറമേ മാപ്പ് കൂടി പറയണമെന്ന് പറയുന്നത് ക്രൂരമാണെന്നും ജഗദീഷ് മീഡിയവണിനോട് പറഞ്ഞു.\n16 Oct, 2018 at 02:28 PM\nഡബ്ല്യു.സി.സിയെ ചൊല്ലി അമ്മയില് കലാപം. ഇന്നലെ സിദീഖും കെ.പി.എ.സി ലളിതയും നടത്തിയ വാര്‍ത്താസമ്മേളനത്തിനെതിരെ അമ്മയുടെ ഔദ്യോഗിക വക്താവ് ജഗദീഷ് തന്നെ രംഗത്തെത്തി. ഇരുവരും നടത്തിയ പരാമര്‍ശങ്ങള് സ്ത്രീവിരുദ്ധമാണെന്ന് ജഗദീഷ് തുറന്നടിച്ചു. ആക്രമിക്കപ്പെട്ട നടിക്ക് അവസരം നിഷേധിച്ചതിന് പുറമേ മാപ്പ് കൂടി പറയണമെന്ന് പറയുന്നത് ക്രൂരമാണെന്നും ജഗദീഷ് മീഡിയവണിനോട് പറഞ്ഞു.\nസിദ്ദീഖിനും കെ.പി.എ.സി ലളിതക്കുമെതിരെ രൂക്ഷപരാമര്‍ശങ്ങളാണ് ജഗദീഷ് ഇന്ന് നടത്തിയത്. അമ്മ ചെയ്ത നല്ല കാര്യങ്ങളുടെ പ്രസക്തിയില്ലാതാക്കുന്നതായിരുന്നു വാര്‍ത്താസമ്മേളനമെന്ന് ജഗദീഷ് കുറ്റപ്പെടുത്തി. ആക്രമിക്കപ്പെട്ട നടിക്കെതിരെ നടത്തിയ പരാമര്‍ശം അംഗീകരിക്കാനാകില്ല.\nകെ.പി.എ.സി ലളിതയെ കെണിയില് കുടുക്കിയതാണോയെന്ന് സംശയിക്കുന്നു. സംഘടനയുടെ ഇനിയുള്ള തീരുമാനങ്ങള് ധാര്‍മികതയില് ഊന്നിയായിരിക്കുമെന്നും എന്ത് തിക്താനുഭവം നേരിട്ടാലും നിലപാടില് ഉറച്ചുനില്‍ക്കുമെന്നും ജഗദീഷ് വ്യക്തമാക്കി.


ഇതാ ഒരു അനശ്വര പ്രണയകഥ; കാന്‍സര് ബാധിതനായ 18 കാരന് മരണക്കിടക്കയില് സഹപാഠിക്ക് മിന്നുചാര്‍ത്തി; വീഡിയോ..!! – Intensive Promoter\nHome / Lifestyle / ഇതാ ഒരു അനശ്വര പ്രണയകഥ; കാന്‍സര് ബാധിതനായ 18 കാരന് മരണക്കിടക്കയില് സഹപാഠിക്ക് മിന്നുചാര്‍ത്തി; വീഡിയോ..!!\nഇതാ ഒരു അനശ്വര പ്രണയകഥ; കാന്‍സര് ബാധിതനായ 18 കാരന് മരണക്കിടക്കയില് സഹപാഠിക്ക് മിന്നുചാര്‍ത്തി; വീഡിയോ..!!\nIntensive Promo May 26, 2018\tLifestyle Leaveacomment 473 Views\nഅനശ്വര പ്രണയികള് എന്നാല് അത് സ്വഫ്റ്റ് മേയേഴ്‌സ്-ആബി മേയേഴ്‌സ് പ്രണയ ജോഡികളാണെന്ന് വേണം പറയാന്. അല്ലെങ്കില് പിന്നെ വില്ലനായി കടന്നു വന്ന ബോണ് കാന്‍സറിനെ വരെ മറികടക്കാന് ഈ കൗമാര പ്രണയ ജോഡികള്‍ക്ക് കഴിയുമായിരുന്നോ? സുദീര്‍ഘ പ്രണയത്തിനൊടുവില് ആബി മേയേഴ്‌സിനെ രോഗക്കിടക്കയില് സ്വിഫ്റ്റ് മേയേഴ്‌സ് വിവാഹം കഴിക്കുന്നതായിരുന്നു ക്‌ളൈമാക്‌സ്.\nവിദ്യാര്‍ത്ഥികളും 18 കാരുമായ ഇരുവരുടേയും വിവാഹവേദി സെന്റ്ഫ്രാന്‍സിസിലെ ചില്‍ഡ്രന്‍സ് ഹോസ്പിറ്റിലായിരുന്നു. ഏഴു വര്‍ഷമായി യുവിന് സര്‍ക്കോമ ബാധിതനായ സ്വിഫ്റ്റ് ചികിത്സയിലാണ്. ഇടയ്ക്കിടെ ഭേദമാകുന്ന രോഗം പല തവണ പോയ് വരികയും രൂക്ഷമാകുകയും ചെയ്യും. ഇത്തരം ഒരു ഇടവേളയിലാണ് തന്റെ പ്രണയിനിയെ ഒരിക്കലെങ്കിലൂം സ്വന്തമാക്കണമെന്ന മോഹം സ്വിഫ്റ്റിന് ഉണ്ടായത്.\nകാമുകി ആബി മേയേഴ്‌സിനെ വിവരം ധരിപ്പിച്ച ശേഷം അവളുടെ പിതാവിനെ വിളിച്ച് അനുവാദം തേടി. നിന്നെപ്പോലെ ഒരു മരുമകനെ കിട്ടുന്നതിനേക്കാള് കൂടുതലായി എന്തുണ്ട് എന്നായിരുന്നു അമ്മായിയപ്പന്റെ മറുചോദ്യം. തുടര്‍ന്നുള്ള നീക്കങ്ങള് ദ്രുതഗതിയിലായിരുന്നു. ആശുപത്രിയിലെ നഴ്‌സിംഗ് സ്റ്റാഫുകള് എല്ലാം ഏറ്റെടുത്തു. ബന്ധുക്കള്‍ക്കും സുഹൃത്തുക്കള്‍ക്കുമെല്ലാം വിവാഹത്തിലേക്ക് ക്ഷണിക്കുക, വിവാഹത്തിനുള്ള കേക്കും ചടങ്ങുകളും കാര്‍മികത്വതത്തിനുള്ള പുരോഹിതനെയും ഫോട്ടോഗ്രാഫേഴ്‌സിനെയുമെല്ലാം കണ്ടെത്തുക തുടങ്ങി എല്ലാം അവര് ചെയ്തു.\nആശുപത്രി കിടക്കയില് സ്വിഫ്റ്റ് ആബിയെ മോതിരം ചാര്‍ത്തുന്നതും ആബി സ്വിഫ്റ്റിനെ ചുംബിക്കുന്നതിനും സാക്ഷിയാകാന് 100 ഓളം പേര് എത്തിയിരുന്നു. സ്വിഫ്റ്റിന്റെ ചരിത്ര അധ്യാപിക കേന്‍ഡ്ര റൗലറ്റ് ആയിരുന്നു വിവാഹമോതിരം കൊണ്ടുവന്നത്. യൂണിവേഴ്‌സിറ്റി ഓഫ് ടല്‍സയിലെ നഴ്‌സിംഗ് വിദ്യാര്‍ത്ഥിനികളായ ആബിയും സ്വിഫ്റ്റും പതിനാറാം വയസ്സില് ആശുപത്രിയിലെ ഇതേയിടത്തായിരുന്നു ആദ്യമായി കണ്ടത്.\nരക്താര്‍ബുദം ബാധിച്ച സുഹൃത്തിന്റെ ജന്മദിന ചടങ്ങിനായി എത്തിയപ്പോഴായിരുന്നു അത്. ഇരുവരും ആദ്യ കാഴ്ചയില് പ്രണയികളായി. സ്വഫ്റ്റിന്റെ സഹപാഠികള്‍ക്കായി കേന്‍ഡ്ര സാമൂഹ്യസൈറ്റില് പോസ്റ്റ് ചെയ്ത വിവാഹ വീഡിയോ 78,000 തവണയാണ് ആള്‍ക്കാര് കണ്ടത്.\nPrevious കുക്കറി ഷോയില് അവതാരക നഗ്നയായെത്തി; ഷോ വന് ഹിറ്റ്; വീഡിയോ\nNext സ്വന്തം കൂട്ടകാരന് ഭാര്യയെ തട്ടിയെടുത്തപ്പോള്.. ഭാര്യയുടെ അവിഹിതം,!!


മിയാമി ഓപ്പൺ – ഫസ്റ്റ് റൗണ്ട് പൂർത്തിയായി\nമിയാമി ഓപ്പൺ ആദ്യറൗണ്ട് പൂർത്തിയായി. ഇന്നലത്തെ ഏറ്റവും വലിയ ആൻറി ക്ലൈമാക്സ് എന്താണെന്ന് വെച്ചാൽ പഴയ പടക്കുതിര സ്പെയിനിന്റെ ഡേവിഡ് ഫെറർ ഒരിക്കൽക്കൂടി കുതിക്കാൻ തയ്യാറായപ്പോൾ തോറ്റുപോയത് ഭാവിയുടെ ഏറ്റവും വലിയ വാഗ്ദാനം അലക്സാണ്ടർ സ്വരെവ് ആയിരുന്നു. സ്വരെവ് ഫെററോട് 2-6, 7-5, 6-3 എന്ന നിലയിൽ പരാജയപ്പെട്ടു. തൻറെ കാലം കഴിഞ്ഞു എന്ന് കരുതിയ വിമർശകർക്ക് മുന്നിലേക്ക് ഒരു ചോദ്യം ഇട്ടു കൊടുത്തതാണ് ഫെററുടെ തിരിച്ചുവരവ്.\nഇന്നലെ അട്ടിമറികളുടെ ദിനമായിരുന്നു. പ്രധാന അട്ടിമറിയിൽ സെർബിയയുടെ ഫിലിപ്പ് ക്രെയ്നോവിച്ച് സ്വിറ്റ്സർലൻഡിന്റെ സ്റ്റാൻ വാവരിങ്കയെ പരാജയപ്പെടുത്തി; സ്കോർ 5-7, 6-2, 7-6 (5). ഓസ്ട്രേലിയയുടെ ജോർദൻ തോംസൺ പത്താം സീഡ് റഷ്യയുടെ കെറാൻ കാഷ്നോവിനെ നേരിട്ടുള്ള സെറ്റുകൾക്ക് പരാജയപ്പെടുത്തി. ഒമ്പതാം സീഡ് മറിൻ സിലിച്ചിനും പുറത്തേക്കുള്ള വാതിൽ തുറന്നു കിട്ടി. പരാജയം റഷ്യയുടെ ആന്ധ്രേ റുബ്ലേവിനോട്; സ്കോർ 6-4, 6-4. റോജർ ഫെഡററും മൂന്നാം റൗണ്ടിലേക്ക് കടന്നിരിക്കുന്നു. മോൾഡോവ യുടെ റാഡൂ ആൽബോട്ട് ആയിരുന്നു ഫെഡററുടെ എതിരാളി. കടുത്ത പോരാട്ടത്തിനൊടുവിൽ 6-4, 5-7, 3-6 എന്ന നിലയില് ഫെഡറർ വിജയിച്ചു.\nവനിതകളുടെ പോരാട്ടത്തിൽ ലോക ഒന്നാം നമ്പർ നവോമിയെ ഒസാക്ക അട്ടിമറിച്ചുകൊണ്ട് തായ്‌വാന്റെ ഷേയ് സു–വെയ് അടുത്ത റൗണ്ടിലേക്ക് മുന്നേറി; സ്കോർ 4-6, 7-6 (4), 6-3. മൂന്നാം സീഡ് പെട്ര ക്വിറ്റോവ ക്രൊയേഷ്യയുടെ ഡോണ്ണ വെക്കിച്ചിനെ പരാജയപ്പെടുത്തി; സ്കോർ 6-4, 3-6, 6-4. മറ്റൊരു മത്സരത്തിൽ ഫ്രാൻസിനെ കരോളിന ഗാർഷ്യ ജർമനിയുടെ ജൂലിയ ഗോർജസിനെ നേരിട്ടുള്ള സെറ്റുകൾക്ക് പരാജയപ്പെടുത്തി; സ്കോർ 6-0, 7-5.\nഓപ്പണിലെ ഏക ഇന്ത്യൻ സാന്നിധ്യമായി ഡബിൾസിൽ രോഹൻ ബൊപ്പണ്ണ ഡെന്നിസ് ഷപ്പൊവലോവ് (കനേഡിയൻ താരം) പ്രീക്വാർട്ടറിൽ കടന്നു. ഓസ്റ്റിൻ ക്രൈസെക് (അമേരിക്കൻ താരം)- ആർട്ടെം സിറ്റാക് (ന്യൂസിലാൻഡ് താരം) സഖ്യത്തെയാണ് ബൊപ്പണ്ണ സഖ്യം മറികടന്നത്. സ്കോർ 7-5, 2-6, 10-6.


25 മുതൽ 75 വയസ്സുവരെ ഒറ്റ ചിത്രത്തിൽ ; മാലിക്കിന്റെ റിലീസ് തിയതി പ്രഖ്യാപിച്ചു - Cine Kerala\nHome Film News 25 മുതൽ 75 വയസ്സുവരെ ഒറ്റ ചിത്രത്തിൽ ; മാലിക്കിന്റെ റിലീസ് തിയതി പ്രഖ്യാപിച്ചു\n25 മുതൽ 75 വയസ്സുവരെ ഒറ്റ ചിത്രത്തിൽ ; മാലിക്കിന്റെ റിലീസ് തിയതി പ്രഖ്യാപിച്ചു\nപ്രേക്ഷകർ ഏറെ പ്രതീക്ഷയോടെയും ആക്സംക്ഷയോടെയും കാത്തിരിക്കുന്ന ഫഹദ് ഫാസിൽ മഹേഷ് നാരായണൻ കൂട്ടുകെട്ടിൽ ഒരുങ്ങുന്ന ചിത്രം ആണ് മാലിക്. കോവിഡ് പ്രതിസന്ധിയെ തുടർന്ന് ചിത്രത്തിന്റെ റിലീസ് കുറെ നാളുകളായി നീണ്ടു പോവുകയാണ്. ഇപ്പോഴിതാ ചിത്രത്തിന്റെ റിലീസ് തിയതി പ്രഖ്യാപിച്ചിരിക്കുകയാണ് അണിയറപ്രവർത്തകർ. ആമസോൺ പ്രൈം വീഡിയോയിലൂടെ ജൂലായ് പതിനഞ്ചിന് ചിത്രത്തെ റിലീസിന് എത്തും. നേരത്തെ പെരുന്നാൾ റിലീസായി ചിത്രം പ്രഖ്യാപിച്ചെങ്കിലും കോവിഡ് രൂക്ഷമായതോടെ തീയറ്ററുകൾ വീണ്ടും അടച്ചിടേണ്ട സാഹചര്യമുണ്ടായി. ഫഹദിന്റെ കരിയറിലെ ഏറ്റവും ഉയര്‍ന്ന ബജറ്റിലൊരുങ്ങുന്ന പിരീഡ് ത്രില്ലര് ചിത്രമാണ് മാലിക്. 27 കോടിയോളം ബഡ്ജറ്റിൽ ഒരുങ്ങുന്ന മാലിക് ആന്റോ ജോസഫ് ഫിലിം കമ്പനിയുടെ ബാനറില് ആന്റോ ജോസഫ് ആണ് നിർമ്മിച്ചത്.\nസിനിമയ്ക്ക് വേണ്ടി ഫഹദ് ഫാസില് 20 കിലോയോളം ഭാരം ആണ് കുറച്ചത്. മാലിക് ലൊക്കേഷനില് നിന്ന് പുറത്തുവന്ന ഫഹദിന്റെ മെലിഞ്ഞ ഗെറ്റപ്പിലുള്ള ചിത്രങ്ങൾ സമൂഹ മാധ്യമങ്ങളിൽ ഏറെ ശ്രദ്ധ നേടിയിരുന്നു. മാലിക്കിൽ ഫഹദിനോടൊപ്പം ജോജു ജോര്‍ജ്, ദിലീഷ് പോത്തന്, വിനയ് ഫോര്‍ട്ട്, നിമിഷ സജയന്, മീനാക്ഷി, ചന്ദുനാഥ് എന്നിവരും വേഷമിടുന്നുണ്ട്. ടേക്ക് ഓഫിന് ശേഷം സാനു ജോണ് വര്‍ഗീസ് മഹേഷ് നാരായണന് വേണ്ടി ഫ്രെയിമുകള് ഒരുക്കുന്ന ചിത്രം കൂടിയാണിത്. സുഷിന് ശ്യാമാണ് ചിത്രത്തിന് വേണ്ടി സംഗീതം ഒരുക്കുന്നത്. ആമസോൺ പ്രൈം വീഡിയോ പോലുള്ള പോപ്പുലർ സ്ട്രീമിംഗ് പ്ലാറ്റ്‌ഫോമിലൂടെ സിനിമ റിലീസ് ചെയ്യുന്നത് ഗ്ലോബൽ ഓഡിയൻസിന് മുന്നിൽ സിനിമ കാണിക്കാനുള്ള വലിയ അവസരമായിരിക്കുമെന്ന് സിനിമയുടെ സംവിധായകൻ മഹേഷ് നാരായണൻ പറഞ്ഞു. ഫഹദിന്റെ കഥാപാത്രത്തിന്റെ 25 വയസ്സ് മുതൽ 75 വയസ്സ് വരെയുള്ള ജൈത്രയാത്രയാണ് സിനിമയിൽ കാണിക്കുന്നത്. പ്രേക്ഷകരുടെ പ്രതീക്ഷകൾ നിറവേറ്റാനാകുമെന്ന് പ്രതീക്ഷിക്കുന്നുതായി സിനിമയുടെ റിലീസ് പ്രഖ്യാപിച്ചുകൊണ്ടുള്ള ആമസോൺ പ്രൈമിന്റെ അറിയിപ്പിൽ സംവിധായകൻ മഹേഷ് നാരായണൻ പറഞ്ഞു.\nഒരു നാടിന്റെ വളര്‍ച്ച നോക്കിക്കാണാന് കഴിയുന്ന ഒരു വ്യക്തിയുടെ കഥയാണ് മാലിക് പറയുന്നത്.’ മാലികിന്റെ കഥ വല്ലാതെ ഇഷ്ടപ്പെട്ടുപോയിരുന്നു. പല പ്രായത്തിലുളള ഗെറ്റപ്പുകളിലേയ്ക്ക് എത്തുക എന്നത് ബുദ്ധിമുട്ടേറിയതായിരുന്നു. ആദ്യമായിട്ടാണ് ഒരു കഥാപാത്രത്തിന് വേണ്ടി ശാരീരികമായി ഇത്തരം തയ്യാറെടുപ്പുകള് എടുക്കുന്നത്. പൊതുവെ ഒരുപാട് മേക്കപ് ഇടേണ്ടി വരുന്ന കഥാപാത്രങ്ങളില് നിന്ന് ഒഴിഞ്ഞ് മാറുകയാണ് പതിവ്. എന്നാല് മാലിക് എന്ന കഥയോടുളള ഇഷ്ടം തന്നെ പിടിച്ചുനിര്‍ത്തി. തന്റെ ഗ്രാന്റ് ഫാദറിന്റെ ഒരു പഴയ ചിത്രത്തില് നിന്നാണ് മാലിക്കിന്റെ രൂപം ഉണ്ടാകുന്നത്’ ചിത്രത്തെ കുറിച്ച് ഫഹദ് പറയുന്നതിങ്ങനെ.


പേവിഷബാധയേറ്റ് മരിച്ച പിതാവിന്റെ ദാരുണാന്ത്യം പുനഃസൃഷ്ടിച്ച് മകൻ | Malyalam Shortfilm on rabies virus awareness Choonduviaral Sijoy Thomas A\n35 വർഷം മുമ്പ് കുടുംബാംഗത്തെപ്പോലെ ഓമനിച്ചുവളർത്തിയ വളർത്തുനായയിൽ നിന്നായിരുന്നു തോമസിന് കടിയേറ്റത്.\nപേവിഷബാധയേറ്റ് മരിച്ച പിതാവിന്റെ ദാരുണാന്ത്യം പുനഃസൃഷ്ടിച്ച് മകനൊരുക്കിയ ഹ്രസ്വചിത്രം സോഷ്യൽ മീഡിയയിൽ വൈറലാകുന്നു. കടുപ്പശ്ശേരി സ്വദേശി ആളൂക്കാരൻ സിജോയ് ആണ് തന്റെ പിതാവ് തോമസിന്റെ മരണത്തിന് കാരണമായ പേവിഷബാധയുടെ ഭീകരാവസ്ഥയെ കുറിച്ച് ‘ചൂണ്ടുവിരൽ’ എന്ന പേരിൽ ഹ്രസ്വചിത്രം നിർമിച്ചിരിക്കുന്നത്.\n35 വർഷം മുമ്പ് കുടുംബാംഗത്തെപ്പോലെ ഓമനിച്ചുവളർത്തിയ വളർത്തുനായയിൽ നിന്നായിരുന്നു തോമസിന് കടിയേറ്റത്. ചൂണ്ടുവിരലിലേറ്റ കടിയെ തുടർന്ന് പേവിഷം തലച്ചോറിനെ ബാധിച്ചായിരുന്നു ദാരുണാന്ത്യം. സിജോയിക്ക് അഞ്ചുവയസ്സുള്ളപ്പോഴായിരുന്നു സംഭവം. റാബിസ് വിഷബാധയുടെ ഭയാനകതയെക്കുറിച്ച് ജനങ്ങളെ ബോധവത്‌കരിക്കുക കൂടിയാണ് ചിത്രം. ചിത്രത്തിന്റെ രചനയും സംവിധാനവും നിർവഹിച്ചിരിക്കുന്നത് സിജോയ് തന്നെയാണ്. സിനിമ, സീരിയൽ നടൻ ബിജു മാഞ്ഞൂരാനാണ് പ്രധാനവേഷത്തിൽ അഭിനയിച്ചിരിക്കുന്നത്. സിജോയിയുടെ മകൻ പത്താംക്ലാസിൽ പഠിക്കുന്ന റസിനാണ് ചിത്രത്തിന്റെ എഡിറ്റിങ് നിർവഹിച്ചിരിക്കുന്നത്. ബിജു പൈനാടത്താണ് ശബ്ദമിശ്രണം.മുൻ ചീഫ് വിപ്പ് തോമസ് ഉണ്ണിയാടനും സിജോയിയുടെ സുഹൃത്തുക്കളും നാട്ടുകാരുമാണ് ഇതിലെ അഭിനേതാക്കളും സാങ്കേതിക പ്രവർത്തകരും.\nContent Highlights: Malyalam Shortfilm on rabies virus awareness, Choonduviaral, Sijoy Thomas A\nപുരസ്‌കാര തിളക്കത്തില് 'സേതുവിന്റെ കണക്കു പുസ്തകം' ഇപ്പോള് യു ട്യൂബിലും


ചൈന എല്ലാം മൂടിവെച്ചെന്ന് ആരോപണം: ആദ്യത്തെ കൊറോണ ബാധ റിപ്പോർട്ട് ചെയ്തത് നവംബറിൽ - Janayugom Online\nരാജ്യത്ത് ആദ്യത്തെ കൊറോണബാധ റിപ്പോർട്ട് ചെയ്തത് നവംബർ 17നെന്ന് റിപ്പോർട്ട്. ചൈനീസ് സർക്കാർ പുറത്ത് വിടാത്ത രേഖകള് ഉദ്ധരിച്ചാണ് മാധ്യമങ്ങൾ ഇക്കാര്യം റിപ്പോർട്ട് ചെയ്തിരിക്കുന്നത്. കഴിഞ്ഞ വർഷം 266 പേർക്ക് രോഗം സ്ഥിരീകരിച്ചിരുന്നു. ഇവരെ നിരീക്ഷണത്തിലാക്കുകയും ചെയ്തിരുന്നു. പുതിയ വൈറസിന്റെ ഉദയത്തെക്കുറിച്ച് സർക്കാർ പ്രഖ്യാപിക്കുന്നതിന് ആഴ്ചകൾക്ക് മുമ്പാണ് രോഗം തിരിച്ചറിഞ്ഞത്. ആദ്യഘട്ടത്തിൽ രോഗം മൂടിവച്ചതിനെതിരെ വ്യാപക പ്രതിഷേധം ചൈനയ്ക്കെതിരെ ഉയർന്നിരുന്നു.\nസാർസിനെ പോലുള്ള വൈറസുകൾ ഉണ്ടാകുന്നതിനെക്കുറിച്ച് സഹപ്രവർത്തകർക്ക് മുന്നറിയിപ്പ് നൽകിയ ഡോക്ടർമാര്‍ക്കെതിരെ നടപടികൾ സ്വീകരിക്കുകയും ചെയ്തു. ഹുബെയ് പ്രവിശ്യയിലെ 55കാരനാണ് ആദ്യമായി രോഗം സ്ഥിരീകരിച്ചത്. ഒരുമാസത്തിന് ശേഷം ദിവസവും അഞ്ച് പേർക്ക് വരെ രോഗം സ്ഥിരീകരിച്ചു. ഡിസംബർ ഇരുപതോടെ അറുപത് പേരിൽ രോഗം സ്ഥിരീകരിച്ചതായും റിപ്പോർട്ട് വ്യക്തമാക്കുന്നു. ലോകമെമ്പാടുമായി രോഗം ഇപ്പോൾ 128,343 പേർക്ക് സ്ഥിരീകരിച്ചിട്ടുണ്ട്.\n4,702 പേർ മരണത്തിന് കീഴടങ്ങി. 68,324പേരിൽ രോഗം ഭേദമായിട്ടുണ്ട്. 81,000 കേസുകൾ ചൈനയിലാണ്.ചൈനീസ് സർക്കാർ ഡിസംബർ എട്ടിനാണ് ആദ്യ കൊറോണബാധ റിപ്പോർട്ട് ചെയ്തതായി ലോകാരോഗ്യ സംഘടനയെ അറിയിച്ചത്.അമേരിക്കൻ സൈന്യമാണ് കൊറോണ വൈറസിനെ രാജ്യത്ത് എത്തിച്ചതെന്നാണ് വിദേശകാര്യവക്താവ് ഴാവോലിജിയൻ കഴിഞ്ഞ ദിവസം പറഞ്ഞത്. എന്നാൽ ഇതിനുള്ള തെളിവുകളൊന്നും അദ്ദേഹം ഹാജരാക്കിയില്ല.\nEnglish Summary: China’s first corona case identified in November\nchina corona threat first corona case\nഓഹരി വിപണിയിലെ ഇടിവ്; പൊതുമേഖല ഓഹരി വിറ്റഴിക്കൽ പ്രതിസന്ധിയിൽ\nപാകിസ്ഥാനിലെ പ‍ഞ്ചാബ് മുഖ്യമന്ത്രിക്കെതിരെയും അവിശ്വാസ പ്രമേയം\nകനേഡിയൻ പാർലമെന്റംഗമായ ഇന്ത്യൻ വംശജന് സസ്പെൻഷൻ\nസഞ്ചാരികള്‍ക്ക് കോവിഡ് പരിശോധന സൗജന്യമായി നടത്താം


additional seating allotted for trivandrum odi:തിരുവനന്തപുരം ഏകദിനം; വിദ്യാർത്ഥികൾക്ക് വീണ്ടും സന്തോഷവാർത്തയുമായി കെസിഎ\nതിരുവനന്തപുരം ഏകദിനം; വിദ്യാർത്ഥികൾക്ക് വീണ്ടും സന്തോഷവാർത്തയുമായി കെസിഎ\n2000 സീറ്റുകള്‍കൂടി കെസിഎ അധികമായി വിദ്യാർത്ഥികൾക്ക് അനുവദിച്ചു\nUpdated: October 29, 2018 10:53:30 am\nതിരുവനന്തപുരം: കാര്യവട്ടത്ത് നടക്കുന്ന ഇന്ത്യ- വെസ്റ്റ് ഇന്‍ഡീസ് ഏകദിന മത്സരത്തിൽ വിദ്യാര്‍ത്ഥികൾക്കായുള്ള സീറ്റുകളുടെ എണ്ണം വർദ്ധിപ്പിച്ചു. 2000 സീറ്റുകള്‍കൂടിയാണ് വിദ്യാർത്ഥികൾക്കായി അധികമായി നീക്കിവച്ചിരിക്കുന്നതെന്ന് കെസിഎ അറിയിച്ചു. വിദ്യാര്‍ത്ഥികളുടെ ടിക്കറ്റിന് ക്ഷാമം നേരിടുന്നത് പരിഗണിച്ചാണ് തീരുമാനം. അപ്പര് ടയറിലെ ടിക്കറ്റുകളാണ് വിദ്യാര്‍ത്ഥികള്‍ക്കായി മാറ്റിവച്ചിരിക്കുന്നത്.\n500 രൂപയാണ് വിദ്യാര്‍ത്ഥികളുടെ ടിക്കറ്റിന്റെ വില. ഈസ്റ്റ് ബ്ലോക്കിലെ അപ്പർ ടയർ എഫിലാണ് വിദ്യാർത്ഥികൾക്കായി കൂടുതൽ ടിക്കറ്റുകൾ അനുവദിച്ചിരിക്കുന്നത്. പേടിഎം, ഇന്‍സൈഡര് എന്നീ ഓണ്‍ലൈന് സൈറ്റുകള്‍ക്ക് പുറമെ, സംസ്ഥാനത്തെ 2700 അക്ഷയ ഇ-കേന്ദ്രങ്ങള് വഴിയും ടിക്കറ്റ് വില്‍പ്പന ആരംഭിച്ചിട്ടുണ്ട്. പണം നല്‍കിയാല് അക്ഷയ കേന്ദ്രങ്ങളില് നിന്നും ഓണ്‍ലൈനായി ടിക്കറ്റുകള് ബുക്ക് ചെയ്യാനാകും.\nഅതേസമയം, ടിക്കറ്റ് വില്‍പ്പന ഓണ്‍ലൈനിലൂടെ മാത്രമേ ഉള്ളൂ. മുന് വര്‍ഷങ്ങളിലേത് പോലെ ടിക്കറ്റുകള് കൗണ്ടര് വഴി വില്‍പ്പന ഉണ്ടായിരിക്കുന്നതല്ല. http://www.paytm.com, http://www.insider.in എന്നീ വെബ്സൈറ്റുകള് വഴി മാത്രമാണ് ടിക്കറ്റ് വിൽപന. ഈ സൈറ്റുകളിലേക്കുള്ള ലിങ്ക് കേരള ക്രിക്കറ്റ് അസോസിയേഷന്റെ സൈറ്റില് ലഭ്യമാണ്. 1000 (അപ്പര് ടയര്), 2000( ലോവര് ടയര് ചെയര്), 3000 (സ്പെഷ്യല് ചെയര്) എന്നിങ്ങനെയാണ് ടിക്കറ്റ് നിരക്കുകള്.\nസ്റ്റേഡിയത്തിനകത്തേക്ക് പ്രവേശിക്കാന് ഡിജിറ്റല് ടിക്കറ്റുകളോ, പ്രിന്റ് ഔട്ടുകളോ ഉപയോഗിക്കാം. പേടിഎം വഴി2ടിക്കറ്റ് വാങ്ങുന്നവര്‍ക്ക് 150 രൂപയുടെ സിനിമാ ടിക്കറ്റിനുള്ള വൗച്ചറും ലഭിക്കും.\nസ്റ്റേഡിയത്തിന് അകത്ത് പ്രവേശിക്കാന് ടിക്കറ്റിന് പുറമെ പ്രൈമറി ടിക്കറ്റ് ഹോള്‍ഡറുടെ തിരിച്ചറിയല് രേഖ നിര്‍ബന്ധമാണ്. ഒരാള്‍ക്ക് ഒരു യൂസര്‍ഐഡിയില് നിന്നും പരമാവധി6ടിക്കറ്റ് മാത്രമേ ബുക്ക് ചെയ്യാന് സാധിക്കുകയുള്ളൂ. രാവിലെ 10.30 മുതലാണ് സ്റ്റേഡിയത്തിലേക്കുള്ള പ്രവേശനം.\nCricketIndian Cricket TeamOne day cricketThiruvananthapuram\nWeb Title: Thiruvananthapuram odi students ticket booking


Top Stories Australia | Latest News in Top Stories Australia - Part 6\nThursday, May 26, 2022 09:05:29 AM\nകുവൈത്തിലെ പ്രവാസി മെഡിക്കല് പരിശോധനാ കേന്ദ്രങ്ങളില് കനത്ത തിരക്ക്\nസ്വന്തം ലേഖകൻ: കുവൈത്തിലെ പ്രവാസി മെഡിക്കല് പരിശോധനാ കേന്ദ്രങ്ങളില് കനത്ത തിരക്ക്. ഷുവൈഖിലെയും ജഹ്‌റയിലെയും നിലവിലുള്ള കേന്ദ്രങ്ങളിലാണ് വന് തിരക്ക് അനുഭവപ്പെട്ടത്. ഇത് പൗരന്മാര്‍ക്ക് ഇടപാടുകള് പൂര്‍ത്തിയാക്കുന്നതില് ബുദ്ധിമുട്ടുണ്ടാക്കുന്നതായി അല്- ഖബാസ് ദിനപത്രം റിപ്പോര്‍ട്ട് ചെയ്തു. മിഷ്‌റഫ് എക്‌സിബിഷന് ഗ്രൗണ്ടില് പ്രവാസികള്‍ക്കായി പുതിയ മെഡിക്കല് ടെസ്റ്റ് സെന്റര് തുറക്കാനുള്ള ഒരുക്കങ്ങള് ആരോഗ്യ മന്ത്രാലയം നടത്തുന്നുണ്ട്. തിരക്കിനിടയില് …\nദേവസഹായം പിള്ള ഇനി വിശുദ്ധരുടെ ഗണത്തില്; ഫ്രാന്‍സിസ് മാര്‍പ്പാപ്പ പ്രഖ്യാപനം നടത്തി\nസ്വന്തം ലേഖകൻ: വാഴ്ത്തപ്പെട്ട ദേവസഹായം പിള്ളയെ വിശുദ്ധനായി പ്രഖ്യാപിച്ചു. വത്തിക്കാനിലെ സെയ്ന്റ് പീറ്റേഴ്‌സ് ചത്വരത്തില് നടന്ന ചടങ്ങില് ഫ്രാന്‍സിസ് മാര്‍പ്പാപ്പയാണ് അദ്ദേഹത്തെ വിശുദ്ധനായി പ്രഖ്യാപിച്ചത്. ഇന്ത്യയില്‍നിന്ന് വിശുദ്ധപദവിയിലേക്ക് ഉയര്‍ത്തപ്പെടുന്ന പ്രഥമ അല്‍മായ രക്തസാക്ഷിയാണ് ദേവസഹായം പിള്ള. ദേവസഹായം പിള്ളയെ വിശുദ്ധ പദവിയിലേക്ക് ഉയര്‍ത്തുന്നതിന്റെ ആഹ്‌ളാദസൂചകമായി അഖിലേന്ത്യ മെത്രാന് സമിതിയുടെ ആഹ്വാനപ്രകാരം ഭാരതത്തിലെ മുഴുവന് ദേവാലയങ്ങളിലും ഉച്ചകഴിഞ്ഞ് …\nഇത് ചരിത്രം! തോമസ് കപ്പ് ബാഡ്മിന്റണിൽ ഇന്ത്യക്ക് കന്നിക്കിരീടം; ഇന്തൊനീഷ്യയെ 3-0ന് തകര്‍ത്തു\nസ്വന്തം ലേഖകൻ: തോമസ് കപ്പ് ബാഡ്മിന്റണിൽ ചരിത്രംകുറിച്ച് ഇന്ത്യ. ഫൈനലിൽ ഇന്തോനേഷ്യയെ തകർത്ത് ഇന്ത്യ ആദ്യമായി കിരീടം ചൂടി. ഫൈനലിലെ ആദ്യ മൂന്ന് മത്സരങ്ങളും വിജയിച്ചാണ് ഇന്ത്യ കിരീടം ചൂടിയത്. രണ്ട് സിംഗ്ൾസിലും ഒരു ഡബിൾസിലുമാണ് ജയം. ഇനി രണ്ട് മത്സരങ്ങൾ കൂടി ബാക്കിയുണ്ട്. ആദ്യ മെൻസ് സിംഗ്ൾസിൽ ഇന്ത്യയുടെ ലക്ഷ്യ സെൻ ഇന്തോനേഷ്യയുടെ ആന്റണി …\nഓസ്‌ട്രേലിയൻ ക്രിക്കറ്റ് ഇതിഹാസം ആൻഡ്രൂ സൈമണ്ട്‌സ് വാഹനാപകടത്തിൽ മരിച്ചു\nസ്വന്തം ലേഖകൻ: ഓസ്‌ട്രേലിയൻ ക്രിക്കറ്റ് ഇതിഹാസം ആൻഡ്രൂ സൈമണ്ട്‌സ് അന്തരിച്ചു. ശനിയാഴ്ച രാത്രി ടൗൺസ്‌വില്ലിന് പുറത്ത് ഒരു കാർ അപകടത്തിലായിരുന്നു മരണം. അന്താരാഷ്ട്ര ക്രിക്കറ്റ് കരിയറിൽ അവിസ്മരണീയ നേട്ടങ്ങൾ സ്വന്തമാക്കിയ ക്രിക്കറ്ററായിരുന്നു അദ്ദേഹം. ഓസ്‌ട്രേലിയൻ ക്രിക്കറ്റ് കണ്ട ഏറ്റവും മികച്ച ഓൾറൗണ്ടർമാരിൽ ഒരാളായ സൈമണ്ട്‌സിന് 46 വയസ്സായിരുന്നു. സൈമണ്ട്‌സ് താമസിച്ചിരുന്ന ടൗൺസ്‌വില്ലെയിൽ നിന്ന് 50 കിലോമീറ്റർ …\nസ്വന്തം ലേഖകൻ: ആഗോള എണ്ണ വിപണിക്ക് ഭീഷണിയാകുന്ന അമേരിക്കയുടെ നോപെക് നിയമ നിര്‍മ്മാണത്തിനെതിരെ സൗദി അറേബ്യ. വിവാദ നിയമം ആഗോള എണ്ണ വിപണിയുടെ സ്ഥിരതക്ക് ഭീഷണി സൃഷ്ടിക്കുമെന്ന് സൗദി ഊര്‍ജ്ജ മന്ത്രി പറഞ്ഞു. അമേരിക്കന് കോണ്‍ഗ്രസില് അവതരിപ്പിക്കാനിരിക്കുന്ന നോപെക് നിയമ നിര്‍മ്മാണത്തിനെതിരെ ശ്കതമായ എതിര്‍പ്പാണ് സൗദി അറേബ്യ ഉന്നയിച്ചിരിക്കുന്നത്. ഇത് ആഗോള തലത്തില് ഊര്‍ജ്ജ പ്രതിസന്ധിക്ക് …\nസ്വന്തം ലേഖകൻ: യുഎഇ പ്രസിഡന്റ് ഷെയ്ഖ് ബിന് സായിദ് അല് നഹ്യാന്റെ നിര്യാണത്തെ തുടര്‍ന്ന് കുവൈത്തില് സര്‍ക്കാര് സ്ഥാപനങ്ങള്‍ക്ക് മൂന്ന് ദിവസത്തെ അവധി പ്രഖ്യാപിച്ചു. ബഹ്‌റൈനിലും ഒമാനിലും മൂന്ന് ദിവസത്തെ ദുഃഖാചരണവും പ്രഖ്യാപിച്ചിട്ടുണ്ട്. വെള്ളിയാഴ്ച മുതല് ഞായറാഴ്ച വരെ രാജ്യത്തെ എല്ലാ മന്ത്രാലയങ്ങള്‍ക്കും സര്‍ക്കാര് സ്ഥാപനങ്ങള്‍ക്കും കുവൈത്തില് അവധി ആയിരിക്കും. കുവൈത്ത് അമീര് ഷെയ്ഖ് നവാഫ് …\nസ്വന്തം ലേഖകൻ: കടൽ വെള്ളത്തിലും മരുഭൂമിയിലെ മണലിലും താഴ്ന്നു പോകുന്ന വാഹനങ്ങളും ബോട്ടുകളും ഉയർത്താൻ ഖത്തർ രക്ഷാസംഘത്തിന്റെ (അൽ ബെയ്റാക്ക്) സഹായം തേടാം. തികച്ചും സൗജന്യ സേവനമാണ് അൽ ബെയ്റാക്ക് നൽകുന്നത്. ടീമിന്റെ സേവനത്തിനായി നാഷനൽ കമാൻഡ് സെന്ററിന്റെ കൺട്രോൾ റൂമിലേയ്ക്ക് 999 എന്ന നമ്പറിൽ സഹായം തേടാമെന്ന് ടീം ഫൗണ്ടർ നാസർ സാദ് അൽകാബി …\nസ്വന്തം ലേഖകൻ: കുവൈത്തിൽ എംപ്ലോയ്മെന്റ് റസിഡൻറ്സ് വിസ സ്റ്റാമ്പിങ് വ്യാജമായി നടത്തുന്നതായി പരാതി. ഇത്തരത്തിൽ വ്യാജമായി റസിഡൻറ്സ് വിസ സ്റ്റാമ്പിങ് ചെയ്യുന്നതിലൂടെ ചതിയിൽപ്പെട്ടത് നിരവധി പേർ ആണ്. കോൺസുലേറ്റ് അറിയാതെ ട്രാവൽ ഏജൻസികൾ വ്യാജ സ്റ്റാമ്പിങ് നടത്തി നൽക്കുന്നുണ്ട്. ഇത്തരത്തിലുള്ള വിസയിലെത്തിയ നിരവധി പേർ കഴിഞ്ഞ ദിവസം വന്ന വിമാനത്തിൽ തന്നെ നാട്ടിലേക്ക് പോകേണ്ടി വന്നു. …\nസ്വന്തം ലേഖകൻ: ഡൽഹിയിൽ മൂന്നുനിലക്കെട്ടിടത്തിൽ വെള്ളിയാഴ്ചയുണ്ടായ തീപ്പിടിത്തത്തിൽ 27 പേർ വെന്തുമരിച്ചു. പടിഞ്ഞാറൻ ഡൽഹിയിലെ മുണ്ട്കയിൽ വൈകീട്ട് നാലേ മുക്കാലോടെയാണ് സംഭവം. തീപ്പിടിത്തത്തിന്റെ കാരണം എന്താണെന്ന് ഇനിയും വ്യക്തമല്ല. ഒന്നാം നിലയിലെ സി.സി.ടി.വി. നിർമാണ യൂണിറ്റിലായിരുന്നു അഗ്‌നിബാധ. മരണസംഖ്യ ഇനിയും ഉയരാനാണ് സാധ്യത. കെട്ടിടത്തിൽ കുടുങ്ങിയ 70 പേരെ രക്ഷപ്പെടുത്തി. കെട്ടിട ഉടമകളായ ഹരീഷ് ഗോയൽ, …\nഒമാനില് ഞായറാഴ്ച മുതല് ഫ്‌ളെക്‌സിബിൾ വര്‍ക്കിങ് സിസ്റ്റം; പൊതുമേഖലയിൽ ജോലി സമയമില്ല\nസ്വന്തം ലേഖകൻ: രാജ്യത്തെ സർക്കാർ-പൊതുമേഖലയിലെ ജോലി സംവിധാനം സുഗമമാക്കുന്നതിനുള്ള (ഫ്ലക്‌സിബ്ള് വര്‍ക്കിങ് സിസ്റ്റം) നടപടികളുമായി തൊഴിൽ മന്ത്രാലയം. പുതിയ സംവിധാനമനുസരിച്ച് തൊഴിലാളികൾ ഏഴു മണിക്കൂർ ജോലി ചെയ്യേണ്ടിവരും. എന്നാൽ രാവിലെ 7.30നും വൈകീട്ട് 4.30നും ഇടയിൽ തുടർച്ചയായി ഏതു സമയത്തും ജോലി ചെയ്യാം. ഒമാനില് സിവില് സര്‍വിസ് നിയമവും അതിന്റെ ചട്ടങ്ങളും ബാധകമായ സര്‍ക്കാര് സ്ഥാപനങ്ങളിൽ …\nജീവനക്കാർക്ക് പ്രതിഫലമായി പണത്തിന് പകരം സ്വർണം നൽകി ബ്രിട്ടനിലെ റ്റാലി മണി കമ്പനി\nവീണ്ടും കൂപ്പുകുത്തി രൂപ; കുതിച്ച് ഗൾഫ് കറൻസികൾ; പ്രവാസികൾക്ക് അവധി തിരിച്ചടി


Director diphens last filim sathya starring jayaram trailer released -തകർപ്പൻ ആക്ഷൻ രംഗങ്ങളുമായി ജയറാം അഭിനയിക്കുന്ന സത്യയുടെ ട്രെയിലർ - വീഡിയോ\nതകർപ്പൻ ആക്ഷൻ രംഗങ്ങളുമായി ജയറാം അഭിനയിക്കുന്ന സത്യയുടെ ട്രെയിലർ - വീഡിയോ\nജയറാം നായകനാകുന്ന ആക്ഷൻ ത്രില്ലറാണ് സത്യ. റോമ, പാർവതി നമ്പ്യാർ എന്നിവരാണ് നായിക വേഷങ്ങളിലെത്തുന്നത്\nഅന്തരിച്ച സംവിധായകൻ ദീപൻ അവസാനമായി സംവിധാനം ചെയ്‌ത ചലച്ചിത്രം ‘സത്യ’യുടെ ട്രെയിലർ പുറത്തിറങ്ങി. ജയറാം നായകനാകുന്ന ആക്ഷൻ ത്രില്ലറാണ് സത്യ. റോമ, പാർവതി നമ്പ്യാർ എന്നിവരാണ് നായിക വേഷങ്ങളിലെത്തുന്നത്. വ്യത്യസ്‌തമായ രൂപത്തിലാണ് ജയറാം ചിത്രത്തിലെത്തുന്നത്.\nവൃക്ക രോഗത്തെ തുടർന്ന് ചികിത്സയിലായിരുന്ന ദീപൻ മാർച്ച് 13 നാണ് അന്തരിച്ചത്. 2003ൽ പുറത്തിറങ്ങിയ ലീഡറാണ് ദീപൻ സംവിധാനം ചെയ്‌ത ആദ്യ ചിത്രം. പുതിയമുഖം, ഹീറോ ഉൾപ്പടെ ഏഴു ചിത്രങ്ങൾ ദീപൻ സംവിധാനം ചെയ്‌തിട്ടുണ്ട്.\nഎ.കെ സാജനാണ് ചിത്രത്തിന്റെ തിരക്കഥയെഴുതിയിരിക്കുന്നത്. ഷെഹ്‌നാസ് മൂവി ക്രിയേഷൻസിന്റെ ബാനറിൽ ഫെറോസ് സഹീദാണ് ചിത്രം നിർമ്മിക്കുന്നത്. ഗോപി സുന്ദറാണ് ചിത്രത്തിന്റെ സംഗീത സംവിധായകൻ.\nനാവികസേനയുടെ മാലിന്യ ടാങ്ക് മാറ്റി സ്ഥാപിക്കാന് ആവശ്യപ്പെട്ട് ജനകീയ പ്രക്ഷോഭം


BANK – ഉള്‍ക്കാഴ്ച\nബാങ്ക് വായ്പ എഴുതിത്തള്ളലും തീര്‍പ്പാക്കലുമെല്ലാം ചര്‍ച്ചാവിഷയമാകുന്ന ഇക്കാലത്ത്, ഇന്ത്യയിലെ ബാങ്കുകളില് നിന്ന് ഏറ്റവുമധികം തുക വായ്പ എടുത്തിട്ടുള്ളവരെക്കുറിച്ച് ഒരു അന്വേഷണം നടത്തി. അതുപ്രകാരം കണ്ടെത്തിയ പട്ടിക ആരെയും അമ്പരപ്പിക്കുന്നതാണ്. 9,000 കോടി രൂപ വായ്പയെടുത്ത വിജയ് മല്ല്യ ഒരു ചെറുമീന് മാത്രമാണ്. അതിനെക്കാള് വലിയ തിമിംഗലങ്ങള് വേറെയുണ്ട്. മല്ല്യ വായ്പ തിരിച്ചടയ്ക്കാത്തത് വലിയ വാര്‍ത്തയാണ്. മല്ല്യയെപ്പോലെ പട്ടികയിലുള്ള വമ്പന്മാര് ആരും എടുത്ത വായ്പ തിരിച്ചടയ്ക്കും എന്ന പ്രതീക്ഷ എനിക്കില്ല. ഒരു ജീവായുസ്സില് സങ്കല്പിക്കാന് കഴിയുന്നതിലും വലിയ തുകയാണ്…\nഎഴുതിത്തള്ളല് എന്നാല് തീര്‍പ്പാക്കല് അല്ല. വിജയ് മല്ല്യയുടെ 1,200 കോടിയോളം രൂപയാണ് ഇപ്പോള് കണക്കുപുസ്തകത്തില് മാറ്റിയെഴുതപ്പെട്ടിരിക്കുന്നത്. ഇതിലൂടെ വായ്പ ഒഴിവാകുന്നില്ല എന്നാണെങ്കിലും മല്ല്യ ആണ് കക്ഷി എന്നതിനാല് ചില സംശയങ്ങള് ഉയരുക സ്വാഭാവികം. സ്വാധീനമുള്ളവര്‍ക്ക് തുടര്‍നടപടികള് മരവിപ്പിക്കാനാവും എന്നതും സത്യമാണ്. മല്ല്യയ്ക്ക് ഈ വായ്പ എങ്ങനെ കിട്ടി എന്നറിയുന്ന ആളാണെങ്കില് ഇപ്പോഴത്തെ നടപടി എഴുതിത്തള്ളല് അല്ല തീര്‍പ്പാക്കല് തന്നെയാണെന്ന് സംശയിച്ചുപോകുക സ്വാഭാവികം. ഏതു വലയും പൊട്ടിക്കാനുള്ള ശേഷി കൈമുതലാക്കിയ മീനാണ് മല്ല്യ. മല്ല്യ മാത്രമല്ല, വേറെയും ധാരാളം…


സ്ഥിരമായി മൗത്ത് വാഷ് ഉപയോഗിക്കുന്നവര് അറിയാന് | mouthwash uses and side effects| Mouth wash benefits\nOct 14, 2019, 08:13 PM IST\nഒരിക്കലും ബ്രഷിങ്ങിന് പകരമല്ല മൗത്ത് വാഷ്,ചില അവസ്ഥകളില് നേരിയൊരു സഹായി അത്ര മാത്രമാണ്. അറിയാം കൂടുതല് ഈ ഉല്‍പന്നത്തെ കുറിച്ച്...\nപലരും ബ്രഷിങ്ങിന് പകരക്കാരനാക്കാം എന്ന് കരുതുന്ന ഒരു ഉല്‍പന്നമാണ് മൗത്ത് വാഷുകള്. ദന്തരോഗ വിദഗ്ദ്ധനെ കാണുന്നതിന് മുന്‍പ് മൗത്ത് വാഷ് ആവശ്യത്തില് കൂടുതല് ഉപയോഗിച്ച് വായിലെ മൃദുകോശങ്ങളും ശ്ലേഷ്മ സ്തരവും പൊള്ളിച്ചു കൊണ്ടു വരുന്നവരും വിരളമല്ല. ആദ്യം തന്നെ പറയട്ടെ ഒരിക്കലും ബ്രഷിങ്ങിന് പകരമല്ല മൗത്ത് വാഷ്,ചില അവസ്ഥകളില് നേരിയൊരു സഹായി അത്ര മാത്രമാണ്. അറിയാം കൂടുതല് ഈ ഉല്‍പന്നത്തെ കുറിച്ച്...\nഎന്താണ് മൗത്ത് വാഷ്?\nവായ വൃത്തിയാക്കാന് ഉപയോഗിക്കുന്ന ലായനിയാണെന്ന് ലളിതമായി പറയാം. പ്രധാന ഘടകമായ അണുവിമുക്തി വരുത്തുന്നതും അഴുക്കിളക്കുന്നതുമായ രാസപദാര്‍ത്ഥത്തോടൊപ്പം രുചിക്കും നിറത്തിനുമുള്ള വസ്തുക്കളും ഇവയില് ഉണ്ടാവും.\nഇവ എത്ര തരമുണ്ട് ?\nവെറുതെ ഉപയോഗിക്കാവുന്ന തരത്തില് കോസ്മറ്റിക് രീതിയിലും ഏതെങ്കിലും പ്രത്യേക അവസ്ഥയില് ഡോക്ടറുടെ നിര്‍ദ്ദേശപ്രകാരം ചികിത്സയുടെ ഭാഗമായി തെറാപ്യൂട്ടിക് രീതിയിലും ഇവ ലഭ്യമാണ്. മറ്റൊരു തരത്തില് ആല്‍ക്കഹോള് അടങ്ങിയവയും ഇല്ലാത്തതും എന്നും തരം തിരിക്കാന് കഴിയും\nഇവ ഏതൊക്കെ അവസ്ഥയില് ഉപയോഗിക്കാറുണ്ട് ?\nമോണവീക്കം, വായ്‌നാറ്റം, ദന്തക്ഷയം,വായ്പ്പുണ്ണ്, വായ വരണ്ടുണങ്ങുന്നവരില്, പല്ലില് കമ്പിയിട്ടിരിക്കുന്നവരില്.ഓരോ അവസ്ഥയിലും ഉപയോഗിക്കുന്ന തരം വ്യത്യസ്ഥമായിരിക്കും. സ്ഥിരമായി കുറച്ച് നാള് ഉപയോഗിക്കേണ്ട കാര്യം പല്ലില് കമ്പിയിട്ടിരിക്കുന്നവരിലാണ് വരിക.\nഎന്താണ് പ്രധാന ഘടകം?\nഅണുവിമുക്തി വരുത്തുന്നതില് മുന്‍പന്തിയിലുള്ളത് ക്ലോര്‍ഹെക്‌സിഡിന് എന്ന തന്മാത്ര അടങ്ങിയതാണ്. സിറ്റൈല് പിരിഡിനിയം ക്ലാറൈഡാണ് മറ്റൊരു ഘടകം. ദന്തക്ഷയം ചെറുക്കേണ്ടവയില് ഫ്‌ളൂറൈഡും അടങ്ങിയിരിക്കും. വായ്‌നാറ്റം ചെറുക്കേണ്ടവയില് കാരണമായ സള്‍ഫര് വാതക തന്മാത്രകളെ നശിപ്പിക്കാന് സഹായിക്കുന്ന ഫ്‌ളാവനോയിഡുകള് അടങ്ങിയിട്ടുണ്ടാവും. വായ വരണ്ടുണങ്ങുന്നവരില് മീഥൈല് സെല്ലുലോസ് അടങ്ങിയ മൗത്ത് വാഷാണ് ഉപയോഗിക്കാറ്.\nമൗത്ത് വാഷുകള്‍ക്ക് പാര്‍ശ്വഫലമുണ്ടോ?\nസ്ഥിരമായി ഉപയോഗിച്ചാല് ക്ലോര്‍ഹെക്‌സിഡിന് പോലുള്ളവ പല്ലുകളില് ബ്രൗണ് നിറം, നാവിലെ രസമുകുളങ്ങള്‍ക്ക് കേടുപാട്, രുചി വ്യത്യാസം എന്നിവ ഉണ്ടാക്കാറുണ്ട്. ആല്‍ക്കഹോള് അടങ്ങിയവ ചെറിയ പുകച്ചിലും ഉണ്ടാക്കാറുണ്ട്. ആല്‍ക്കഹോള് വദനാര്‍ബുദത്തിനും കാരണമാവുന്നതിനാല് കഴിവതും ആല്‍ക്കഹോള് അടങ്ങിയ മൗത്ത് വാഷ് ഒഴിവാക്കുന്നതാണ് നല്ലത് (ചില വൈരുദ്ധ്യ ഫലം കാണിക്കുന്ന പഠനങ്ങളും ഉണ്ട്)\nമൗത്ത് വാഷ് എങ്ങനെ ഉപയോഗിക്കണം?\nപ്രധാനമായും 0.12 % ,0.2% എന്നീ രണ്ട് അളവിലാണ് ക്ലോര് ഹെക്‌സിഡിന് അടങ്ങിയിട്ടുള്ളത്. അതില് 0.12 % കൂടുതല് അണുവിമുക്തി വരുത്തും എന്ന് പഠനങ്ങള് സ്ഥിതീകരിക്കുന്നു. നേര്‍പ്പിക്കാതെയും നേര്‍പ്പിച്ചും ഉപയോഗിക്കാറുണ്ട്. അവയിലുള്ള ഘടകങ്ങളുടെ അവസ്ഥ അനുസരിച്ച് ഉപയോഗക്രമം പാക്കറ്റില് രേഖപ്പെടുത്തിയിട്ടുണ്ടായിരിക്കും. ഒരു കാല് ഭാഗം വലിയ ഗ്ലാസില് അഞ്ച് മില്ലിലിറ്ററോളം ചേര്‍ത്ത് നേര്‍പ്പിച്ചും ഉപയോഗിക്കാം. ഇത് ഉപയോഗിച്ച് കുലുക്കുഴിഞ്ഞതിന് ശേഷം അര മണിക്കൂര് ഒന്നും കഴിക്കാനോ കുടിക്കാനോ പാടില്ല. അര മണിക്കൂര് കഴിഞ്ഞ് വായ പച്ച വെളളത്തില് നന്നായി കഴുകണം. രണ്ടാഴ്ച ഉപയോഗിച്ച് നിര്‍ത്തുന്നതാണ് നല്ലത്. അധികമായാല് അമൃതും വിഷം എന്ന കാര്യം ഇവിടെയും ആപ്തവാക്യമാക്കാം.\nContent Highlights: mouthwash uses and side effects, benefits of using Mouth wash\nപ്രതിരോധ കുത്തിവെപ്പുകളെ കുറിച്ച് നിരവധി ആശങ്കകളും മിഥ്യാധാരണകളും ഇന്ന് സമൂഹത്തിലുണ്ട്. ..\nഉറക്കം വരുമ്പോള്, വിശക്കുമ്പോള് കുഞ്ഞ് കാണിക്കുന്ന ലക്ഷണങ്ങള് ഇങ്ങനെ..


February 5, 2013 സനാതനം\nതിരുമാന്ധാംകുന്ന് ശിവകേശാദിപാദം (ഭാഗം-14)\nഅരുണകിരണങ്ങള് തന് പ്രഭവിതറിനില്ക്കുമാ\nതിരുമുഖ സരോജവും നന്നായ്‌തൊഴുന്നേന്\nഭഗവാന്റെ കമനീയമായ താണ്ഡവ സ്വരൂപം ദൃശ്യമാകുന്നത് സൃഷ്ടിയുടെ വേളയിലാണ്. സമാധ്യവസ്ഥയില് ഈ രൂപം ആ നിര്‍ഗ്ഗുണത്തില് ലയിച്ചിരിക്കുന്നു. അരുണകിരണങ്ങളുടെ പ്രഭവിതറിനില്‍ക്കുന്ന തിരുമുഖത്തെ സരോജമായി കല്പിച്ചതിന്റെ സാംഗത്യമിതാണ്. താമരപ്പൂവ് സൃഷ്ട്യുന്മുഖ ചലനത്തിന്റെ പ്രതീകമാണ്. നിശ്ചലമായ പരമാത്മാവില് ശക്തിസ്പന്ദംമൂലം സൃഷ്ടിയുടെ ചലനപരമ്പരകള് ഒന്നിനുപുറകേ ഒന്നായി ഒരു ബിന്ദുവില്‍നിന്നാരംഭിച്ചു നാലുപാടും വ്യാപിക്കുന്നു. നിശ്ചലമായ ഒരു തടാകത്തിനു നടുവില് കല്ലെടുത്തിട്ടാലുണ്ടാകുന്ന ചലനം വലയാകൃതിയില് വികസിച്ച് തടാകത്തിന്റെ പരിധിയോളം വളര്‍ന്ന് ഉണ്ടായസ്ഥാനത്തുതന്നെ മടങ്ങിവന്നു ലയിക്കുംപോലെയാണ് സൃഷ്ടിയുടെ ഈ ചലനപരമ്പരകളും. അപ്പോള് തടാകത്തിനു മുകളില്‍നിന്നു നോക്കുന്ന ഒരാള്‍ക്ക് വിടര്‍ന്നുവരുന്ന ഒരു താമരപ്പൂവിന്റെ പ്രതീതിലഭിക്കും. അതിനാല് പ്രപഞ്ചസൃഷ്ടി പ്രക്രിയയെ താമരയോടു താരതമ്യപ്പെടുത്തുന്നു. സൂക്ഷ്മമാലോചിച്ചാല് ശിവന്റെ ഓരോ മുഖമാണ് ഓരോ ബ്രഹ്മാണ്ഡം. എണ്ണിയാലൊടുങ്ങാത്ത തലകളും കണ്ണുകളും കയ്യുകളും പാദങ്ങളുമുള്ള വിരാട് രൂപം പുരുഷസൂക്തത്തില് വര്‍ണ്ണിച്ചിരിക്കുന്നതുകാണാം.\n– പുരുഷസൂക്തം – 1\nസൃഷ്ടിയുടെ ആവിര്‍ഭാവം രാജസഗുണപ്രധാനമായ മായയില്‍നിന്നാണ്. മായയിലെ രജസ്സില് പ്രതിബിംബിച്ച ശിവനാണു ബ്രഹ്മാവ് എന്നു നേരത്തേ സൂചിപ്പിച്ചു. സൃഷ്ടികര്‍ത്താവണദ്ദേഹം. രജസ്സിന്റെ നിറം ചുവപ്പാണ്. സത്വത്തിലെ രജസ്സ് കലര്‍പ്പില്ലാതെ ശുദ്ധമായ അരുണവര്‍ണ്ണമായിരിക്കും. ഉദിച്ചുയരുന്ന സൂര്യന്റെ വര്‍ണ്ണമാണത്. സൂര്യോദയത്തിനു തൊട്ടുമുമ്പുമുതലേ കിഴക്കേ ചക്രവാളത്തില് ആ നിറം വ്യാപിച്ചിരിക്കും. ഹൃദയ വശീകരണ ക്ഷമത അതിനു കൂടുതലാണ്. ശിവന്റെ മുഖസരോജത്തില്‍നിന്ന് അരുണകിരണങ്ങളുടെ പ്രഭ പ്രസരിക്കുന്നത് സൃഷ്ട്യുന്മുഖമായ ചൈതന്യ വിശേഷത്താലാണ്. പരമേശ്വരന്റെ തന്നെ ശക്തിയായ ദേവി അരുണനിറത്തോടുകൂടിയവളാണ്. ഉദ്യദ്ഭാനു സഹസ്രാഭാ എന്നും സര്‍വാരുണാ എന്നും ലളിതാസഹസ്രനാമം ദേവിയെ പ്രകീര്‍ത്തിക്കുന്നു. എന്നുമാത്രമല്ല സ്വന്തമായ അരുണപ്രഭയില് ഈ ബ്രഹ്മാണ്ഡത്തെ ആകമാനം മുക്കുന്നവള് കൂടിയാണു ജഗദംബികയെന്നു സഹസ്രനാമം പറയുന്നു. (നിജാരുണ പ്രഭാപൂരമജ്ജത് ബ്രഹ്മാണ്ഡമണ്ഡലാ) ദേവിയുടെ വര്‍ണ്ണത്തെ ശിവചൈതന്യം പ്രോജ്ജ്വലിപ്പിക്കുകയും ചെയ്യും. ദേവി ശിവന്റെ തന്നെ ശക്തിസ്വരൂപമാകയാല് ഈ അരുണവര്‍ണ്ണം ശിവന്റേതുതന്നെയാണെന്നറിയണം. അതിനാല് ശിവന്റെ മുഖകമലത്തില് പ്രസ്തുതവര്‍ണ്ണപ്രസരണം സംഭവിക്കും.\nരജോഗുണത്തിന്റേതായ ഈ നിറം ശിവചൈതന്യത്തിനും മങ്ങലുണ്ടാക്കുകയില്ലേ എന്ന സംശയം അസ്ഥാനത്താണ്. സത്വത്തിലെ രജസ്സാണിത്. അതിനാല് ശിവ ചൈതന്യ പ്രസരണത്തിനു കുറവൊന്നും സംഭവിക്കുന്നില്ല. ശിവന് സൗന്ദര്യമാണെന്നു നേരത്തേ വിശദീകരിച്ചിട്ടുണ്ട്. അനവദ്യമായ പ്രസ്തുത സൗന്ദര്യത്തിന്റെ കരകവിഞ്ഞൊഴുക്കാണ് ആ മുഖത്തു പ്രകടമാകുന്ന ഈ ചൈതന്യധോരണീ.


life Archives - Future Kerala\nജോബിന് എസ് കൊട്ടാരം സ്വാമി വിവേകാനന്ദന് അദ്ദേഹത്തിന്റെ ഗുരുവായ രാമകൃഷ്ണ പരമഹംസരുമായി സംസാരിക്കുകയായിരുന്നു. സ്വാമി വിവേകാനന്ദന്: എനിക്ക് ഒട്ടും ഒഴിവ് സമയം കണ്ടെത്താന് പറ്റുന്നില്ല. ജീവിതം ആകെ തിരക്കുപിടിച്ചതായി തീര്‍ന്നിരിക്കുകയാണ്. രാമകൃഷ്ണ പരമഹംസര്: ജോലി നിങ്ങളെ തിരക്കുപിടിച്ചവരാക്കും. പക്ഷേ, ക്രിയാത്മകതയും ഉല്‍പ്പാദനക്ഷമതയും\nജോബിന് എസ് കൊട്ടാരം ജീവിതത്തില് നാം എടുക്കുന്ന തീരുമാനങ്ങളാണ് നമ്മുടെ ഭാവി നിര്‍ണ്ണയിക്കുന്നത്. വ്യക്തികളുടെയാണെങ്കിലും സ്ഥാപനങ്ങളുടെയാണെങ്കിലും വിജയം നിര്‍ണ്ണയിക്കുന്നതില് ചില തീരുമാനങ്ങള് വഹിക്കുന്ന പങ്ക് വളരെ പ്രാധാന്യമുള്ളതാണ്. 1903ല് ബോസ്റ്റണിലെ ഒരു സാധാരണ സെയില്‍സ്മാനായിരുന്ന കിങ് ക്യാംപ് ഗില്ലറ്റ് ഡിസ്‌പോസിബിള് ബ്ലേഡുകള്


ഉദ്യോഗസ്ഥര്‍ക്ക് കൊവിഡ്; പോലിസ് ആസ്ഥാനം രണ്ടുദിവസത്തേക്ക് അടച്ചു\nTue Aug 11 2020 15:21:44 GMT+0530 (India Standard Time)\n52 വയസിന് മുകളിലുള്ള പോലിസുകാരെ കൊവിഡ് ഡ്യൂട്ടിക്ക് നിയോഗിക്കരുതെന്ന് ഡിജിപിയുടെ നിര്‍ദേശം. 50 വയസില് താഴെയാണെങ്കിലും മറ്റ് അസുഖങ്ങളുള്ളവരെ ഫീല്‍ഡ് ഡ്യൂട്ടിക്ക് നിയോഗിക്കരുതെന്നും ഡിജിപിയുടെ സര്‍ക്കുലറില് പറയുന്നു.\nNSH1 Aug 2020 5:44 AM GMT\nതിരുവനന്തപുരം: പോലിസ് ഉദ്യോഗസ്ഥര്‍ക്ക് കൊവിഡ് ബാധ കണ്ടെത്തിയതിന് പിന്നാലെ തിരുവനന്തപുരത്തെ കേരള പോലിസ് ആസ്ഥാനം അടച്ചു. റിസപ്ഷനില് ഡ്യൂട്ടിയിലുണ്ടായിരുന്ന ഉദ്യോഗസ്ഥനുള്‍പ്പെടെയാണ് രോഗം സ്ഥിരീകരിച്ചത്. ശുചീകരണം, അണുവിമുക്തമാക്കല് എന്നിവയ്ക്ക് വേണ്ടിയാണ് പോലിസ് ആസ്ഥാനം അടച്ചതെന്നാണ് വിശദീകരണം. ശനി, ഞായര് ദിവസങ്ങളിലേക്കാണ് ആസ്ഥാനം അടച്ചത്. അവധി ദിനങ്ങളായതിനാല് നടപടി പോലിസിന്റെ പ്രവര്‍ത്തനത്തെ ബാധിക്കില്ലെന്നാണ് വിലയിരുത്തല്.\nഅതിനിടെ, കൊവിഡ് ബാധിച്ച് ഇടുക്കിയില് പോലിസുകാരന് മരിച്ച സംഭവത്തിന്റെ പശ്ചാത്തലത്തില് ഉദ്യോഗസ്ഥരുടെ ഡ്യൂട്ടിയില് ക്രമീകരണം ഏര്‍പ്പെടുത്തി. 52 വയസിന് മുകളിലുള്ള പോലിസുകാരെ കൊവിഡ് ഡ്യൂട്ടിക്ക് നിയോഗിക്കരുതെന്ന് ഡിജിപിയുടെ നിര്‍ദേശം. 50 വയസില് താഴെയാണെങ്കിലും മറ്റ് അസുഖങ്ങളുള്ളവരെ ഫീല്‍ഡ് ഡ്യൂട്ടിക്ക് നിയോഗിക്കരുതെന്നും ഡിജിപിയുടെ സര്‍ക്കുലറില് പറയുന്നു. കൊവിഡ് പ്രതിരോധപ്രവര്‍ത്തനങ്ങളില് ഏര്‍പ്പെടുന്ന പോലിസുകാര് വലിയ പ്രതിസന്ധികളാണ് നേരിടുന്നത്. ഈ സാഹചര്യത്തിലാണ് ഡിജിപിയുടെ സര്‍ക്കുലര് വന്നിരിക്കുന്നത്.\n50 വയസിന് മുകളിലുള്ളവരെ കൊവിഡ് ഫീല്‍ഡ് ഡ്യൂട്ടിക്കോ ക്രമസമാധാന പാലനത്തിന്റെ ഭാഗമായോ വാഹനങ്ങള് പരിശോധിക്കുന്നതിനോ നിയോഗിക്കാന് പാടില്ലെന്നും ഡിജിപിയുടെ നിര്‍ദേശത്തില് പറയുന്നു. 50 വയസിന് താഴെയുള്ളവരെ നിയോഗിക്കുകയാണെങ്കില് അവര്‍ക്ക് ഗുരുതരമായ മറ്റ് അസുഖങ്ങളൊന്നുമില്ലെന്ന് ഉറപ്പാക്കണം. പോലിസുകാര് ഡ്യൂട്ടിസമയത്തും ജോലി കഴിഞ്ഞ് വീട്ടിലെത്തുമ്പോഴും ആരോഗ്യവകുപ്പിന്റെ മാര്‍ഗനിര്‍ദേശങ്ങള് പാലിക്കണം. കുടുംബാംഗങ്ങളും ആരോഗ്യവകുപ്പിന്റെ നിര്‍ദേശങ്ങള് പാലിക്കണം. സംസ്ഥാനത്ത് ഇതുവരെ 88 പോലിസുകാര്‍ക്കാണ് കൊവിഡ് ബാധിച്ചത്. ഇതില് അധികവും തിരുവനന്തപുരത്താണ്.\nCovid affected police officers police headquarters was closed two days


ശബരിമലയില് യുവതി പ്രവേശനം വ്യാജ ഫോട്ടോഷൂട്ട് : ദര്‍ശനം നടത്തിയിട്ടില്ല എന്നതിന് എല്ലാ തെളിവുകളും ഉണ്ട് -സര്‍ക്കാരിനെതിരെ വെല്ലുവിളിയുമായി അജയ് തറയില് | pathanamthitta|congress leader|sabarimala women entry 2018|ajay tharayil|Thiruvanananthapuram\nശബരിമലയില് യുവതി പ്രവേശനം വ്യാജ ഫോട്ടോഷൂട്ട് : ദര്‍ശനം നടത്തിയിട്ടില്ല എന്നതിന് എല്ലാ തെളിവുകളും ഉണ്ട് -സര്‍ക്കാരിനെതിരെ വെല്ലുവിളിയുമായി അജയ് തറയില്\nJan 14, 2019, 03:58 pm IST\nപത്തനംതിട്ട : ശബരിമലയില് യുവതികള് പ്രവേശിച്ച വിഷയത്തില് സര്‍ക്കാരിനെതിരെ വെല്ലുവിളിയുമായി കോണ്‍ഗ്രസ് നേതാവും മുന് ദേവസ്വം ബോര്‍ഡ് മെമ്പറുമായ അജയ് തറയില് രംഗത്ത്. യുവതീ പ്രവേശനം എന്ന പേരില് നടന്നത് വ്യാജ ഫോട്ടോഷൂട്ട മാത്രമാണെന്ന് അദ്ദേഹം ന്യൂസ് 18 ചാനലില് ആരോപിച്ചു.\nയുവതികള് ദര്‍ശനം നടത്തിയതിന്റെ ഒരു തെളിവും സര്‍ക്കാരിനോ പൊലീസിനോ ദേവസ്വം ബോര്‍ഡിനോ നല്‍കാനാകില്ല. സുപ്രീം കോടതിയില് സത്യവാങ് മൂലത്തിനൊപ്പം നല്‍കാന്‍വേണ്ടി ആരെയൊക്കെയോ ഊടുവഴികളിലൂടെയും മതില് ചാടിച്ചും കൊണ്ടുവന്ന് അമ്പലത്തിന്റെ പരിസരങ്ങളില്‍വെച്ച് ഫോട്ടോഷൂട്ട് നടത്തുകയാണ് ഉണ്ടായത്.\nയുവതികള് ദര്‍ശനം നടത്തിയെന്ന പൊലീസിന്റെയും സര്‍ക്കാരിന്റെയും അവകാശവാദം തെറ്റാണ്. യുവതികള് വന്ന് സോപാനത്ത് നിന്ന് ശബരിമല ദര്‍ശനം നയത്തിയിട്ടില്ല എന്നതിന് എല്ലാ തെളിവുകളും ഇവിടെയുണ്ട്. അത് മറിച്ചാണെന്ന് തെളിയിക്കാന് സര്‍ക്കാരിനെയും ദേവസ്വം ബോര്‍ഡിനെയും വെല്ലുവിളിക്കുന്നതായും അജയ് തറയില് പറഞ്ഞു.\npathanamthitta congress leader sabarimala women entry 2018 ajay tharayil Thiruvanananthapuram\nമോദിയുടെ ബില് രക്ഷയായി; ജമുനാദേവി ഇന്ത്യക്കാരിയായി\nമലയോര മേഖലകൾക്ക് തലവേദനയായി തോട്ടപ്പുഴു ശല്യം: വിരലുകള്‍ക്കിടയിൽ നിന്നാണ് ഇവ ചോര കുടിക്കുക !\nSep 28, 2021, 07:35 am IST\n‘ഇതെല്ലാം ഒരുകാലത്ത് ഞങ്ങളുടേതായിരുന്നു’ ഭൂവുടമകള് പഴയ പ്രതാപം വിളിച്ചുപറയുന്നതുപോലെയാണ് കോണ്‍ഗ്രസെന്ന് ശരദ് പവാര്\nSep 10, 2021, 07:29 pm IST


നശിപ്പിക്കപ്പെട്ട കാറിന് പകരം അതേ മോഡലിലുള്ള പുതിയ കാർ വാങ്ങി നൽകാമെന്നും വിവാഹ ആവശ്യത്തിന് മറ്റൊരു കാർ വിട്ടുനൽകാമെന്നും പത്തനംതിട്ട മലങ്കര കത്തോലിക്ക സഭ ബിഷപ്പ് ഉറപ്പ് നൽകി.\n20 Jan, 2020 at 07:15 AM\nവീട്ടുമുറ്റത്ത് നിർത്തിയിട്ടിരുന്ന പുതിയ കാറിൽ കല്ലുകൊണ്ട് കുത്തി വരച്ച് നശിപ്പിച്ച് പുരോഹിതൻ. പത്തനംതിട്ട കത്തോലിക്ക മലങ്കര സഭയിലെ പുരോഹിതൻ ഫാ. മാത്യൂവാണ് പയ്യനാമണ്ണിലെ വീട്ടുമുറ്റത്ത് നിർത്തിയിട്ടിരുന്ന കാറിൽ കുത്തിവരച്ചത്. കാർ ഉടമ കോന്നി പോലീസിൽ പരാതി നൽകി..\nകോന്നി ആനകല്ലുങ്കൽ ഷേർലി ജോഷ്വായുടെ പുത്തൻ കാറിലാണ് ഫാ. മാത്യൂ കുത്തി വരച്ചത്. കഴിഞ്ഞ ദിവസം രാത്രിയിലായിരുന്നു സംഭവം. പയ്യനാമണ്ണിലെ ബന്ധുവീട്ടിൽ എത്തിയതായിരുന്നു ഷേർലിയും കുടുംബവും. മകൻ ജോജോയുടെ വിവാഹ ആവശ്യത്തിനായിരുന്നു പുതിയ കാർ വാങ്ങിയത്.\nപയ്യനാമണ്ണിൽ റാസയിൽ പങ്കെടുക്കാനെത്തിയ ഫാ. മാത്യുവും ഇവരുടെ ബന്ധുവീടിന് മുന്നിൽ വാഹനം പാർക്ക് ചെയ്തു. റാസയ്ക്കു ശേഷം വാഹനം എടുക്കാൻ ബുദ്ധിമുട്ടിയതിൽ പ്രകോപിതനായാണ് പുരോഹിതൻ കാറിൽ കുത്തി വരച്ചതെന്നാണ് കരുതുന്നത്. സിസിടിവി ദൃശ്യങ്ങളുടെ അടിസ്ഥാനത്തില് കാറുടമ ഫാ.മാത്യുവിനെതിരെ കോന്നി പോലീസിൽ പരാതി നൽകി.\nകാർ നശിപ്പിക്കുന്ന ദൃശ്യങ്ങൾ സാമൂഹിക മാധ്യമങ്ങളിൽ പ്രചരിച്ചതോടെ പരാതി പിൻവലിക്കാൻ ആവശ്യപ്പെട്ട് മലങ്കര കത്തോലിക്ക സഭ കുടുംബത്തെ സമീപിച്ചു. നശിപ്പിക്കപ്പെട്ട കാറിന് പകരം അതേ മോഡലിലുള്ള പുതിയ കാർ വാങ്ങി നൽകാമെന്നും വിവാഹ ആവശ്യത്തിന് മറ്റൊരു കാർ വിട്ടുനൽകാമെന്നും പത്തനംതിട്ട മലങ്കര കത്തോലിക്ക സഭ ബിഷപ്പ് ഉറപ്പ് നൽകി.\nനശിപ്പിക്കപ്പെട്ട കാർ സഭയ്ക്ക് നൽകും. സാമൂഹിക മാധ്യമങ്ങളിൽ നിന്ന് ദൃശ്യങ്ങൾ പിൻവലിക്കണമെന്നും കാറുടമയോട് സഭ ആവശ്യപ്പെട്ടു. പ്രശ്നം ഒത്തുതീർപ്പായതിനാൽ മാധ്യമങ്ങളോട് പ്രതികരിക്കാൻ ഇല്ലെന്ന് കുടുംബവും വ്യക്തമാക്കി.\nPriestmalankara diocesenew car


കോവിഡ്-19: ജില്ലയില് 7440 പേര് നിരീക്ഷണത്തില്, 30,067 പേര് നിരീക്ഷണകാലം പൂര്‍ത്തിയാക്കി : Deepika.com Nattu Visesham\nSaturday, May 30, 2020 11:09 PM IST\nകോഴിക്കോട്: ജില്ലയില് ഇന്ന് പുതുതായി വന്ന 703 പേര് ഉള്‍പ്പെടെ 7440 പേര് നിരീക്ഷണത്തില്. ഇതുവരെ 30,067 പേര് നിരീക്ഷണകാലം പൂര്‍ത്തിയാക്കി. ഇന്ന് പുതുതായി വന്ന 22 പേര് ഉള്‍പ്പെടെ 103 പേരാണ് ആശുപത്രികളില് നിരീക്ഷണത്തിലുള്ളത്.\nഇതില് 75 പേര് മെഡിക്കല് കോളജിലും 28 പേര് കോവിഡ് ഫസ്റ്റ് ലൈന് ട്രീറ്റ്‌മെന്‍റ് സെന്‍ററായ കോഴിക്കോട്ടെ ലക്ഷദ്വീപ് ഗസ്റ്റ്ഹൗസിലുമാണ്. 21 പേര് മെഡിക്കല് കോളജില് നിന്നും ഡിസ്ചാര്‍ജ് ആയി. ഇന്ന് വന്ന 334 പേര് ഉള്‍പ്പെടെ ആകെ 2042 പ്രവാസികളാണ് ജില്ലയില് നിരീക്ഷണത്തിലുള്ളത്. ഇതില് 582 പേര് ജില്ലാ ഭരണകൂടത്തിന്‍റെ കോവിഡ് കെയര് സെന്‍ററുകളിലും 1430 പേര് വീടുകളിലും 30 പേര് ആശുപത്രിയിലുമാണ്.\nവീടുകളില് നിരീക്ഷണത്തിലുള്ളവരില് 116 പേര് ഗര്‍ഭിണികളാണ്. ആരോഗ്യവകുപ്പ് ഡയറക്ടര് വീഡിയോ കോണ്‍ഫറന്‍സിലൂടെ ജില്ലാ കൊറോണ കണ്‍ട്രോള് സെല്ലിന്‍റെ പ്രവര്‍ത്തനം വിലയിരുത്തി. ജില്ലയിലെ ആരോഗ്യപ്രവര്‍ത്തകര് വിവിധ പരീക്ഷാ കേന്ദ്രങ്ങള് സന്ദര്‍ശിക്കുകയും സ്‌ക്രീനിംഗ്, ബോധവത്കരണം, ശുചിത്വപരിശോധന തുടങ്ങിയ കോവിഡ് പ്രതിരോധപ്രവര്‍ത്തനങ്ങള്‍ക്ക് നേതൃത്വം നല്‍കുകയും ചെയ്തു. മാനസിക സംഘര്‍ഷം കുറയ്ക്കാന് മെന്‍റല് ഹെല്‍ത്ത് ഹെല്‍പ്പ് ലൈനിലൂടെ ഏഴ് പേര്‍ക്ക് ഇന്ന് കൗണ്‍സിലിംഗ് നല്‍കി.\n141 പേര്‍ക്ക് ഫോണിലൂടെയും കൗണ്‍സിലിംഗ് നല്‍കി. 1710 സന്നദ്ധ സേന പ്രവര്‍ത്തകര് 6801 വീടുകള് സന്ദര്‍ശിച്ച് ബോധവത്കരണം നടത്തി. സോഷ്യല് മീഡിയയിലൂടെ ബോധവത്കരണ പ്രവര്‍ത്തനങ്ങള് തുടര്‍ന്നുവരുന്നു.


Latest project improvement ജോലി in chennai | ഫുൾ ടൈം ജോലി | യൂത്ത്4വേല\nനിലവിലെ തിരയൽ: project improvement chennai\nതൊഴിലാളികളെക്കുറിച്ചുള്ള രസകരമായ വസ്തുതകൾ chennai ൽ project improvement പ്രഫഷണൽസ്\nഇയ്യോബ് അവസരങ്ങൾ - മൊത്തം0(0%) ജോലി ഉണ്ട് PROJECT IMPROVEMENT വേണ്ടി chennai ലെ പ്രൊഫഷണലുകൾ മൊത്തം 99443 തൊഴിലവസരങ്ങൾ നിന്നു പോസ്റ്റ്. ഫുൾ ടൈം ജോലി chennai ൽ PROJECT IMPROVEMENT ൽ നുള്ള അവ തുറന്നുകാട്ടുന്ന0കമ്പനി കാണുക, പിന്തുടരുക.\nഎതിരാളികളെ തൊഴിലന്വേഷകരുടെ കുറിച്ച് - ഈ 103 (0%) അംഗങ്ങൾ 5157782 എണ്ണം യൊഉഥ്൪വൊര്ക് ൽ chennai ൽ 99443 ഉണ്ട്. രജിസ്റ്റർ & നിങ്ങളുടെ യുവതലമുറ4വർക്ക് പ്രൊഫൈൽ നിർമ്മിക്കുക, ശ്രദ്ധിക്കപ്പെടാൻ ശ്രദ്ധിക്കുകയും നിങ്ങളുടെ കഴിവുകൾ അറിയുകയും ചെയ്യുക.\nസാധ്യതയുള്ള 103 സാധ്യതയുള്ള പൊരുത്തപ്പെടുന്ന ജോലി PROJECT IMPROVEMENT വേണ്ടി ജോലി ഓരോ വില്കാം chennai ൽ കൂടെ. മികച്ച തൊഴിലവസരങ്ങൾ ലഭിക്കാൻ ചുവടെ വേഗത്തിൽ പ്രയോഗിക്കുക.\nതൊഴിലവസരങ്ങളുമായി താരതമ്യപ്പെടുത്തുമ്പോൾ തൊഴിൽ അന്വേഷിക്കുന്ന ആളുകളുടെ എണ്ണം താരതമ്യം ചെയ്യുന്ന മാർക്കറ്റിങ് പഠനമാണിത്. ഇയ്യോബ് വിശകലനം ഓരോ വിദ്യാർഥികൾ ശരാശരി 103 ഓരോ PROJECT IMPROVEMENT ജോലി in CHENNAI സാധ്യതയുള്ള തൊഴിലന്വേഷകരുടെ കുറിച്ച് ഉണ്ട് എന്നാണ്.\nലഭ്യമായ project improvement ആവശ്യം അതായത് മൊത്തം തൊഴിലവസരങ്ങൾ ഒരു പ്രധാന വിതരണ അതായത് ലഭ്യമായ കഴിവുകൾ തമ്മിലുള്ള അന്തരം ഉണ്ട്.\n0 (0%) PROJECT IMPROVEMENT 103 (0%) എണ്ണം കഴിവുകൾ ഇല്ലാതെ യുവാക്കൾ 5157782 യൂത്ത് രജിസ്റ്റർ അപേക്ഷിച്ച് ലിസ്റ്റ് മൊത്തം 99443 തൊഴിലവസരങ്ങൾ നിന്നു ജോലി ഉണ്ട് പ്ലാറ്റ്ഫോം.\nവേണ്ടി project improvement ലഭ്യമായ ജോലി ശരാശരി എണ്ണം കൂടുതൽ ആണ് തൊഴിലന്വേഷകരുടെ ശരാശരി എണ്ണം. അതിനാൽ നിങ്ങൾക്കൊരു കടുത്ത മത്സരമുണ്ട്.\nഉദ്യോഗാർത്ഥികളെ project improvement ൽ chennai പ്രൊഫഷണലുകൾ കമ്പനികൾ\nശമ്പളത്തിനായി Project Improvement ജോലി ൽ Chennai എന്താണ്\nProject Improvement Full Time Jobs ജോലികൾ In Chennai എന്നതിനായി തൊഴിൽ യോഗ്യതയുള്ളവരുടെ വിദ്യാഭ്യാസ യോഗ്യത എന്താണ്?\nProject Improvement ജോലികൾ In Chennai എന്നതിനുള്ള തൊഴിലുടമകളുടെ കഴിവുകളും കഴിവും?\nProject Improvement ജോലികൾ In Chennai എന്നതിനായി പ്രവർത്തിക്കുന്ന മികച്ച കമ്പനികൾ ഏതാണ്


ആരാധകന്റെ മരണത്തിൽ വികാരനിർഭരനായി ദുൽഖർ സൽമാൻ - Dulquar salman sends condolence in his fans death\nതലശ്ശേരി സ്വദേശിയായ യുവാവിന്റെ മരണത്തിൽ ദുഃഖം രേഖപ്പെടുത്തി ദുൽഖർ സൽമാൻ\nUpdated: February 4, 2018 5:10:17 pm\nതന്റെ ആരാധകന്റെ മരണത്തിൽ വികാരനിർഭരനായി ചലച്ചിത്ര താരം ദുൽഖർ സൽമാൻ. തലശ്ശേരി സ്വദേശി ഹർഷാദ് പി.കെയുടെ മരണമാണ് ദുൽഖർ സൽമാനെ ദുഃഖത്തിലാഴ്ത്തിയത്. മട്ടന്നൂരിൽ ഉണ്ടായ വാഹനാപകടത്തിലാണ് തലശ്ശേരി മുഴുപ്പിലങ്ങാട് സ്വദേശി അബൂബക്കറിന്റെ മകൻ ഹർഷാദ് മരിച്ചത്.\nസന്തോഷവാനും സ്നേഹസമ്പന്നനുമായ ചെറുപ്പക്കാരനായിരുന്നു ഹർഷാദെന്നും, അവന്റെ മരണ വാർത്ത ഞെട്ടലോടെയാണ് കേട്ടതെന്നും ദുൽഖർ ഫെയ്സ്ബുക്കിൽ കുറിച്ചു. നവമാധ്യമങ്ങളിലൂടെ ഹർഷാദ് തനിക്ക് നൽകിയ പിന്തുണ വിലപ്പെട്ടതായിരുന്നുവെന്നും , ഹർഷാദിന്റെ കുടുംബാഗങ്ങളുടെ ദുഃഖത്തിൽ പങ്ക് ചേരുന്നതായും ദുൽഖർ സൽമാൻ പറഞ്ഞു.\nഹർഷാദിന്റെ മരണവാർത്ത ഞെട്ടലുണ്ടാക്കിയെന്ന് മമ്മൂട്ടി ഫെയ്സ്ബുക്കിൽ കുറിച്ചു.\nദുൽഖർ സൽമാൻ ഫാൻസ് കണ്ണൂർ ഡിസ്ട്രിക് കമ്മിറ്റി പ്രസിഡന്റായിരുന്നു ഹർഷാദ്. മമ്മൂട്ടി ഫാൻസ് അസോസിയേഷന്റെയും തലശ്ശേരിയിൽ നിന്നുള്ള പ്രതിനിധി ആയിരുന്നു മരിച്ച ഹർഷാദ്. ബൈക്ക് അപകടത്തിൽ മരിച്ച ഹർഷാദിനെ മമ്മൂട്ടി ഫാൻസ് അസോസിയേഷന്റെ ഐഡി കാർഡിൽ നിന്നാണ് തിരിച്ചറിഞ്ഞത്.\nഎസ്‌എഫ്ഐ തലശ്ശേരി ഏരിയാ വൈസ് പ്രസിഡന്റ് കൂടിയാണ് മരിച്ച ഹർഷാദ്. ഹർഷാദിന് ഒപ്പമുണ്ടായിരുന്ന തലശ്ശേരിയിലെ കെ.പി.സലീമിന്റെ മകൻ മുഹമ്മദ് സഫ്വാനും അപകടത്തിൽ മരണപ്പെട്ടു.\nWeb Title: Dulquar salman sends condolence in his fans death


കോളജുകള് ജൂണ് ഒന്നിനു തുറക്കും; റെഗുലര് ക്ലാസുകള് തുടങ്ങുന്നതുവരെ ഓണ്‍ലൈന് ക്ലാസുകള് - Malayalam Today\nകോളജുകള് ജൂണ് ഒന്നിനു തുറക്കും; റെഗുലര് ക്ലാസുകള് തുടങ്ങുന്നതുവരെ ഓണ്‍ലൈന് ക്ലാസുകള്\nതിരുവനന്തപുരം: കോവിഡ് രോഗവ്യാപനം സംബന്ധിച്ച പ്രതിസന്ധി നിലനില്‍ക്കെ, സംസ്ഥാനത്ത് എല്ലാ കോളജുകളും ജൂണ് ഒന്നിനു തുറക്കും. റെഗുലര് ക്ലാസുകള് തുടങ്ങുന്നതുവരെ ഓണ്‍ലൈന് ക്ലാസുകള് നടത്താമെന്ന് കോളേജ് വിദ്യാഭ്യാസ വകുപ്പ് പുറത്തിറക്കിയ മാര്‍ഗനിര്‍ദേശത്തില് പറയുന്നു. അധ്യാപകരും വിദ്യാര്‍ഥികളും ഓണ്‍ലൈന് ക്‌ളാസുകളില് പങ്കെടുക്കുന്നുണ്ടെന്ന് പ്രിന്‍സിപ്പല്‍മാര് ഉറപ്പാക്കണം. ഓണ്‍ലൈന് പഠനസൗകര്യമില്ലാത്തവര്‍ക്ക് വേണ്ട ക്രമീകരണങ്ങളും പ്രിന്‍സിപ്പല്‍മാര് ചെയ്യണം.\nസര്‍വകലാശാല പരീക്ഷകള്‍ക്ക് പങ്കെടുക്കാന് വിദ്യാര്‍ഥികള്‍ക്ക് സൗകര്യപ്രദമായരീതിയില് പരീക്ഷാകേന്ദ്രങ്ങള് അനുവദിക്കണം. ഓണ്‍ലൈന് പഠനരീതിക്ക് കൂടുതല് സൗകര്യങ്ങള് ഒരുക്കാന് വിക്ടേഴ്സ് ചാനല് പോലെ ടി.വി., ഡി.ടി.എച്ച്., റേഡിയോചാനല് തുടങ്ങിയവ ഉപയോഗപ്പെടുത്താനുള്ള സാധ്യത പരിശോധിക്കണമെന്നും നിര്‍ദേശമുണ്ട്.


Kerala Assembly Election 2021 Constituency with tough competition and least majority last term | അട്ടിമറി സാധ്യതകൾ ഏറെയുള്ള മണ്ഡലങ്ങൾ പത്തിലധികം; പ്രതീക്ഷയോടെയും ആശങ്കയിലും മുന്നണികൾ - Malayalam Oneindia\nഅട്ടിമറി സാധ്യതകൾ ഏറെയുള്ള മണ്ഡലങ്ങൾ പത്തിലധികം; പ്രതീക്ഷയോടെയും ആശങ്കയിലും മുന്നണികൾ\nUpdated: Sat, Apr 3, 2021, 12:09 [IST]\nതിരുവനന്തപുരം: കഴിഞ്ഞ നിയമസഭാ തിരഞ്ഞെടുപ്പിലും അതിന് മുൻപും മുന്നണികൾക്ക് തലവേദനയാകുന്ന ചില മണ്ഡലങ്ങളുണ്ട്. പാർട്ടികളുടെയും മുന്നണികളുടെയും ഉറച്ച കോട്ടയായ മണ്ഡലങ്ങൾ നിലനിൽക്കുമ്പോളും ഭൂരിപക്ഷത്തെ വരെ സ്വാധീനിക്കാൻ കഴിയുന്ന മണ്ഡലങ്ങൾ. നേരിയ ഭൂരിപക്ഷത്തോടെ മാത്രം ജനപ്രതിനിധികളെ നിയമസഭയിൽ എത്തിച്ചിട്ടുള്ള അട്ടിമറി സാധ്യത നിലനിൽക്കുന്ന മണ്ഡലങ്ങൾ. ഇത്തരം മണ്ഡലങ്ങൾ മുന്നണികൾക്ക് ഒരേ സമയം പ്രതീക്ഷയും ആശങ്കയുമാണ്. അത്തരത്തിൽ രണ്ടായിരത്തിൽ താഴേ മാത്രം ഭൂരിപക്ഷത്തിൽ 2016ൽ സ്ഥാനാർഥികൾ വിജയിച്ച മണ്ഡലങ്ങളും ഇത്തവണത്തെ സാധ്യതകളും പരിശോധിക്കുകയാണ് ഈ ലേഖനത്തിൽ.\n2016ലെ നിയമസഭ തെരഞ്ഞെടുപ്പിൽ രണ്ടായിരത്തിൽതാഴെ വോട്ടിന്റെ ഭൂരിപക്ഷത്തിൽ സ്ഥാനാർഥികൾ വിജയിച്ച 14 മണ്ഡലങ്ങളുണ്ട്. 43 വോട്ടിന് കോൺഗ്രസിലെ അനിൽ അക്കര വിജയിച്ച വടക്കാഞ്ചേരി മുതൽ 1849 വോട്ടിന് കേരള കോൺഗ്രസ് എമ്മിലെ സി.എഫ്. തോമസ് നിയമസഭയിലെത്തിയ ചങ്ങനാശ്ശേരിവരെ ഉൾപ്പെടുന്നതാണ് ഈ പട്ടിക. നിലവിൽ യുഡിഎഫിന്റെ കൈവശമുള്ള ആറു മണ്ഡലങ്ങളുടെയും എൽഡിഎഫിനൊപ്പമുള്ള എട്ട് മണ്ഡലങ്ങളുടെയും തീരുമാനം സംസ്ഥാന രാഷ്ട്രീയത്തിൽ തന്നെ നിർണായകമാകും.\nപട്ടികയിൽ എടുത്ത് പറയേണ്ടത് വടക്കാഞ്ചേരി മണ്ഡലമാണ് ഇതിൽ പ്രധാനപ്പെട്ടത്. 2016ൽ ഏറ്റവും കുറഞ്ഞ ഭൂരിപക്ഷത്തിലാണ് അനിൽ അക്കര നിയമസഭയിലെത്തിയത്. വോട്ടിങ് യന്ത്രം പണിമുടക്കിയതുമായി ബന്ധപ്പെട്ട അനിശ്ചിതത്വത്തിനൊടുവിൽ അനിൽ അക്കരയെ 43 വോട്ടിന് വിജയിയായി പ്രഖ്യാപിക്കുകയായിരുന്നു. സിപിഎം സ്ഥാനാർഥിയായിരുന്ന മേരി തോമസിനെയാണ് അനിൽ പരാജയപ്പെടുത്തിയത്. കഴിഞ്ഞ തിരഞ്ഞെടുപ്പിൽ 26652 വോട്ടുകൾ നേടിയ ബിജെപിയും മണ്ഡലത്തിലെ നിർണായക സാനിധ്യമാണ്. അതുകൊണ്ട് തന്നെ വാശിയേറിയ പോരാട്ടമാണ് ഇത്തവണയും വടക്കാഞ്ചേരിയിൽ. യുഡിഎഫിനും എൽഡിഎഫിനും ഒരുപോലെ വിജയസാധ്യതയുള്ള മണ്ഡലം.\nതുടർച്ചയായി മൂന്ന് തവണ പീരുമേടിനെ നിയമസഭയിൽ പ്രതിനിധികരിച്ച ഇ.എസ് ബിജിമോൾ എന്നാൽ 2016ൽ വലിയ തിരിച്ചടിയാണ് മണ്ഡലത്തിൽ നേരിട്ടത്. വോട്ടെണ്ണലിന്റെ അവസാന ലാപ് വരെ കോൺഗ്രസ് സ്ഥാനാർഥി സിറിയക് തോമസായിരുന്നു മുന്നിൽ. എന്നാൽ വോട്ടെണ്ണൽ അവസാനിച്ചപ്പോൾ ഇടതു പക്ഷത്തിന് ആശ്വാസം. 314 വോട്ടിന് ബിജിമോൾ ജയിച്ചു. ഇത്തവണ മുതിർന്ന സിപിഐ നേതാവ് വാഴൂർ സോമനാണ് ഇടത് സ്ഥാനാർഥി. കോൺഗ്രസിനുവേണ്ടി സിറിയക് തോമസ് തന്നെ ഒരിക്കൽകൂടി മത്സരത്തിന് ഇറങ്ങുമ്പോൾ പോരാട്ടം വാശിയേറിയതാകും. പല ചാനൽ സർവേകളും പീരുമേട്ടിൽ അട്ടിമറിക്ക് സാധ്യതയുണ്ടെന്നും പ്രവചിക്കുന്നു.\n2016ലെ ഏറ്റവും വലിയ അട്ടിമറികളിലൊന്നായിരുന്നു കൊടുവള്ളിയിലേത്. യുഡിഎഫിന്റെ സിറ്റിങ് സീറ്റിൽ 573 വോട്ടിന് മുൻ മുസ്ലിം ലീഗ് നേതാവ് കൂടിയായ കാരാട്ട് റസാഖിനെ സ്വതന്ത്ര സ്ഥാനാർഥിയാക്കി എൽഡിഎഫ് മണ്ഡലം പിടിച്ചത്. ഇത്തവണ നിയമസഭയിലെ രണ്ട് എംഎൽഎമാർ നേർക്കുന്നേർ വരുന്ന മണ്ഡലമാണ് കൊടുവള്ളി. മണ്ഡലം തിരികെ പിടിക്കുക എന്ന ഉദ്ദേശത്തോടെ എം.കെ മുനീറിനെയാണ് മുസ്ലിം ലീഗ് കളത്തിലിറക്കിയിരിക്കുന്നത്. സിറ്റിങ് എംഎൽഎ കാരാട്ട് റസാഖ് ഒരിക്കൽകൂടി ജനവിധി തേടുകയും ചെയ്യുന്നു.\nപെരിന്തൽമണ്ണ: തിരഞ്ഞെടുപ്പിൽ സിപിഎമ്മിന് അപ്രതീക്ഷിത തിരിച്ചടി നേരിട്ട മണ്ഡലമാണ് പെരിന്തൽമണ്ണ. മുസ്ലിം ലീഗിന്റെ മഞ്ഞളാംകുഴി അലിയോട് 579 വോട്ടുകൾക്കായിരുന്നു ഇടത് സ്ഥാനാർഥിയായിരുന്ന വി.ശശികുമാറിന്റെ തോൽവി. ഇത്തവണ യുഡിഎഫിനുവേണ്ടി നജീബ് കാന്തപുരവും ഇടത് സ്വതന്ത്രനായി കെ.പി.എം മുസ്തഫയുമാണ് മത്സരരംഗത്തുള്ളത്. ഇരുമുന്നണികളും മണ്ഡലത്തിൽ വിജയ പ്രതീക്ഷ വെച്ചുപുലർത്തുകയും ചെയ്യുന്നു.\nതിരുവനന്തപുരം ജില്ലയിലെ നിർണായക മണ്ഡലങ്ങളിൽ ഒന്നായ ഇവിടെയും മുന്നണികൾക്ക് പ്രതീക്ഷയും ആശങ്കയും നിലനിൽക്കുന്നു. 2016ൽ കോൺഗ്രസിന്റെ എൻ ശക്തനെ 849 വോട്ടുകൾക്ക് പരാജയപ്പെടുത്തിയാണ് സിപിഎം സ്ഥാനാർഥി ഐ.ബി സതീഷ് മണ്ഡലം പിടിച്ചെടുക്കുന്നത്. സതീഷ് തന്നെയാണ് ഇത്തവണയും സിപിഎമ്മിനുവേണ്ടി മത്സരിക്കുന്നത്. മലയൻകീഴ് വേണുഗോപാലിനെ ഇറക്കി മണ്ഡലം തിരികെ പിടിക്കാനൊരുങ്ങുകയാണ് കോൺഗ്രസ്. അതേസമയം ബിജെപി സ്ഥാനാർഥിയായി പി.കെ കൃഷ്ണദാസും മണ്ഡലത്തിൽ ജനവിധി തേടുന്നതോടെ മത്സരം കൂടുതൽ കനക്കും.\nഎറണാകുളം ജില്ലയിൽ വാശിയേറിയ പോരാട്ടം നടക്കുന്ന മണ്ഡലങ്ങളിൽ ഒന്ന്. 2016ൽ കോൺഗ്രസിന്റെ ഡൊമിനിക് പ്രസന്റേഷനെ 1086 വോട്ടുകൾക്ക് പരാജയപ്പെടുത്തി നിയമസഭയിലെത്തിയ കെ.ജെ മാക്സി രണ്ടാം അങ്കത്തിന് ഇറങ്ങുമ്പോൾ മുൻ മേയർ ടോണി ചെമ്മണിയാണ് കോൺഗ്രസിനായി മത്സരിക്കുന്നത്. യുഡിഎഫ് വലിയ പ്രതീക്ഷ വയ്ക്കുന്ന മണ്ഡലത്തിൽ എന്നാൽ മുഖ്യധാര പാർട്ടികൾക്ക് പുറമെ, ട്വന്റി ട്വന്റി, വി ഫോർ കൊച്ചി എന്നീ കൂട്ടായ്മകൾ പിടിക്കുന്ന വോട്ടും നിർണായകമാണ്.\nസീറ്റ് വിഭജന സമയത്ത് തന്നെ വാർത്തകളിൽ ഇടം പിടിച്ച മണ്ഡലമാണ് കുറ്റ്യാടി. ഇടതു മുന്നണിക്കുവേണ്ടി ആദ്യം കേരള കോൺഗ്രസ് എം മത്സരിക്കാനൊരുങ്ങിയ മണ്ഡലത്തിൽ സിപിഎം പ്രാദേശിക ഘടകങ്ങളുടെ ശക്തമായ എതിർപ്പിനെ തുടർന്ന് സിപിഎം തന്നെ ഏറ്റെടുക്കുകയായിരുന്നു. കഴിഞ്ഞ തിരഞ്ഞെടുപ്പിൽ സിപിഎം സ്ഥാനാർഥിയായി മത്സരിച്ച കെ.കെ ലതികയെ 1157 വോട്ടിനാണ് മുസ്ലിം ലീഗിന്റെ പാറയ്ക്കൽ അബ്ദുള്ള പരാജയപ്പെടുത്തിയത്. കെ.പി. കുഞ്ഞമ്മദ് മാസ്റ്ററാണ് ഇക്കുറി അബ്ദുല്ലയെ നേരിടുന്നത്. ഇരുമുന്നണികൾക്കും ശക്തമായ അടിയുറപ്പുള്ള മണ്ഡലത്തിലെ അടിയൊഴുക്കുകളാകും ഇത്തവണ ജനവിധിയിൽ നിർണായകമാകുക.\nകഴിഞ്ഞ തവണ 1196 വോട്ടുകൾക്കാണ് കോൺഗ്രസ് എസ് നേതാവ് രാമചന്ദ്രൻ കടന്നപ്പള്ളി കണ്ണൂർ മണ്ഡലത്തിൽ നിന്നും വിജയിച്ചത്. കോൺഗ്രസ് സ്ഥാനാർഥിയായി മത്സരിച്ച സതീഷൻ പാച്ചേരിക്ക് കടന്നപള്ളിക്ക് ശക്തമായ വെല്ലുവിളി ഉയർത്താൻ സാധിച്ചിരുന്നു. ഇത്തവണയും ഇരുവരും നേർക്കുന്നേർ വരുമ്പോൾ ഇരു മുന്നണികളും ഉറ്റുനോക്കുന്ന മണ്ഡലമാണ് കണ്ണൂർ.\nവൈദ്യുതി മന്ത്രി എം.എം മണിയുടെ മണ്ഡലം. ദീർഘകാലം പാർട്ടി ഔദ്യോഗിക പദവികൾ വഹിച്ചിരുന്ന എം.എം മണി രണ്ടാം അങ്കത്തിലാണ് മണ്ഡലത്തിൽ നിന്ന് തിരഞ്ഞെടുക്കപ്പെടുന്നത്. അതും 1109 വോട്ടുകളുടെ മാത്രം ഭൂരിപക്ഷത്തിൽ. എന്നാൽ ഇത്തവണ സിപിഎമ്മിന്റെ ഉറച്ച മണ്ഡലങ്ങളിലൊന്നാണ് ഉടുമ്പൻചോല. മന്ത്രിയെന്ന നിലയിലുള്ള പ്രവർത്തനങ്ങളും എംഎൽഎ ആയുള്ള ഇടപ്പെടലുകളും മണ്ഡലത്തിലും വലിയ ജനപ്രീതി മണ്ഡലത്തിൽ മണിയാശാന് ഉണ്ട്. മുൻപ് ഉടുമ്പൻചോലയിൽ തന്നെ എം.എം മണിയെ പരാജയപ്പെടുത്തിയിട്ടുള്ള ഇ.എം അഗസ്തിയാണ് കോൺഗ്രസ് സ്ഥാനാർഥി.\nകഴിഞ്ഞ തവണത്തെ മത്സരം ആവർത്തിക്കുന്ന മണ്ഡലങ്ങളിലൊന്നാണ് മാനന്തവാടി. മുൻ മന്ത്രി പി.കെ ജയലക്ഷ്മിയെ പരാജയപ്പെടുത്തിയാണ് സിപിഎം സ്ഥാനാർഥി ഒ.ആർ കേളു നിയമസഭയിലെത്തിയത്. 1307 വോട്ടുകൾക്കായിരുന്നു കേളുവിന്റെ വിജയം. ഇത്തവണയും ഇരുവരും നേർക്കുന്നേർ എത്തുമ്പോൾ ഇരു മുന്നണികളും പ്രതീക്ഷയിലാണ്.\nജനാധിപത്യ കേരള കോൺഗ്രസിന്റെ കെ.സി.ജോസഫുമായി ഏറ്റുമുട്ടിയ കേരള കോൺഗസ് എമ്മിെൻറ സി.എഫ്. തോമസിന് കഴിഞ്ഞതവണ ലഭിച്ചത് 1849 വോട്ടിെൻറ ഭൂരിപക്ഷം. ഇത്തവണ കേരള കോൺഗ്രസ് എമ്മിലെ അഡ്വ. ജോബ് മൈക്കിളും ജോസഫ് വിഭാഗത്തിലെ വി.ജെ. ലാലിയും തമ്മിലെ മത്സരം കടുത്തതാണ്.\nKerala Assembly Election 2021 Constituency with tough competition and least majority last term


ഹാദിയ കേസിൽ ഷെഫിൻ ജഹാൻ വീണ്ടും സുപ്രീം കോടതിയിൽ.. എൻഐഎയ്ക്കെതിരെ ഗുരുതര ആരോപണം | Sheffin Jahan filed plea in SC, asking the cancellation of NIA prob in Hadiya Case - Malayalam Oneindia\n» ഹാദിയ കേസിൽ ഷെഫിൻ ജഹാൻ വീണ്ടും സുപ്രീം കോടതിയിൽ.. എൻഐഎയ്ക്കെതിരെ ഗുരുതര ആരോപണം\nഹാദിയ കേസിൽ ഷെഫിൻ ജഹാൻ വീണ്ടും സുപ്രീം കോടതിയിൽ.. എൻഐഎയ്ക്കെതിരെ ഗുരുതര ആരോപണം\nUpdated: Sun, Nov 19, 2017, 11:24 [IST]\nകോഴിക്കോട്: കോളിളക്കം സൃഷ്ടിച്ച ഹാദിയ കേസിലെ ഹര്‍ജി ഈ വരുന്ന 27ന് സുപ്രീം കോടതി വീണ്ടും പരിഗണിക്കാനിരിക്കുകയാണ്. അന്നേ ദിവസം ഹാദിയയെ നേരിട്ട് ഹാജരാക്കാന് കോടതി ആവശ്യപ്പെട്ടിട്ടുണ്ട്. ഹാദിയയുടേയും ഷെഫിന് ജഹാന്റെയും വിവാഹം റദ്ദാക്കിയ ഹൈക്കോടതി വിധിയില് ഹാദിയയെ കേട്ട ശേഷമാകും സുപ്രീം കോടതി തീരുമാനമെടുക്കുക. അതിനിടെ ഹാദിയ കേസില് സമാന്തരമായി ദേശീയ അന്വേഷണ ഏജന്‍സി അന്വേഷണം നടത്തുന്നുണ്ട്. ഈ അന്വേഷണം റദ്ദാക്കണം എന്നാണിപ്പോള് ഉയരുന്ന ആവശ്യം.\nദേശീയ തലത്തില് വരെ ശ്രദ്ധ നേടിയ ഹാദിയ കേസില് സുപ്രീം കോടതി ഉത്തരവ് പ്രകാരമാണ് എന്‍ഐഎ അന്വേഷണം തുടങ്ങിയത്. അഖില മതപരിവര്‍ത്തനം നടത്തി ഹാദിയ ആയതിന് പിന്നില് നിര്‍ബന്ധിത മതപരിവര്‍ത്തനമാണോ എന്നതടക്കമുള്ള കാര്യങ്ങളാണ് എന്‍ഐഎ അന്വേഷിക്കുന്നത്. കഴിഞ്ഞ ദിവസം എന്‍ഐഎ സംഘം വൈക്കത്തെ ഹാദിയയുടെ വീട്ടിലെത്തി മൊഴി രേഖപ്പെടുത്തിയിരുന്നു.\nഹാദിയ, അച്ഛന് അശോകന്, അമ്മ എന്നിവരില് നിന്നാണ് എന്‍ഐഎ മൊഴിയെടുത്തത്. രണ്ട് ദിവസങ്ങളിലായി 10 മണിക്കൂറോളമെടുത്തായിരുന്നു മൊഴിയെടുപ്പ്. വ്യാഴാഴ്ച രാവിലെ 11 മണിയോടെ വൈക്കത്തെ വീട്ടിലെത്തിയ അന്വേഷണ സംഘം മടങ്ങുമ്പോള് വൈകിട്ട് അഞ്ച് മണിയായിരുന്നു. പിറ്റേന്ന് നാല് മണിക്കൂറോളം ഹാദിയയുടെ വീട്ടില് എന്‍ഐഎ സംഘം മൊഴിയെടുപ്പ് നടത്തി.\nഹാദിയ കേസില് എന്‍ഐഎ അന്വേഷണം നിര്‍ത്തി വെയ്ക്കണം എന്ന് ആവശ്യപ്പെട്ട് ഷെഫിന് ജഹാന് സുപ്രീം കോടതിയെ സമീപിച്ചിരിക്കുകയാണ്. സുപ്രീം കോടതി വിധി ലംഘിച്ചാണ് എന്‍ഐഎ അന്വേഷണം നടത്തുന്നതെന്ന് ഷെഫിന് ആരോപിക്കുന്നു. എന്‍ഐഎ ഡിവൈഎസ്പി വിക്രമിനെതിരെ കോടതിയലക്ഷ്യ നടപടി സ്വീകരിക്കണമെന്നും ഷെഫിന് ഹര്‍ജിയില് ആവശ്യപ്പെടുന്നു.\nസുപ്രീം കോടതിയില് നിന്നും വിരമിച്ച ജസ്റ്റിസ് ആര്‍വി രവീന്ദ്രന്റെ മേല്‍നോട്ടത്തിലായിരിക്കണം എന്‍ഐഎ അന്വേഷണം എന്നായിരുന്നു കോടതി ഉത്തരവ്. എന്നാല് അന്വേഷണത്തിന്റെ മേല്‍നോട്ടം ഏറ്റെടുക്കാനാവില്ലെന്ന് ജസ്റ്റിസ് ആര്‍വി രവീന്ദ്രന് അറിയിച്ചു. എങ്കിലും എന്‍ഐഎ അന്വേഷണവുമായി മുന്നോട്ട് പോകുകയായിരുന്നു. ഇത് കോടതിയലക്ഷ്യമാണ് എന്നാണ് ഷെഫിന്റെ ആരോപണം.\nവനിതാ കമ്മീഷന് എതിരെ\nദേശീയ വനിതാ കമ്മീഷന് എതിരെയും ഷെഫിന് ജഹാന് ആരോപണം ഉന്നയിക്കുന്നുണ്ട്. സംസ്ഥാന വനിതാ കമ്മീഷനെ അറിയിക്കാതെയാണ് ദേശീയ വനിതാ കമ്മീഷന് വൈക്കത്തെത്തി ഹാദിയയെ കണ്ടത്. ഇത് ദുരൂഹമാണെന്ന് ഷെഫിന് ആരോപിക്കുന്നു. ഹാദിയ കേസിന്റെ പശ്ചാത്തലത്തില് കേരളത്തില് നിര്‍ബന്ധിത മതപരിവര്‍ത്തനം നടക്കുന്നുണ്ട് എന്ന രേഖാ ശര്‍മ്മയുടെ പ്രസ്താവന ദുരുദ്ദേശപരമാണ് എന്നും ഷെഫിന് പറയുന്നു.\nഹാദിയയുടേയും കുടുംബത്തിന്റെയും മൊഴി രേഖപ്പെടുത്തിയ ശേഷം ചോദ്യം ചെയ്യലിന് ഹാജരാകാന് ഷെഫിന് ജഹാനോട് എന്‍ഐഎ ആവശ്യപ്പെട്ടിരുന്നു. ഷെഫിന് തീവ്രവാദ സംഘടനകളുമായി ബന്ധമുണ്ട് എന്നതടക്കമുള്ള ആരോപണങ്ങള് ഹാദിയയുടെ അച്ഛന് സുപ്രീം കോടതിയില് ഉന്നയിച്ചിരുന്നു. ഹാദിയയ്‌ക്കൊപ്പം അശോകന് പറയാനുള്ളത് കൂടി സുപ്രീം കോടതി കേള്‍ക്കും.\nറിപ്പോർട്ട് 27ന് കോടതിയിൽ\nഈ മാസം 27ന് അന്വേഷണത്തിന്റെ വിശദ റിപ്പോര്‍ട്ട് സമര്‍പ്പിക്കാന് സുപ്രീം കോടതി എന്‍ഐഎയോട് ആവശ്യപ്പെട്ടിരിക്കുകയാണ്. അന്തിമ റിപ്പോര്‍ട്ട് തയ്യാറാക്കുന്നതിന് മുന്‍പ് വേണമെങ്കില് ഒരു വട്ടം കൂടി ഹാദിയയുടെ മൊഴിയെടുത്തേക്കും എന്നാണ് എന്‍ഐഎ നല്‍കുന്ന സൂചന. മതംമാറ്റത്തിലേക്ക് നയിച്ച സാഹചര്യങ്ങളും ഷെഫിന് ജഹാനുമായുള്ള വിവാഹവുമായി ബന്ധപ്പെട്ട വിവരങ്ങളുമാണ് ഹാദിയയില് നിന്നും എന്‍ഐഎ സംഘം ശേഖരിച്ചത്.\nhadiya case religion conversion hindu muslim kerala calicut terrorism ഹാദിയ കേസ് മതംമാറ്റം മതം ഇസ്ലാം ഹിന്ദു തീവ്രവാദം കേരളം കോഴിക്കോട്\nSheffin Jahan filed plea in SC, asking the cancellation of NIA prob in Hadiya Case


രക്തസ്രാവത്തെ തുടര്‍ന്ന് ഗർഭിണിയും ഗര്‍ഭസ്ഥ ശിശുവും മരിച്ചു; ചികിത്സാ പിഴവെന്ന് ബന്ധുക്കളുടെ ആരോപണം - Janayugom Online\nരക്തസ്രാവത്തെ തുടര്‍ന്ന് ഗർഭിണിയും ഗര്‍ഭസ്ഥ ശിശുവും മരിച്ചു; ചികിത്സാ പിഴവെന്ന് ബന്ധുക്കളുടെ ആരോപണം\nരക്തസ്രാവത്തെ തുടർന്ന് സ്വകാര്യ ആശുപത്രിയിൽ പ്രവേശിപ്പിച്ച ഗർഭിണിയും ഗർഭസ്ഥ ശിശുവും മരിച്ചു. പുറ്റടിയിലെ സ്വകാര്യ ആശുപത്രിയിലായിരുന്നു സംഭവം. ആശുപത്രി അധികൃതരുടെ ചികിത്സാ പിഴവാണ് മരണ കാരണമെന്നാരോപിച്ച് നാട്ടുകാരും ബന്ധുക്കളും ആശുപത്രിയിൽ തടിച്ചുകൂടി. കട്ടപ്പന സുവർണഗിരി കരോടൻ ജോജിന്റെ ഭാര്യ ജിജി(29)യാണ് മരിച്ചത്. അട്ടപ്പള്ളം സ്വദേശിനിയാണ്. നാല് മാസം ഗർഭിണിയായിരുന്നു ജിജി.\nരക്ത സ്രാവത്തെ തുടർന്നാണ് ബന്ധുക്കൾ ജിജിയെ പുറ്റടിയിലെ ലൈഫ് ബ്ലൂംസ് ആശുപത്രിയിൽ പ്രവേശിപ്പിച്ചത്. കോവിഡ് നിയന്ത്രണം നിലനിന്നതിനാൽ ബന്ധുക്കളെ പുറത്താണ് നിർത്തിയത്. ഇതിനിടെ രക്തം വേണമെന്ന് അറിയിച്ചതിനെ തുടർന്ന് ബന്ധുക്കൾ രക്തം എത്തിച്ചു നൽകിയതായും പറയുന്നു.\nആശുപത്രിയിലേക്ക് പൊലീസ് ജീപ്പ് എത്തിയതോടെയാണ് പുറത്ത് കാത്തു നിന്ന ബന്ധുക്കൾക്ക് സംശയം തോന്നിയത്. തുടർന്ന് പൊലീസാണ് അമ്മയും കുഞ്ഞും മരിച്ച വിവരം ബന്ധുക്കളെ അറിയിക്കുന്നത്. ഇതോടെ നാട്ടുകാരും പ്രദേശത്ത് തടിച്ചു കൂടി. കട്ടപ്പന ഡിവൈഎസ്പി എൻ സി രാജ്മോഹനും വണ്ടൻമേട് സ്റ്റേഷനിൽ നിന്നും സി ഐ ഉൾപ്പെടെയുള്ള പൊലീസും സ്ഥലത്തെത്തി മേൽ നടപടികൾ സ്വീകരിച്ചു.\nമരണ കാരണം സംബന്ധിച്ച ഔദ്യോഗിക വിവരങ്ങൾ അറിവായിട്ടില്ല. മൃതദ്ദേഹം കോവിഡ് ടെസ്റ്റിനായി കോട്ടയം മെഡിക്കൽ കോളജിലേക്ക് മാറ്റി. ഈ ഡോക്ടറുടെ പേരിൽ ചികിത്സാ പിഴവിന് മുമ്പ് പലതവണ പരാതി ഉയർന്നിട്ടുള്ളതായി നാട്ടുകാർ ആരോപിച്ചു. വിദഗ്ദരെക്കൊണ്ട് പോസ്റ്റ്മോർട്ടം ചെയ്യിപ്പിക്കണമെന്ന് ആവശ്യപ്പെട്ട് ഇടുക്കി ജില്ലാ പൊലീസ് മേധാവി മെഡിക്കൽ കോളജ് അധികൃതർക്ക് അഭ്യർത്ഥന നൽകി.\nEnglish summary: pregnant woman and unborn child died\nപുന്നപ്രയിലെ രക്തതാരകങ്ങൾക്ക് ആയിരങ്ങളുടെ ശ്രദ്ധാഞ്ജലി


മഴവില്ലും മയില്‍പ്പീ‍ലിയും: March 2007\n“അമ്മേ ജബ് ലീനാ ദീദി കെ സാഥ് പാര്‍ക്ക് ജാതെ ഹെ നാ, അവിടെ എപ്പോഴും ഒരു ബയ്യ ഉണ്ടാവും.“\nഅലസമായി ടി.വി കണ്ടുകൊണ്ടിരുന്നപ്പോഴാണ് സച്ചുവിന്റെ വക ഒരു ബോംബ്, ഇത് വരെ പുതിയ വേലക്കാരിയെ കൊണ്ട് പ്രശ്നങ്ങളൊന്നും ഉണ്ടായില്ല, എന്ന് തന്നെയല്ല ഭക്ഷണകാര്യങ്ങളും സച്ചുവിന്റെ കാര്യങ്ങളും അവള് ഒത്തിരി ശ്രദ്ധയോട് കൂടി തന്നെയാണ് നോക്കുന്നത്, ഇതിനിയിപ്പോ മധുരനാരങ്ങയ്ക്കകത്തെ പുഴുകൂട് പോലാകുമോ ഭഗവാനെ എന്നായി ഭയം.\n“അവരേ... ഒത്തിരി നേരം ഇരുന്ന് വര്‍ത്തമാനം പറയും.ഞാന് അവിടുള്ള ഏതെങ്കിലും പിള്ളേരുടെ കൂടെ കളിക്കായിരിക്കില്ലേ, എന്നിട്ട് ആ ബയ്യ എന്നും ദീദിക്ക് പൂ കൊണ്ട് കൊടുക്കും, പിന്നെ പാര്‍ക്കീന്ന് പോരണ വരയ്ക്കും ഞങ്ങളുടെ കൂടെയുണ്ടാവും, പിന്നെ ദേ താഴെ വരെ കൊണ്ട് വിടും. പിന്നേയ് മോളിലെത്തണ വരെ അവിടെ നോക്കി നില്‍ക്കും.“\nഎന്റെ ബീ.പി ഏറാന് തുടങ്ങിയിരിരുന്നു.\n“പിന്നേ ഒരു ദിവസം ഞങ്ങളിങ്ങനെ പാര്‍ക്കില് ഇരിക്കുമ്പോള് കുറെ ബയ്യമാര് വണ്ടീല് വന്നു, എന്നിട്ട് ദീദിനെ എന്തൊക്കെയോ പറഞ്ഞു അപ്പഴേ ആ ബയ്യ എല്ലാരേം ഒറ്റ ഇടി, എല്ലാരും താഴെ വീണു.“\n“നീ പോടാ, കള്ളം പറഞ്ഞ് പഠിക്കയാ കുട്ട്യോള്? ചീത്ത സ്വഭാവമാണൂട്ടോ!”\n“അല്ലന്നേ, പിന്നേ വേറൊരു ദിവസം ദീദീം ബയ്യേം വഴക്കുണ്ടാക്കി, അപ്പോ ദീദി മിണ്ടീതേ ഇല്ല, അപ്പോ ബയ്യ അവടെ ആ മതിലില്ലേ അതിന്റെ മോളീ കയറി ലീനാ ഐ ലവ് യൂന്ന് പറഞ്ഞു.“\n“സച്ചൂ വേണ്ടാട്ടോ, നിന്റെ കഥ പറച്ചില്, മറ്റുള്ളോരെ പറ്റി ഇങ്ങനെ ഇല്ലാത്തത് പറയാന് പാടില്യാന്ന് നിനക്കറിയാല്ലോ?“\nഅവന്റെ പുതിയ കഥകളാണ് ഇതൊക്കെന്ന് മനസ്സിലായപ്പോള് മനസ്സില് ഇത്തിരി കുളിര് വീണു.\nരാത്രി ഊണുമേശയിലായിരുന്നു അതിന്റെ ബാക്കി..\nഅച്ഛാ ഈ അമ്മ ഒട്ടും റൊമാന്റിക്ക് അല്ലാട്ടോ?\nഞാനൊരു സിനിമയ്ക്ക് കഥയെഴുതാന്ന് വച്ചിട്ട് ഈ അമ്മയ്ക്ക് ഒരു ക്ലൈമാക്സും പിടിക്കണില്ല, അച്ഛനോട് പറേട്ടേ ഞാന്?\nഅഞ്ച് വയസ്സുകാരന് തിരക്കഥയുടെ ഭവിഷ്യത്ത് പറഞ്ഞു തീര്‍ത്തപ്പോഴേയ്ക്കും രാത്രി ഏറെയായി.\nക്ഷീണത്തോടെ കട്ടിലിലേയ്ക്ക് ചെരിയുമ്പോള് കണവന് പിറുപിറുക്കുന്നത് കേട്ടു.\nPosted by ലിഡിയ at Wednesday, March 14, 2007 27 comments: Links to this post\nനിലാവ് പാതി വഴി പിന്നിട്ട് കഴിഞ്ഞിരുന്നു. തെളിഞ്ഞ ആകാശമെങ്കിലും വളരെ കുറച്ച് നക്ഷത്രങ്ങള്. അക്കങ്ങള് അര്‍ത്ഥമില്ലാത്ത കോഡുകള് പോലെ കട്ടിബയന്റിട്ട ബുക്കില് നിരന്നിരുന്നു.\n“ഇത്തിരി പൈസയുണ്ടാവോ നിന്റേല് എടുക്കാന്?ഗോമതിക്ക് പാലൊത്തിരി കുറഞ്ഞു.”\nഅമ്മ നാളെ പറയാന് പോവുന്ന വാക്കുകള്..അവന്റെ മനസ്സില് ചിരിയും നോവും ഒരു പോലെ വന്നു.\nവിഷ്ണുവിന്റെ മൊബൈല് കുറെ നേരമായി അടിക്കുന്നു, മെഴുകുതിരിവെട്ടത്തിലും തെളിവുള്ള അതിന്റെ സ്ക്രീന് വെളിച്ചത്തില് ‘ഹോം’ എന്ന് എഴുത്ത് കണ്ടു.\nഈ കണക്കുകള് ആഡിറ്റ് ചെയ്ത് എഴുതി തീര്‍ത്താലെ ഇന്നുറക്കമുള്ളു. പകലിലെ ജോലിയും രാത്രി എട്ടുമുതല് പത്ത് വരെ ക്ലാസ്സും, കൂട്ടിലിട്ട കിളി പോലെ ജീവിതം വിങ്ങുന്നു.\nമൊബൈല് നിര്‍ത്താതെ അടിക്കുന്നു.അവന് പോലും പേരോര്‍മ്മയില്ലാത്ത ഏതെങ്കിലും ഗേള്‍ഫ്രന്‍ഡിന്റെ കൂടെ ഉറക്കമില്ലാത്ത തെരുവുകളിലെവിടെയെങ്കിലും ഉണ്ടാവും അവന്.\nഅയല്പക്കത്ത് വിളിച്ച് നാളെ സംസാരിക്കാന് വരണമെന്ന് അമ്മയോട് പറഞ്ഞിട്ടുണ്ട്. നാളെ പറയേണ്ടവയൊക്കെ ഓര്‍ത്ത് അമ്മയും ഇപ്പോഴും ഉറങ്ങിയിട്ടുണ്ടാവില്ല.\nഇന്നുകളില് കാണാത്ത ജീവിതം നാളെ കണ്ടെത്താനുള്ള പ്രയത്നത്തില് ബന്ധങ്ങള് പോലും ചില സമയത്ത് സുന്ദരമല്ലാത്ത മുഖം കാട്ടുന്നു.\nവിഷ്ണുവിന്റെ മൊബൈല് പിന്നെയുമടിക്കാന് തുടങ്ങി. കഴിഞ്ഞ തവണ അമ്മ കെട്ടികൊടുത്തുവിട്ടതെന്ന് അവന് എപ്പോഴും പഴിക്കുന്ന സിന്തറ്റിക്ക് കമ്പിളി പാതി തറയിലിഴഞ്ഞു കിടന്നു.\nനിലാവിന് ഒരു നിശബ്ദമായ മൊഴിയുണ്ട്,ഒളിക്കാനാഗ്രഹിക്കുമ്പോഴൊക്കെ ഇട്ടുതരുന്ന ഒരു നിഴലിന്റെ സ്നേഹം.ഒഴുകിവീഴുന്ന സില്‍ക്ക് പുതപ്പ് പോലെ പുതയുന്ന കുളിരുള്ള സ്നേഹം.\nകണക്കുകളും മനുഷ്യമനസ്സുകള് പോലെയാണ്, സുഭിക്ഷതയുടെ ആഡംബരങ്ങളുണ്ടെങ്കില് കാണാന് ഭംഗിയുള്ളവ.പ്രോത്സാഹിപ്പിക്കുകയും വഴികാട്ടുകയും ചെയ്യുന്നവ. കൂട്ടികിഴിക്കലിലെ കുറവില് മുഖം മൂടി കൊഴിച്ച് കളയും.ആത്യാവശ്യങ്ങളുടെ നിലയ്ക്കാത്ത നിലവിളികളില് ചോര വാര്‍ന്ന് തീരും.\nമൊബൈലിലെ പച്ചലൈറ്റ് വിളറിമിന്നി നിന്നു. ഇപ്പോഴും കാള് വന്നുകൊണ്ടിരിക്കുകയാണ്. പതുക്കെ എടുത്ത് ബട്ടണമര്‍ത്തി ചെവിയില് വച്ചു.\n“മോനെ, എന്തേ ഇത്രയും നേരം എടുക്കാഞ്ഞത്, അമ്മ പേടിച്ച് പോയി, നീ ഉറങ്ങി കാണുമെന്ന് തോന്നി. എന്നാലും ഇന്ന് നിന്റെ പിറന്നാളല്ലേ, അമ്മ ആദ്യം പറയാമെന്ന് കരുതി.”\nഒഴുകിവരുന്ന ശബ്ദം കേട്ടപ്പോള് വിഷ്ണുവല്ലെന്ന് പറയാന് തോന്നിയില്ല.\n“ഉറങ്ങിക്കോളൂ, അമ്മയെ വിളിക്കൂ രാവിലെ” ഫോണ് കട്ടായി.\nഅക്കങ്ങളുടെ യുദ്ധകളത്തിലെ നിലിവിളികള്‍ക്ക് മേലെ ഉറക്കം പുതപ്പ് നീര്‍ത്തി, കണ്ണ് തനിയെ അടഞ്ഞ് പോയി.നിലാവിന്റെ തണുപ്പ് കൂടിയത് പോലെ.\nഡാ...നീയെന്താ പുസ്തകത്തിന്റെ മേലെ കിടന്നുറങ്ങാന് പഠിക്കയാണൊ, വിഷ്ണു ദാ പുറപ്പെടണൂ, അവന്റെ അമ്മ മരിച്ചൂന്ന്..ഇന്നലെ വന്നപ്പോ ലേറ്റായില്ലെ, കുറെ മിസ്സ് കാളുണ്ടായിരുന്നു പോലും.\nഇന്നലെ നിലാവ് ഒളിക്കാനിടം തന്ന നിഴലുകളൊക്കെയും സൂര്യപ്രകാശത്തില് തെളിഞ്ഞ് നില്‍ക്കുന്നത് അടയ്ക്കാന് മറന്ന് പോയ ജാലകത്തിലൂടെ തിരിഞ്ഞ് നോക്കാനാവാതെ നോക്കിനിന്നു.\nPosted by ലിഡിയ at Thursday, March 08, 2007 11 comments: Links to this post\nമുങ്ങിയും പൊങ്ങിയും നീങ്ങുന്നതെന്റെ തോണി..\nഭാരമായ് നിറയുന്നവയെന്റെ സ്വപ്നങ്ങളും.\nകാറ്റിലെ ഉപ്പേറിയതെന്റെ കണ്ണിലെ കരടിനാല്.\nPosted by ലിഡിയ at Wednesday, March 07, 2007 16 comments: Links to this post


ഉച്ചഭക്ഷണം കഴിക്കാന് മൂന്ന് മിനുട്ട് നേരത്തേ ഇറങ്ങിയ സര്‍ക്കാര് ഉദ്യോഗസ്ഥന് ശിക്ഷ | A Japanese civil servant was punished for “habitually” slipping away from his deskafew minutes early to buyabento lunch - Malayalam Oneindia\n11 min ago നേപ്പാളിൽ മലയാളി കുടുംബത്തിന്റെ മരണം: ഹീറ്ററുകള് പുറത്തുനിന്ന് എത്തിച്ചതെന്ന് മൊഴി\nUpdated: Fri, Jun 22, 2018, 8:42 [IST]\nടോക്കിയോ: ലഞ്ച് ബ്രേക്കിന് മൂന്ന് മിനുട്ട് മുമ്പ് ഭക്ഷണം കഴിക്കാനായി ഓഫീസില് നിന്ന് പുറത്തിറങ്ങിയ ജപ്പാനിലെ സര്‍ക്കാര് ഉദ്യോഗസ്ഥന് ശിക്ഷ. പടിഞ്ഞാറന് നഗരമായ കോബെയിലെ വാട്ടര് വര്‍ക്‌സ് ബ്യൂറോയിലെ 64കാരനായ ഉദ്യോഗസ്ഥനാണ് പരസ്യമായി മാപ്പുപറയേണ്ടി വന്നത്. കഴിഞ്ഞ ഏഴ് മാസത്തിനിടയില് അദ്ദേഹം 26 തവണ മൂന്ന് മിനുട്ട് നേരത്തേ ഭക്ഷണം കഴിക്കാന് ഇറങ്ങിയതായി കണ്ടെത്തിയതിനെ തുടര്‍ന്നായിരുന്നു നടപടി.\nഡിപ്പാര്‍ട്ട്‌മെന്റിലെ മുതിര്‍ന്ന ഉദ്യോഗസ്ഥര് വാര്‍ത്താസമ്മേളനം വിളിക്കുകയും ഇദ്ദേഹത്തിന്റെ നടപടി അത്യന്തം ഖേദകരമാണെന്ന് പ്രഖ്യാപിക്കുകയും ചെയ്തു. ടെലിവിഷന് ചാനലുകള് തല്‍സമയ സംപ്രേഷണം ചെയ്ത വാര്‍ത്താസമ്മേളനത്തില് ഉദ്യോഗസ്ഥനെ കൊണ്ട് മാപ്പ് പറയിക്കാനും അവര് മറന്നില്ല. അദ്ദേഹത്തില് നിന്ന് അരദിവസത്തെ ശമ്പളവും പിഴയായി ഈടാക്കി. 12 മണി മുതല് ഉച്ചയ്ക്ക് ഒരു മണി വരെയാണ് ഉച്ചഭക്ഷണ സമയമെന്നും സമയമാവുന്നതിന് മുമ്പ് അദ്ദേഹം ഡെസ്‌ക്കില് നിന്ന് എഴുന്നേറ്റതായും വാട്ടര് വര്‍ക്‌സ് ബ്യൂറോ വക്താവ് പറഞ്ഞു. ഉദ്യോഗസ്ഥര് പ്രവൃത്തി സമയങ്ങളില് കര്‍മനിരതരാവണമെന്ന സര്‍വീസ് ചട്ടം അദ്ദേഹം ലംഘിച്ചതായും വക്താവ് കുറ്റപ്പെടുത്തി.\nപ്രാദേശിക മാധ്യമങ്ങള് സംഭവം റിപ്പോര്‍ട്ട് ചെയ്തതോടെ അധികൃതരുടെ നടപടി വലിയ പ്രതിഷേധത്തിന് ഇടയാക്കിയിട്ടുണ്ട്. ജപ്പാനിലെ തൊഴില്‍മേഖലയിലെ സമ്മര്‍ദ്ദങ്ങള്‍ക്കെതിരേ ജപ്പാന് എം.പിമാര് നിയമം പാസ്സാക്കിയതിന് തൊട്ടുപിന്നാലെയാണ് പുതിയ സംഭവം ഉണ്ടായിരിക്കുന്നത്. ഒരുമാസം 100 മണിക്കൂറിനെക്കാള് കൂടുതല് ഓവര് ടൈം ജോലി എടുപ്പിക്കരുതെന്ന് അനുശാസിക്കുന്നതാണ് നിയമം. അധികം സമയം ജോലി ചെയ്യാന് സ്ഥാപനങ്ങള് നിര്‍ബന്ധിക്കുന്നതിനെ തുടര്‍ന്ന് മാനസിക സമ്മര്‍ദ്ദം കാരണം മരിക്കുന്ന ജീവനക്കാരുടെ എണ്ണം കൂടി വരുന്ന സാഹചര്യത്തിലാണ് പുതിയ നിയമനിര്‍മാണം.\nഉച്ചഭക്ഷണത്തിനായി നേരത്തേ പോയ ഉദ്യോഗസ്ഥനു വേണ്ടി സാമൂഹിക മാധ്യമങ്ങളില് ഏറെ പേര് രംഗത്തെത്തി. മൂത്രമൊഴിക്കാനും മറ്റും പുറത്തിറങ്ങുന്നവരെയും ഇങ്ങനെ ശിക്ഷിക്കുമോ എന്നതായിരുന്നു ഒരാളുടെ ചോദ്യം. ശരീശരി ആഴ്ചയില് ഒരു ദിവസം മാത്രമാണ് ഇദ്ദേഹം മൂന്ന് മിനുട്ട് മുമ്പ് ഓഫീസില് നിന്ന് ഇറങ്ങിയതെന്നും ഇത് ശിക്ഷിക്കപ്പെടാന് മാത്രം വലിയ വീഴ്ചയല്ലെന്നും മറ്റു ചിലര് അഭിപ്രായപ്പെട്ടു. പാര്‍ലമെന്റില് ഉറങ്ങുന്ന രാഷ്ട്രീയക്കാരെ പുറത്താക്കുമോ എന്നതായിരുന്നു സംഭവവുമായി ബന്ധപ്പെട്ട മറ്റൊരാളുടെ ചോദ്യം. ഏതായാലും ജപ്പാനിലെ കര്‍ശനമായ തൊഴില് സംസ്‌ക്കാരത്തെ കുറിച്ചുള്ള ചര്‍ച്ചകള് വീണ്ടും സജീവമാക്കിയിരിക്കുകയാണ് കോബെ സംഭവം.\njapan civil service ജപ്പാന് സിവില് സര്‍വീസ് നഗരം തൊഴില് സംസ്‌ക്കാരം\nA Japanese civil servant was punished for “habitually” slipping away from his deskafew minutes early to buyabento lunch


17 Dec 2014 2:33 AM GMT\nഒടുവില് ഒരുമാസത്തെ ഇടവേളയ്ക്കുശേഷം മാലിദ്വീപില് നിന്ന് ജയചന്ദ്രന് മൊകേരിയുടെ ഫോണ് ഭാര്യ ജ്യോതിയെത്തേടിയെത്തി. നേരത്തെ പാര്‍പ്പിച്ചിരുന്ന ജയിലുകളില് സുഖകരമായ അന്തരീക്ഷമായിരുന്നെങ്കില് ഇപ്പോള് മാറ്റിയിരിക്കുന്ന ജയില് പട്ടിക്കൂടുപോലെയാണെന്ന് ജയചന്ദ്രന് പറഞ്ഞു. പട്ടിക്കൂടു പോലെ ഇടുങ്ങിയ ജയില് വല്ലാത്ത ദുരിതം നിറഞ്ഞതാണ്. കുടിക്കാനോ കക്കൂസില് പോകാന് പോലുമോ വെള്ളമില്ല. കക്കൂസിന് വാതില് പോലുമില്ല. നാറ്റം സഹിച്ച് അവിടെ കിടക്കാനാവുന്നില്ല. നിലത്താണ് കിടപ്പ്. ഇതു കാരണം പുറം വേദനയും മറ്റ് ആരോഗ്യ പ്രശ്‌നങ്ങളുമുണ്ട്. ഉടന്‍തന്നെ പറ്റാവുന്ന കാര്യങ്ങള് ചെയ്യണമെന്ന് അപേക്ഷിച്ചാണ് ഏകദേശം മൂന്നുമിനുട്ട് നീണ്ട സംസാരം നിലച്ചത്. പേടിക്കേണ്ടെന്നും കാര്യങ്ങളൊക്കെ ഉടന് ശരിയാവുമെന്നുമുള്ള ഉറച്ച പ്രതീക്ഷ ജ്യോതി ജയചന്ദ്രന് കൈമാറി.\nആറരവര്‍ഷമായി മാലിദ്വീപില് അധ്യാപകനായി ജോലിചെയ്യുന്ന ജയചന്ദ്രന് കഴിഞ്ഞ ഏപ്രില് 5നാണ് ജയിലിലായത്. സ്‌കൂളിലെ അഞ്ചാംക്ലാസില് പഠിക്കുന്ന കുട്ടിയെ തല്ലിയതിനായിരുന്നു അറസ്റ്റ്. എന്നാല് കുട്ടിയുടെ പരാതി പിന്നീട് ലൈംഗിക പീഡനമാക്കി മാറ്റി അധികൃതര് ജയചന്ദ്രനെതിരെ കുരുക്ക് മുറുക്കുകയായിരുന്നു. പരാതിയില് നിന്നും കുട്ടിയും രക്ഷിതാക്കളും രേഖാമൂലം തന്നെ പിന്‍മാറിയിട്ടും കേസ് തുടരുകയാണ്.\nജയചന്ദ്രന് മൊകേരിയെ ജയില് മോചിതനാക്കാന് കേന്ദ്ര സര്‍ക്കാര് ഇടപെടണം എന്നാവിശ്യപ്പെട്ട് ഡെല്‍ഹിയില് നടന്ന കൂട്ടായ്മ\nഇതിനിടെ ഭര്‍ത്താവിന്റെ മോചനം ആവശ്യപെട്ട് ഡല്‍ഹിയിലെ ജയചന്ദ്രന്റെ സുഹൃത്തുക്കള്‍ക്കും എംപിമാര്‍ക്കുമൊപ്പം കേന്ദ്ര വിദേശകാര്യമന്ത്രി സുഷമ സ്വരാജിനെ സന്ദര്‍ശിച്ച ഭാര്യ ജ്യോതിയുടെ വാക്കുകള് പ്രതീക്ഷയ്ക്ക് വകനല്‍കുന്നതാണ്. എംപിമാരായ പി രാജീവ്, പി കരുണാകരന്, ടി എന് സീമ, എം പി അച്യുതന് എന്നീ എം പി മാരോടൊപ്പമാണ് ജ്യോതി മന്ത്രിക്ക് നിവേദനം നല്‍കിയത്.\nഈ വിഷയവുമായി ബന്ധപ്പെട്ട് അഴിമുഖം പ്രസിദ്ധീകരിച്ച വാര്‍ത്തകള്\nമാലിയിലെ ഇന്ത്യന് ഹൈക്കമ്മീഷന് അലംഭാവം കാണിക്കുന്നു; ജയചന്ദ്രന്‍റെ അമ്മയും ബന്ധുക്കളും\nജയചന്ദ്രനെ നേരിട്ട് കണ്ട് വിവരങ്ങള് അന്വേഷിക്കാന് ഹൈക്കമ്മീഷന് ഓഫീസില് നിന്ന് പ്രതിനിധിയെ ഉടന് വിടുമെന്ന് മന്ത്രി ഉറപ്പ് നല്‍കി. കൂടാതെ അംബാസഡറെ താന് നേരിട്ട് വിളിച്ച് കാര്യങ്ങള് അന്വേഷിക്കുന്നതാണെന്നും മന്ത്രി ഉറപ്പു നല്‍കിയിട്ടുണ്ട്. മാത്രമല്ല മടങ്ങാന് നേരത്ത് പുറത്തുള്ള എല്ലാ ഇന്ത്യക്കാരും തനിക്ക് കുട്ടികളെപ്പോലെയാണെന്ന അവരുടെ വാക്കുകള് ഭര്‍ത്താവ് ഉടന് തിരിച്ചുവരുമെന്ന് ഉറച്ച പ്രതീക്ഷ നല്‍കുന്നതായും ജ്യോതി പറഞ്ഞു. കാര്യങ്ങളെല്ലാം വളരെ സൂക്ഷ്മതയോടെയാണ് മന്ത്രി ചോദിച്ചു മനസിലാക്കിയത്. അദ്ദേഹത്തിന്റെ നിരപരാധിത്വം അവര്‍ക്ക് ബോധ്യമായിട്ടുണ്ട്. അതുകൊണ്ടുതന്നെ എല്ലാം നല്ല രീതിയില് നടക്കുമെന്നുതന്നെയാണ് പ്രതീക്ഷയെന്നും ജ്യോതി കൂട്ടിച്ചേര്‍ത്തു.